
Preambul
Asistăm de câteva decenii la demonstraţia că vechea
paradigmă a istoriei este incorectă. Arheologia, geologia, paleoan-
tropologia, genetica, fizica, astronomia, precum şi vastele cercetări
ezoterice aduc o lumină nouă asupra trecutului umanităţii.
Deşi unii se încăpăţânează să rămână prizonierii gândi-
rii inerţiale - lipsită de argument şi impusă prin constrângere -,
ne aflăm în plină revoluţie mentală şi în ceea ce priveşte domeniul
istoriei. Cu ajutorul evoluţiei tehnologice şi prin modernizarea
tehnicilor de datare, astăzi ştim, de exemplu, că ?najoritatea struc-
turilor megalitice din Europa sunt mult mai vechi decât cele su-
meriene şi egiptene.
Există o serie de întrebări la care istoria oficială, cea de
până acum, nu a fost în stare să răspundă satisfăcător. Iată enig-
mele pe care noua paradigmă va încerca să le decripteze:
» Cum apar pe întreaga planetă şi în mod spontan, cam
în aceeaşi perioadă istorică, civilizaţiile şi cunoştinţele ştiinţifice?
» Care sunt rolul şi rostul omului în natură?
» Cum evoluează conştiinţa individuală, socială şi misti-
că de la o generaţie la alta, păstrând intact acelaşi deziderat.
» Unde sunt datele arheologice ale civilizaţiilorpreumane?
» Sunt vizitatorii din spaţiu extraterestru legaţi de saltul
cuantic în evoluţia speciilor şi mai ales a conştiinţei'?
» Ce rol are gândirea mistică în evoluţia istorică a
neamurilor?
Scopul acestei cărţi este tocmai descoperirea cărării care să conducă la o viziune unitară, spirituală şi argumentată a faptului că, indiferent de etnie, religie, cult sau nivel de dezvoltare socio-economico-politică, în ciuda tuturor diferenţelor formale, aparţinem cu toţii Umanităţii, iar istoria nu poate fi decât una comună!
Este aproape evident faptul că am intrat în perioa-
da istorică descrisă ca „începutul sfârşitului". Fără sofisme,
fără idei preconcepute, iată câteva statistici internaţionale
care plasează civilizaţia modernă într-un tablou sumbru.
O lume veche se deşiră... Cine o va înlocui? Pe ce premise,
cu ce valori?
1.	Suntem 6,6 miliarde pe planetă cu o rată a creşterii
densităţii de 90 000 000 pe an. Naţiunile Unite previzionea-
ză că, până în 2025, vom ajunge la 7,85 miliarde, iar în 2050,
la 8,95 miliarde de locuitori.
2.	80% din produsul intern brut mondial este direc-
ţionat către 1 miliard de oameni, restul fiind împărţit de
5,5 miliarde. 1,3 miliarde consumă 86% din resursele plane-
tei. 3 miliarde abia dacă pot subzista cu un venit de 2 dolari
pe zi, în timp ce 650 de milioane dintre pământeni deţin
54% din veniturile mondiale. Ţările sărace, printre "care şi
România, plătesc dobânzi, anual, mult mai mari decât aju-
toarele venite de la FMI şi Banca Mondială. Ţările lumii a
treia şi a patra plătesc cu 38 de miliarde de dolari mai mult
decât ajutoarele primite.
3.	La scară planetară, un locuitor din trei trăieşte în
condiţii mizere, în cartiere rău-famate, ghetouri, mahalale.
Zonele paupere din lume sunt ocupate de aproximativ 900
de milioane de locuitori.
4.	în ţările slab dezvoltate sau în curs de dezvoltare,
un copil din trei este malnutrit, iar 11 milioane de copii sub
5 ani mor anual din cauza unor boli provocate de alimentaţia
precară.
5.	Există o globalizare a terorismului atât în lumea
islamică, precum şi în Europa, sub forma resurecţiei mişcă-
rilor antisemite, de extremă dreaptă şi a fundamentalismului
religios.
6.	Scad dramatic rezervele alimentare şi se constată o
diminuare dramatică a resurselor de apă, pese 1,1 miliarde de
oameni fiind ameninţaţi de secetă.
7.	Se degradează constant echilibrele naturale prin po-
luarea excesivă a atmosferei, oceanelor şi a sistemelor de apă
potabilă. Peste jumătate din fondul planetar al pădurilor a
dispărut începând cu revoluţia industrială până azi. Continuă
dispariţia unor specii, iar specialiştii avertizează că, dacă nu
se întâmplă urgent o schimbare de paradigmă, până în 2100
vor fi dispărut peste o treime dintre speciile existente. Cea
mai teribilă transformare climaterică a început în anii 2000
de când gheaţa arctică se topeşte anual în cantităţi uriaşe,
marea absoarbe o căldură solară uriaşă care determină o to-
pire şi mai accelerată a gheţarilor de la poli. Permafrostul
siberian este pe cale de dispariţie generând eliberarea necon-
trolată a gazului metan aflat în pungile de sub turba de baltă
generând un efect de seră cu tendinţe de generalizare.
8.	în ciuda declaraţiilor politice şi a promisiunilor elec-
torale, din 2005 s-a constatat o creştere continuă a sărăciei şi
a foametei. Evaluările oficiale, care sunt cu aprox. 20% mai
optimiste decât cele nonguvernamentale arată alarmant:
în SUA, 12,5% din populaţie trăieşte în sărăcie, 31 000 000
din care peste 12 milioane de copii se confruntă cu insecu-
ritatea alimentară, iar 3,1 milioane de cetăţeni suferă efectiv
de foame.
9.	Cel mai bogat segment al populaţiei a devenit şi mai
bogat, în timp ce restul se confruntă cu o scădere dramatică
a nivelului de trai.
10.	In numele siguranţei naţionale şi a intereselor de
stat, multe ţări democratice au introdus programe de cenzu-
rare a libertăţilor individuale mergând până la controlarea
internetului, descurajarea financiară a jurnaliştilor şi limita-
rea acţiunilor societăţilor civile.
Din 2007, se constată la nivel planetar o scădere a
interesului administraţiilor fată de sistemele de educaţie si
» » » >
sănătate. Putem aşadar lesne constata că umanitatea se află
de ceva vreme pe traiectoria de la colapsul naţional la cel pla-
netar. Naţiunile Unite au gândit două scenarii ale viitorului
civilizaţiei contemporane, unul pesimist şi unul al Salvării.
Coroborând toate datele realităţii înconjurătoare, am-
bele variante sunt valabile. începem cu varianta colapsului.
După globalizarea sistemelor economice, informa-
ţionale, finanaciare, lumea se va fi polarizat accentuând
prăpastia dintre beneficiarii alianţelor şi cei aflaţi în afara
Uniunii Europene şi NATO. Ţările marginalizate, state-
le autoritare, grupurile şi organizaţiile etnice nemulţumite,
mai ales cele jefuite în mod sistematic de resurse naturale -
precum populaţiille din ţările arabe sărace - se vor organiza
şi, profitând de platformele on line de mare viteză, vor de-
veni din ce în ce mai articulate şi mai coerente. Se va crea o
puternică reacţie contra globalizării şi împotriva „aroganţei"
statelor de prim rang din punct de vedere economic şi social.
în acest cadru complicat în care statele şi organizaţiile
civile se vor chinui să găsească o cale de mijloc între întărirea
autorităţii şi păstrarea libertăţilor individuale, dar mai ales
din cauza corupţiei şi a lăcomiei, tot mai multe grupuri tero-
riste, traficanţi, nuclee de crimă organizată îşi vor găsi alianţe
şi modalităţi de acţiune împotriva unei ordini mondiale pe
care nu o acceptă. Militarizarea conflictului dintre state şi
organizaţiile subversive vor obliga guvernele să aloce tot mai
multe fonduri şi să le cheltuie targetat în domeniile de sigu-
ranţă publică şi militare, ceea ce va deturna interesul şi atenţia
faţă de sistemele de educaţie, sănătate şi protejarea mediului.
Populaţiile sărace se vor confrunta şi mai acut cu re-
ducerea veniturilor, cu privaţiuni care vor genera chiar şi în
interiorul statelor puternice conflicte şi confruntări violente,
încălzirea globală şi în general condiţiile climaterice nefavo-
rabile care se accentuează în fiecare an, începând cu 2000,
vor limita recoltele, vor prejudicia sursele de apă potabilă
ajutând instalarea foametei şi secetei în zonele defavorizate
încurajând migraţiile consistente către zone care încă pre-
zintă condiţii bune de trai. Guvernele acestor tări dezvoltate
se vor confrunta cu noi ameninţări privind siguranţa publi-
că şi economică, anumite graniţe vor fi prejudiciate, ceea ce
va instaura o stare permanentă de alertă şi chiar de război.
Proliferarea armelor nucleare şi mai ales înmulţirea popula-
ţiilor sărace şi defavorizate vor crea un cadru propice haosului
structural. Ţări precum Coreea de Nord, Iranul şi alte state
privite ca „eterni duşmani ai democraţiei vor fi ameninţate de
schimbări impuse din afara graniţelor, iar reacţia de apărare
poate fi catastrofală. în 2005, arsenalul nuclear al statelor cu-
prindea 30 000 de arme de distrugere în masă.
Vedem şi înţelegem aşadar că, dacă nu vom recurge
global la o schimbare fundamentală de paradigmă, în care
umanitatea să-şi găsească potenţialul creativ şi de dezvoltare
în condiţii echitabile şi juste pentru fiecare, ne vom îndrepta
cu paşi siguri spre o criză fără precedent a vieţii pe pământ!
Analizând datele actuale şi mai ales stadiul de evoluţie
a conştiinţei planetare, Naţiunile Unite au elaborat, pe lângă
scenariul colapsului, şi unul pozitiv. întrucât ne aflăm într-o
perioadă de profunde transformări ale realităţii şi pentru că
mulţi dintre noi au înţeles că mentalizăm iniţial tot ceea ce ni
se întâmplă, să sperăm că viziunea optimistă asupra evoluţiei
civilizaţiei va rezista în faţa catastrofalei întoarceri în Haos.
Scenariul depăşirii Crizei începe cu responsabilizarea şi or-
ganizarea societăţilor civile, în faţa ameninţărilor comune şi
a problemelor din ce în ce mai grave. Politicile de afaceri se
vor schimba respectând armonizarea schimburilor dintre om
şi natură, liderii economici înţelegând legătura indisolubilă şi
infailibilă dintre microcosmos şi macrocosmos.
Conceptul lui Bacon „lupta omului cu natura" va fi de-
păşit, omul ecologizându-şi relaţiile cu mediul înconjurător.
Patronii media vor conştientiza impactul audio-vizualului
asupra educaţiei şi vor furniza programe de cunoaştere a
Universului, a societăţii, a realităţilor energetice etc. Aşadar,
în cadrul societăţilor va apărea o nouă formă de cultură,
extinsă, integralistă care, spre deosebire de curentele separa-
tiste ale secolelor precedente, va accentua ideea că sub acelaşi
soare, pe acelaşi pământ locuieşte un singur popor numit
Umanitate şi că el trebuie privit ca o creaţie a lui Dumnezeu ca
sursă universală a vieţii. Guvernele, conduse de oameni com-
petenţi şi cinstiţi, vor sprijini politicile publice, programele
sociale şi ecologice implementând filosofía responsabilităţii,
a solidarităţii şi a compasiunii.
Când ameninţările teroriste şi pericolul războaielor vor
fi trecut în urma armonizării sociale, culturale, religioase şi
financiare, uriaşele fonduri destinate armamentului se vor
redistribui pentru cercetare, educaţie, sănătate, cultură şi
artă, ceea ce va mări considerabil procesul creativ al omului.
Se va fi înţeles că banii nu reprezintă un scop în sine, ci o
formă energetică de a construi realităţi şi atunci vor dispă-
rea afacerile private cu bani, iar statele îşi vor dimensiona
economia în funcţie de necesităţi şi priorităţi. Foarte multe
fonduri vor fi direcţionate pentru reabilitarea mediului, pen-
tru crearea de sisteme eficiente de distribuire a resurselor şi
a alimentelor. Se va investi considerabil în dezvoltarea unor
tehnologii non-invazive pentru natură, care să asigure un ni-
vel de trai acceptabil tuturor acelora care muncesc, gândesc
şi acţionează responsabil. Agricultura va fi regândită în
contextul respectării sănătăţii pământului şi a consumato-
rilor găsindu-se soluţii naturale pentru creştere şi rezistenţă
în faţa dăunătorilor. Guvernele vor gândi politici publice
ca tot mai mulţi oameni să aibă acces la educaţie, slujbe şi
alimente.
Platformele on line vor asigura adevărate pieţe de co-
municare globală întărind solidaritatea şi integralismul social.
Marile puteri vor fi înţeles că pământenii trebuie re-
prezentaţi unitar în faţa unei posibile Confederaţii Galactice.
Resursele naturale sunt infinit disponibile dacă nu se inter-
vine brutal şi nociv asupra echilibrului biologic. Exploatările
cu cianuri, precum şi utilizarea combustibilior fosili vor fi
interzise prin legi dure, căci umanitatea va fi înţeles că între
individ şi natură există un etern raport de cauzalitate - efect!
Economiile statelor se vor baza pe venitul natural,
aşadar, structuri precum Rezervele Federale vor dispărea!
Civilizaţia consumismului va fi înlocuită cu direcţii mult mai
raţionale care vor pune accentul pe utilizarea materialelor re-
ciclabile şi pe utilitate. Diferenţierile sociale artificiale prin
bunuri de consum vor fi înlocuite de categoriile de competenţă
astfel încât oamenii vor aparţine categoriilor: gânditori-stra-
tegi; muncitori-executanţi şi intermediari (cei care vor găsi
oportunităţi de dezvoltare).
Umanitatea se va echilibra şi va fi înţeles principiul
Unitate în diversitate şi de schimb intercultural păstrându-se
intacte şi nealterate moştenirile tradiţionale.
Religiile vor redeveni căi către cunoaştere şi mântuire,
şi nu scopuri în sine, aşadar, conflictele interreligioase şi in-
teretnice vor dispărea.
In lumina acestor prefaceri fundamentale, încrederea
naţională şi internaţională vor creşte. Domeniile spirituale
le vor influenţa pozitiv pe cele materiale, iar planeta va fi
condusă ca o singură familie a omului, dar şi a tuturor for-
melor de viaţă care trebuie respectate şi prezervate. Ieşirea
din Criză se poate întâmpla doar prin înţelegerea adevărului
universal: „Nimic nu se pierde, totul se transformă".
Vrem, nu vrem aparţinem Universului şi evoluăm oda-
tă cu el. în istoria umanităţii se regăsesc aceleaşi două căi de
extindere a conştiinţei, una armonioasă şi alta forţată, caz
în care toate mutaţiile au fost extrem de dure, precedate de
evenimente planetare deosebite.
Preşedintele, misterios ucis, J. F. Kennedey, având toa-
te informaţiile necesare, a decretat profetic: „Ori vom salva
împreună planeta, ori vom pieri împreună în flăcările ei."
în lumina celor mai recente descoperiri cuantice înţe-
legem raportul de interconectivitate între toate fiinţele şi
matricea Terrei. Prefigurând adevăruri ştiinţifice care confir-
mă ubicuitatea Dumnezeiască, poetul scoţian James Thomas
scria în secolul al XVIII-lea: „Nu putem atinge o floare, fără
să deranjăm o stea", iar gigantescul Eminescu, cu aproape un
secol mai devreme, rostea şi el: „La steaua care-a răsărit /e-o
cale atât de lungă, /că mii de ani i-au trebuit/luminii s-o ajungă
(...)/ era pe când nu s-a zărit, / azi o vedem şi nu e!"
Din ce în ce mai multe direcţii de gândire se îndreaptă
spre înţelegerea cosmosului şi asupra rostului existenţei noas-
tre în Planul Divin. Pentru un observator atent, este limpede
că trăim vremuri apocaliptice, dar vreau să precizăm atent
înţelesurile etimologice. Apocalips provine din grecescul
apocalypsis care înseamnă revelaţie. Catolicii chiar denumesc
în latină cartea lui Ioan: Revelatio. Deci, suntem puşi în faţa
înţelegerii întregului sau în faţa Haosului pe care singuri îl
generăm prin intoleranţă, ignoranţă, necunoaştere şi atât de
subliniatele tare, în mai toate religiile lumii, definite în creş-
tinism drept patimi.
Poate că vom asista cu toţii la colapsul civilizaţiei aşa
cum o ştim, mai ales că sfârşitul calendarului mayaş se anun-
ţă a fi pe 21.12.2012, dar, cu siguranţă, pământul se va roti
mai departe în sistemul solar, aşa cum o face de câteva mili-
arde de ani. întrebarea este, după prăbuşirea omului ca regn
dominant al planetei, ce se va întâmpla? Sub ce forme va evo-
lua inteligenţa universală zămislită în toate fiinţele vii?
Profeţiile ne pun cu fiecare generaţie în faţa unui ade-
văr imuabil: toate evenimentele universale sunt supuse rapor-
tului cauză - efect! Cromozomii memoriei noastre ancestrale
ne readuc în minte catastrofe trecute. Iată cât de simplu şi
de teribil sună o profeţie a indienilor Hopi: „Intr-o zi, unele
stele vor veni împreună, pe un singur rând, după cum s-a mai
întâmplat deja în urmă cu mii de ani, şi va fi timpul purificării
Pământului", iar pe o piatră funerară din cimitirul Kirby din
Anglia stă scris încă .din secolul al XV-lea: „Când imaginile
vor părea vii, cu mişcări libere, când corăbiile, ca şi peştii, vor
înota sub apă, când oamenii, mai repezi decât păsările, vor despi-
ca aerul, atunci jumătate din lume vafi cufundată în sânge"... şi
a fost Al Doilea Război Mondial cu submarine, avioane, cu
imagini cinematografice şi cu o jumătate de planetă înecată
în fum, foc, demolări şi mult, prea mult sânge!

Armageddonul a început deja..
Nu putem pătrunde sensurile Apocalipsei fără înţe-
legerea Armageddonului. Ultima confruntare dintre forţele
Binelui şi cele ale Răului va cuprinde atât planurile energetice,
cât şi cele materiale; de fapt, duelul final se va purta pe holu-
rile catedralei Sufletului. Lupta dintre Adevăr şi Minciună,
dintre nemurirea spiritului şi efemeritatea materiei, dintre
fiii lui Hristos şi Antihrist sunt descrise în Biblie ca fiind
„marea zi a Domnului Atotputernic"^.
Miza confruntării devine individuală, fiecare dir.i ~
noi fiind pus în faţa ultimei alegeri: Dumnezeu şi veşnicia
sau Satan şi distrugerea. Să pătrundem mai profund tainele...
In Vechiul Testament, sunt pomenite 1 290 de zile de coşmar
pentru întreaga omenire. Versetul 40, cap. XI al Cărţii lui
Daniel este clar: „De la vremea când va înceta jertfa necurmată şi de când se va aşeza urâciunea pustiitorului vor mai fi 1 290 de zile. Ferice de cine va aştepta şi va ajunge până la 1 335 de zile!
Iar tu, du-tepână va veni sfârşitul; tu te vei odihni şi te vei scula
iarăşi odată în partea ta de moştenire, dacă ajungi la sfârşitul
zilelor".
Dacă introducem în ecuaţia Armageddonului data
sfârşitului din calendarul mayaş 21.12.2012 şi scădem cele
1 335 de zile, obţinem data de 25 martie 2009 ca început
al Războiului văzut şi nevăzut dintre bine şi rău. Aşadar,
Armageddonul a fost calculat să dureze aproximativ trei
ani şi jumătate. Precizările a ceea ce va urma se regăsesc în
Apocalipsa, unde şapte îngeri ai lui Dumnezeu vor suna cele
şapte trâmbiţe ale distrugerii. Când cel de-al patrulea a su-
nat, „a fost lovită a treia parte din soare şi a treia parte din lună,
şi a treia parte din stele, pentru ca a treia parte din ele să fie în-
tunecată, ziua să piardă a treia parte din lumina ei, şi noaptea
de asemenea/"
Ioan profeţeşte şi sfârşitul Romei, ca bastion al pute-
rii: „In ultima persecuţie a sfintei Biserici Romane, pe tron va fi
Petru Romanul, care-şi va păstori mioarele în mijlocul a nume-
roase încercări. După trecerea acestora, oraşul de pe şapte coline va
fi distrus, şi Judecătorul cumplit va judeca poporul". Aici, dacă
ne referim la a treia profeţie de la Fatima, obţinem o viziune
cel puţin interesantă. Maica Lucia, care a primit mesajele de
la Sfânta şi Pururea Fecioară Maria, a consemnat ultima vizi-
une, spunând că, atunci când nu va mai fi loc pe peretele unde
sunt reprezentaţi toţi papii de la înfiinţarea Sfintei Biserici
şi pentru noul pontif, va fi sfârşitul lumii. Oricine vizitează
bazilica San Pedro Fuori le Mura din Roma poate constata că
ultimul tablou îl înfăţişează pe Benedict al XVI-lea, actualul
suveran, după care se termină zidul...
Printre multele profeţii apocaliptice putem detaşa câ-
teva care se aseamănă în compoziţie, deşi sunt despărţite de
secole.
In 1761, o călugăriţă pe nume Jeanne le Royer, celebră
în epocă pentru acurateţea predicţiilor sale, uimeşte prin două
profeţii dintre care una s-a întâmplat aievea: moartea regelui
Ludovic al XVI-lea şi izbucnirea Revoluţiei. Insă efectele ce-
lei de-a doua profeţii ne privesc, astăzi, pe toţi. Iată-i textul
tulburător: „Domnul nostru mi-a adus la cunoştinţă că, dacă ju-
decata va fi în secolul lui 1900, se va întâmpla doar spre sfârşitul
lui, iar, dacă lumea va trece de acest timp, primele două decade ale
secolului lui 2000 nu vor trecefără să aibă loc judecata".
O altă voce care transmite avertismentul divin îi apar-
ţine lui Padre Pio, unul dintre catolicii cu adevărat pioşi:
 „Când tunetul va bubui atât de puternic încât munţii Vor fre-
măta, ascundeţi-vă de lumea de afară şi nu vă lăsaţi tentaţi de
priviri curioase, uităndu-vă la acele evenimente cumplite. Un foc nemaivăzut va pogorî peste pământ şi o mare parte din omenire va fi nimicită. Urgia va dura 72 de zile".
Ultima mare clarvăzătoare cu duhul, maica Lucia, în
faţa căreia s-a înfăţişat Pururea Fecioara Maria, la Fatima,
i-a scris când a împlinit vârsta de 82 de ani Papei: „Să nu spu-
nem că Dumnezeu ne pedepseşte astfel, ci că oamenii îşi pregătesc
singuri propria pedeapsă".
Celebra clarvăzătoare Vanga adaugă în puzzle câteva
piese interesante: „Lumea va suferi o mulţime de cataclisme, şi necazuri mari se vor abate. Se va schimba însăşi conştiinţa oamenilor. Timpuri grele vor veni. Oamenii se vor împărţi după
credinţa lor. Suntem martorii evenimentelor cutremurătoare ce
vor modifica soarta şi destinul omenirii. In cosmos, se va descoperi viaţa şi deodată va deveni limpede cum a apărut viaţa pe Pământ".
Aşadar, terenul confruntării cu Noua Paradigmă a fost
pregătit de mult. Dumnezeu ne-a dat libertatea de a ne trans-
forma viaţa în binecuvântare sau blestem, iar toate cele ce vor
să vină peste umanitate sunt produsele exclusive ale gânduri-
lor, vorbelor şi faptelor noastre!
„Cine are ochi să vadă şi minte să priceapă, căci 666 este
număr de om!"
Există un numitor comun al profeţiilor din spaţiul
non-creştin. Astfel povestea evoluţiei umanităţii postapo-
caliptice devine unitară, deşi provine de la grupuri aflate la
mare distanţă fizică, socială şi culturală: indienii Hopi, inuiţii
din Alaska, dogonii din Africa, maori din Noua Zeelandă,
mayaşii din Mexic.
Predicatul comun prevesteşte instaurarea unei civili-
zaţii posttehnologice, în care omul va cunoaşte resorturile
energiei universale şi se va folosi în evoluţia lui socială de
toate resursele naturale pe care le va respecta şi din care îşi
va extrage toate necesităţile progresului. Populaţia kogui,
din Columbia, cunoscută ca „Paznicii Pământului'afirmă
că ultimul ciclu al civilizaţiei asa cum o stim s-a declanşat
pe 19 februarie 2000 şi se va încheia pe 19 februarie 2013 (!)
Un profet şi un lider amerindian, plecat dincolo de
Porţi în 1996, pe nume Leon Shenadoah, după ce a studi-
at toate profeţiile legate de sfârşitul civilizaţiei, din peisajul
sud-american, a tras o concluzie interesantă: „Curând, toţi cei
care cred că deţin o putere mare vor descoperi ce înseamnă o putere mare: Puterea Creatorului. Nu vor mai avea cărbune, petrol, gaz, putere nucleară. Noi suntem doar în trecere pe acest Pământ,
suntem musafirii Creatorului. Ne-apermis să vieţuim aici şi uite
ce am făcut cu Creaţia lui. Am otrăvit-o, am ruinat-o. Are toate
motivele să fie mânios şi chiar este!"
Dacă ne gândim că sursele de apă sunt din ce în ce
mai compromise, că peste o treime din pădurile planetare au
fost distruse şi că soarele emite cu 200% mai multe radiaţii,
înţelegem că se apropie plata facturii. Totul, în Univers se
supune cauzalităţii. A venit vremea confruntării cu efecte-
le! Aşa cum cancerul devastează structura vitală din interior,
fără a putea fi blocat în vreun fel, tot astfel se va întâmpla cu
distrugerea ţesutului exterior al Lumii. Din confruntare se
scapă doar individual prin cunoaştere, caritate şi speranţă!
O altă profeţie interesantă, care aminteşte de viziu-
nile din Apocalipsa lui Ioan îi aparţine unui lider spiritual
al irochezilor, Ganyahdiyok. In viziunea lui, apar patru oa-
meni înaripaţi care vin din direcţii diferite şi care anunţă,
pe rând, maladii necunoscute. Un monstru gigantic, ivit din
apele oceanelor, va porni o luptă teribilă cu oamenii, nimi-
cindu-i pe cei răi. Unul dintre numele acestui monstru este
„maladia care te macină din interior". Iată cât de asemănătoare
este manifestarea acestui monstru cu teribilul cancer pe care
nimeni nu a reuşit, nici măcar să-l definească până astăzi.
îmi sună în minte o vorbă înţeleaptă a unui bun prieten,
Remus Tănase, preşedintele Anatecor, care sună cam aşa:
„Dacă trăieşti împăcat, trăieşti ca-n cer, însă, dacă trăieşti în
păcat, vei avea cancer" \
Finalul profeţiei lui Ganyahdiok, făcută în 1799 este
fără echivoc: „Un vânt mare va mătura Pământul şi-l va cu-
răţa ca să-l aducă la starea sa originară. Aceasta este pedeapsa pentru ceea ce facem Creaţiei".
Observăm aşadar raportul cauzalitate - efect dintre om
şi planetă. Nu întâmplător, numim Pământul Mama Geea!
Şamanii de pretutindeni cred că „mediul nu este în jurul
nostru, noi suntem mediul!'1
Foarte asemănătoare cu profeţiile maya sunt cele apar-
ţinând tribului Hopi. Iată, doar un fragment: „într-o zi, unele
stele se vor alinia producând schimbări radicale, va veni un timp
al purificării Pământului, se vor produce schimbări de climat şi
catastrofe nemaintâlnite, însă acest ceas nu este cunoscut de nimeni în afara Marelui Creator!"
încă o dată subliniem numitorul comun cu Apocalipsa
biblică: „Nimeni nu va şti cândva sosi ceasul de pe urmă. Doar
Tatăl îl cunoaşte!"
Pentru hopi, Pământul a mai trecut de câteva ori prin
acest proces de curăţare şi purificare. Prima lume ar fi fost
nimicită de un foc devastator venit din inima pământului.
A doua lume a fost distrusă când Pământul a deviat de la axa
lui, şi gheaţa ar fi acoperit întreaga planetă. A treia civilizaţie
a fost înghiţită de un potop universal. Actuala lume în care
trăim produce efectele unei dispariţii cauzate de flăcările veni-
te din cer. Singurele populaţii care s-au salvat de fiecare dată,
continuând marea aventură a extinderii conştiinţei, au fost
cele care au trăit în armonie cu natura. Profeţiile indienilor
hopi au fost atât de precis descrise, cu o acurateţe a informaţiei
ştiinţifice atât de clară, încât cartea lor de profeţii, Hotevilla,
a fost tradusă în limbi de mare circulaţie, de către UNESCO.
Foarte interesante sunt profeţiile hinduse. Vârstele
unui ciclu planetar sunt descrise în Mahabharata. Conform
descrierilor, noi ne aflăm acum în epoca întunericului şi a
ignoranţei: Kali Yuga. Timpul zeiţei distrugerii, Kali, este
însă limitat. Spre sfârşitul civilizaţiei, Brahma, care este sur-
sa tuturor universurilor vizibile şi invizibile, va cobori pe
Pământ, se va încarna în familia unui brahman bătrân şi-i va
învinge pe oamenii întunecaţi şi pe diavolii care slujesc hoţia,
crima şi minciuna! El va trezi scânteia divină din fiecare om.
Vor fi noi generaţii de oameni sfinţi care „vor trăi Timpul
Purităţii şi vor deveni la fel de limpezi precum cristaluH.
Mahabharata ne mai spune că, în timpul lui Kali, gu-
vernanţii îşi vor pierde bunul-simt, se vor sminti, vor încărca
poporul cu biruri şi taxe aberante. Conducătorii se vor co-
rupe atât de mult încât, în loc să-şi protejeze supuşii, le vor
deveni duşmani de moarte. Legile Luminii şi învăţăturile lui
Brahma vor fi înlocuite de lăcomie, sete de putere nelimitată,
invidie, ură şi desfrâu. Cei bogaţi îi vor domina şi exploata
pe cei săraci, iar cei slabi nu vor avea nici o şansă la progres.
Popoarele vor urma false ştiinţe, nimeni nu va mai avea în-
credere în nimeni, nici măcar în propria familie. „Oamenii
vor fugi din ţara lor, iar foamea va veni peste tot. Cei aleşi vor
rămâne smeriţi şi în armonie, dar vor fi puţini. Ceilalţi se vor
război cu natura, cu animalele şi cu semenii lor!" - Vana Prava.
Conform celebrului Rene Guenon, umanitatea mo-
dernă se află deja la sfârşitul acestei Kali Yuga, unde spiritua-
litatea a fost adânc îngropată în ţărâna materialismului şi,
fiind una dintre cele mai negre perioade ale civilizaţiei, se
va sfârşi prost pentru toţi cei care şi-au negat natura divină!
Insă, după „scrâşnetul dinţilor", va urma o perioadă lungă de
pace şi prosperitate, când un nou ciclu va începe pe Pământ.
Va urma o revenire la Vârsta de Aur, când spiritul va domina
şi va modela armonios materia!
Clarvăzătorul şi profetul Edgar Cayce vorbea despre
sfâşitul timpului când umanitatea va fi împărţită între cei care
îşi înţeleg natura comună şi se comportă ca fraţii şi ceilalţi,
egocentrici şi separatişti. Semnele intrării în „TimpulMarilor
Prefaceri Spirituale" vor fi calamităţile naturale şi descoperi-
rea continentelor pierdute, care vor ieşi din oceane în urma
unor cutremure devastatoare. Interesant, dar informaţiile lui
Cayce sunt coroborate de profeţiile unui guru tibetan, Djwal
Khul, consemnate de Andrew Thomas în Shamballa, oaza
de lumină. Iată textul: „După o serie de cutremure, insulele se
vor ridica din oceane în regiunea Azorelor, iar ruinele Atlantidei
vor fi descoperite şi explorate. Atunci va începe ciclul Tara, în care
umanitatea va reprezenta singurul popor planetar şi va întâlni
alte civilizaţii din univers!"
In 1942, după ce soldaţii germani au distrus o sinagogă
din Varşovia, au fost descoperite nişte pergamente scrise în
jurul anului 1000, care poartă numele de Cartea profeţiilor.
Acestea au dispărut din nou până în 1992, când au reapărut
lângă Moscova, la Zagorsk, în arhivele unei mănăstiri orto-
doxe. Deşi sunt mulţi care-i contestă autenticitatea, cartea con-
ţine nişte informaţii care descriu cu o acuratete incredibilă
evenimentele istorice ale războaielor mondiale, ale calamită-
ţilor şi catastrofelor planetare trecute, printre care Hiroshima,
Nagasaki, Cernobîl şi altele care o să vină! Vă propun doar
un citat: „Când va începe Anul O Mie, care vine după Anul
O Mie, pământul se va cutremura în mai multe locuri, şi oraşele
se vor prăbuşi. Tot ceea ce vafi construit fără ascultarea celor înţelepţi va fi ameninţat şi distrus. Omul se va încăpăţâna, deoarece orgoliul este nebunia lui. Nu va auzi avertismentele repetate ale Pământului şi, incediul va distruge noile Rome, iar în mormanele
de ruine acumulate, săracii şi barbarii vor jefui, în pofida legi-
unilor, bogăţiile abandonate. Atunci Soarele va arde pământul,
aerul nu va maifi voalul care protejează defoc, vafi doar o perdea
găurită, iar luminafierbinte va roade pielea şi ochii..."
Incredibil, dar scenariul exploziilor solare, care pre-
ocupă comunităţile ştiinţifice are exact aceleaşi predicate!
In universul cuantic totul porneşte de la câmpul informaţi-
onal generat de tripartiţia: gând - rostire - acţiune, aşadar,
suntem cu toţii responsabili pentru tot ceea ce ni se va întâm-
pla! Doar trezirea Conştiinţelor ne mai poate salva!
In anul 1562, conchistadorii spanioli, însufleţiţi de
preoţii catolici, au declanşat un autodafe în toate teritoriile
Americii Centrale, dând focului distrugător toate artefactele,
codexurile şi cărţile unor „cruzi şi păgâni fii ai întunericului".
Aşa au dispărut aproape în întregime mărturiile despre cel
mai interesant şi mai straniu imperiu. Despre civilizaţia
Maya aflăm câte ceva începând cu secolul al XlX-lea şi mai
ales după pierderea influenţei spaniole. în linii foarte mari,
avem o imagine de ansamblu a unei orânduiri umane ieşite
din comun. Conform cercetărilor istorice şi antropologice,
mayaşii ar fi aparţinut celei mai avansate şi mai sofisticate
civilizaţii din America precolumbiană. între anii 600 î.Hr.
şi 900 d.Hr., ei au ocupat regiunile din sudul Mexicului şi
din America Centrală. Aveau vaste cunoştinte medicale, as-
tronomice, matematice şi de inginerie. Foloseau un sistem
complex de hieroglife şi excelau în numerologie şi astrologie.
După o perioadă înfloritoare, imperiul avea să intre într-o
curbă descendentă. Când au venit spaniolii, în 1500, aceştia
au găsit câteva triburi disparate şi ruinele unei înfloritoare ci-
vilizaţii, comparabilă cu Egiptul Antic. în ciuda a şase secole
de declin, mayaşii îşi păstraseră până la venirea conchistado-
rilor patrimoniul spiritual şi se îndeletniceau cu agricultura,
vânătoarea şi predicţiile. Evident, autoritatea ecleziastică şi-a
impus programul de neantizare a tot ceea ce nu corespundea
dogmei catolice şi astfel, începând cu anul 1500, indigenii
au fost obligaţi să renunţe la vestigiile istorice, la temple, la
credinţe şi limbă. După jefuirea tezaurului găsit, noii guver-
natori ai Americii Centrale şi-au impus să şteargă orice urmă
a fostului imperiu Maya. însă acest plan satanist nu s-a pe-
trecut întocmai, iar în secolul al XIX-lea, câţiva cercetători
au scos la iveală cronici şi calendare de o precizie şi o acurate-
ţe înspăimântătoare. Pentru ei, anul solar numara 365,2420
de zile, mult mai precis decât calendarul gregorian şi cel
iustinian folosite şi astăzi în lume. Cunoştinţele lor despre
mişcările astrelor pe firmament şi profeţiile lor legate de sfâr-
şitul timpului sunt astăzi mai actuale ca oricând. Conform
calculelor astronomice, ne aflăm în „zilele de dinaintea alini-
eriiplanetelor".
2012 între spaima prăbuşirii globale
şi speranţa evoluţiei conştiinţei
Din rămăşiţele descoperite în sudul Mexicului, istoricii
au presupus că societatea maya era împărţită în caste conduse
piramidal de regi, prinţi, guvernatori, sfătuiţi de preoţi cu
vaste cunoştinte despre Univers şi mecanica sa. Economia se
baza pe agricultură, termenul de maya desemnându-l pe „cel
care culege porumbul"\ Foloseau ca monedă de schimb boabe
de cacao şi bucăţi de cupru. In ciuda unei culturi tehnologice
sărace, mayaşii, neavând cunoştinte despre roată, erau extrem
de specializaţi în mişcările astrelor, Soarelui, Pământului şi
ale multor planete, descoperite de restul pământenilor mult
mai târziu, cum ar fi Uranus şi Venus. Oraşele lor erau precis
aşezate şi construite ţinându-se cont de poziţia stelelor şi
aliniate Soarelui. Din fragmentele de pergamente păstrate
aflăm că mayaşii atribuiau această cunoaştere strămoşilor lor,
olmecii, care la rândul lor o primiseră de la „primii oameni ve-
niţi pe Pământ1'. Spre deosebire de noi, care folosim sistemul
de numerotare zecimal, populaţiile din America Centrală
precolumbiană aveau că bază de calcul cifra 20. Tradiţia lor
spune că multiplii lui 20 reprezentau cele zece degete de la
mâini plus cele de la picioare. Numerele erau scrise vertical
şi, surprinzător, mayaşii cunoşteau cifra zero.
Europenii aveau să mai aştepte câteva milenii, până în
Evul Mediu, ca să afle despre zero de la arabi. Interesant este
faptul că mayaşii aveau mai multe calendare, fiecare abor-
dând diferit trecerea timpului, ceea ce le asigura deosebita
precizie astronomică. De exemplu, Calendarul Tzolkin are o
durată de 260 de zile şi cuprinde 13 perioade a câte 20 de zile;
se bazează pe ciclul Pleiadelor şi este considerat sacru, deter-
minând spirala evoluţiei conştiinţei umane, în istorie, fiind
folosit în scopuri religioase şi mai ales divinatorii. Extrem de
interesant, dar 260 de zile este exact perioada în care planeta
Venus este vizibilă, fie la est, fie la vest de Soare. Uneori,
acesta mai este numit şi „Calendarul de 13 luni".
Un alt calendar se numeşte Haab, cuprinde 365 de zile
şi era folosit în activităţile cotidiene şi agricole. Interesant
este că acest calendar perimitea şi un calcul lung al zilelor pe
o perioadă de 5 125 ani, care acoperea evenimentele istorice
ale umanităţii şi totodată permitea o lectură liniară a timpu-
lui, pornind de la o dată fixă.
Ceea ce avea să ne preocupe pe toţi, mai ales astăzi,
când evenimentele planetare sunt atât de evidente, sunt date-
le de început ale calendarului, 13 august 3114 î.Hr., şi datele
sfârşitului său, adică pe 21 decembrie 2012.
Conform teoriilor celor doi specialişti în cronologia
maya, Barbara Hand Clow şi Cari Johan Calleman, calen-
darul planetar este format din niveluri secvenţiale de timp
suprapuse unul peste celălalt. Fiecare nivel superior evoluea-
ză de 20 de ori mai repede decât precedentul, ceea ce explică
accelerarea timpului şi a progresului.
In spiritul acestor explicaţii, putem constata că pro-
blematica Orientului Mijlociu se înscrie perfect în scenariul
maya.
Conflictele răbufnesc cu forţă având falsul temei re-
ligios. Ciclul de 5 125 de ani, de când începe Biblia să fie
cartea dominantă, se apropie de intrarea într-o nouă spirală.
Trecerea dintre paradigme se face violent, iar din 1999 asis-
tăm la o accelerare a conflictelor dintre semiţi.
La Ierusalim, autorităţile evreieşti pregătesc a treia re-
construcţie a Templului, însă ruinele lui se află sub moscheea
lui Omar, locul sacru al Islamului. O profeţie din Coran spu-
ne că „Sfârşitul lumii acesteia şi venirea Vieţii Veşnice se vor petrece la a treia ridicare a Templului lui Solomon".
Ceea ce trăim noi astăzi sunt consecinţele a cinci mi-
lenii de războaie, conflicte şi teribile lupte planetare pentru
Putere şi Dominare. Am uitat că Pământul este un decor viu,
care înregistrează toate evenimentele generate în câmpul
cuantic (gând - rostire - acţiune: LOGOS). Din această
perspectivă ne este mai uşor să pricepem că Pământul se află
într-un soi de carantină, de mii de ani, din cauza comporta-
mentului şi a karmei produse la nivel planetar. „Nimic nu se
pierde, totul se transformă" este valabil atât pentru acţiunile
benefice, cât şi pentru celelalte.
Dacă Hristos nu s-ar fi întrupat, sfârşitul lumii noastre
ar fi început acum 2 000 de ani. Venirea Mântuitorului şi
Revelaţia di nApocalipsahnloan ne-au fost date de Providenţă
tocmai pentru a înţelege că Eternitatea se află ascunsă în
Fiinţă şi că Mântuirea înseamnă de fapt Indumnezeire!
Metodologia de predicţie cu ajutorul calendarelor ţinea
cont de toate variaţiile de decalaj dintre rotaţia planetei Venus
şi axa de rotaţie a Pământului, ciclurile venusiene permiţând
prezicerea momentelor-cheie pentru pământeni. Pornindu-se
de la aceste observaţii, astronomii de astăzi au introdus în cal-
culator data de 21.12.2012 şi au făcut o descoperire interesantă.
Exact la această dată, Venus va dispărea sub orizontul vestic,
în timp ce la răsărit, Pleiadele vor fi peste orizont. Simbolic,
putem spune că, începând cu această dată, vom asista la moartea simbolică a planetei Venus şi la naşterea Pleiadelor.
în ciuda succesului de marketing, profeţiile maya nu
au fost înţelese exact de toată lumea. Unii îşi construiesc pro-
pria poveste despre această civilizaţie dispărută într-un mod
misterios, alţii anunţă sfârşitul lumii pe 21 decembrie 2012.
Carlos Barrios, expert în antropologie, istorie şi spe-
cializat în calendarele maya, are o concluzie uşor diferită:
„Lumea nu se va termina, ci va fi fundamental transformată,
indienii au calendare pe care ştiu să le interpreteze în mod precis, ceea ce n-aş putea spune despre occidentali. Omenirea va continua să existe, dar într-un alt mod. Structurile materiale se vor schimba. Din acel moment, vom avea oportunitatea de a fi mai umani!"
Specialiştii în calendare, calculând diferitele perioade
de timp profeţite de mayaşi, trag concluzia că această uria-
şă transformare de paradigmă a început în 1987. De atunci,
dogma materialistă se năruie, dar antrenând însă distrugerea
mediului, favorizând haosul social, crizele financiare, răz-
boaiele şi modificările climaterice dramatice. Aşadar, din
această perspectivă 21.12. 2012 va fi o dată a renaşterii, şi nu
a morţii.
Mayaşii, cei consideraţi de populaţiile din America
Centrală ca fiind „paznicii timpului", se referă la 21.12.2012
ca la o dată a Renaşterii, si nu a Morţii. Occidentalii cad pradă unei reţete de marketing când intră în vria sfârşitului
lumii.
In Cartea Destinului (Kam Wuj), Carlos Barrios ches-
tionează peste 600 de urmaşi ai mayaşilor, preoţi, şamani,
şi constată un numitor comun al poveştilor lor: după cele-
bra dată, începe Lumea Nouă a celui de-al Cincilea Soare.
Nimic nu se pierde în Univers, dar tot ceea ce se naşte trebuie
să moară pentru a evolua. Astfel, după 2012, nu va dispărea
Universul, ci doar civilizaţia umană, cu vechile ei energii,
fiind înlocuită de o alta, supusă altor reguli şi având cu totul
alt timp!
Conform credinţelor maya, umanitatea a cunoscut deja
moartea a trei sori şi se pregăteşte pentru răcirea celui de-al
patrulea. Fiecare etapă a fost urmată de cataclisme cauzate de
geniile elementelor: cutremure, erupţii vulcanice, inundaţii.
Profeţiile legate de moartea celui de-al patrulea Soare vorbesc
despre „foculcare va veni din cer". Clasificarea timpului în patru
epoci nu este apanajul mayaşilor sau al aztecilor, ci o regăsim
deopotrivă în Purana vechii Indii, unde timpul este împărţit
în patru ere: Satya Yuga (vârsta de aur), Treta Yuga (vârsta de
argint), Dwapara Yuga (vârsta de bronz) şi Kali Yuga (vârsta
de fier) şi în tăbliţele caldeene unde timpul are patru shar.
Şamanii intervievaţi de Barrios în cartea sa afirmau că,
după ce se va sfârşi timpul acestei civilizaţii, cei care au con-
ştiinţa extinsă, capabilă să înţeleagă sensul Existenţei vor
intra într-o nouă vârstă de aur. „Va veni vremea în carejocul va
fi înlocuit de acţiune. Multe spirite puternice, ieşite de sub povara timpului, au decis să se încarneze în aceste vremuri, venind cu mari puteri să-i trezească pe cei care vor să Trăiască, însă trebuie spus că şi din partea Umbrei vin în aceste vremuri entităţi care se vor strădui să păstreze amăgirea şi sclavia. Magia vafi de ambele
părţi! Toate se vor schimba, dar gradul de suferinţă sau de fericire va depinde defiecare dintre noi!"
Am văzut că în viziunea şamanică asupra evoluţiei
conştiinţei „dezlânarea lumii vechi" începe în 1987, când se
declanşează o perioadă de tranziţie planetară de la economia
centralizată către cea liberală. In 1992, consumismul ca va-
loare fundamentală a sistemului capitalist era împărtăşit în
toată Europa.
Foarte interesantă este o profeţie culeasă de Carlos
Barrios în Cartea Destinului, de la un vraci din Mexic: „Va
veni timpul în care banii vor fi simple hârtii fără valoare, băncile
se vor prăbuşi, blocurile înalte vor rămâne fără apă şi curent.
Curând, boli născute dintr-o alimentaţie artificială vor ataca
populaţiile ţărilor industrializate. Şi atunci, când tot sistemul se
va prăbuşi, vom fi forţaţi să ne concentrăm asupra noastră şi a
pământului!"
Deşi făcută cu aproape două decenii în urmă, aceas-
tă predicţie ne îngrijorează astăzi prin acurateţea sa! De la
isihasmul care vorbeşte despre Războiul Nevăzut până la
profeţiile maya care opun Luminii Umbra, trecând desigur
prin mitologiile popoarelor, înţelegem că se duce o luptă te-
ribilă între evoluţie şi stagnare, între progresişti şi retrograzi,
între Bine şi Rău!
Leon Shendonuah, un vraci din Guatemala, studiind
calendarul Tzolkin, a tras următoarea concluzie: „Trăim într-o
lume polarizată: pozitiv-negativ, noapte-zi, bărbat-femeie.
Lumina şi Umbra au nevoie una de cealaltă, căci se află în echilibru, dar, în momentele prin care trecem acum, partea Umbrei este
foarte puternică şi foarte hotărâtă în privinţa obiectivelor sale.
Priorităţile ei sunt stabilite, şi ierarhia sa, perfect structurată.
Stăpănitorii Umbrei acţionează încercând să ne împiedice conectarea cu spirala celei de-a Cincea Lumi în 2012"!
In viziunile şamanice ciclurile prin care a trecut uma-
nitatea au fost dominate de cele patru elemente constitutive:
pământ, apă, aer, foc. însă noi ştim, atât din cultura orien-
tală, cât şi din ezoterismul occidental, că sunt cinci elemente
într-un întreg: Quinta Essentia. Al cincilea element, care este
totodată şi guvernatorul celorlalte şi se numeşte Eter. Acest
element rarefiat al atmosferei este cel mai activ din Univers,
penetrează orice spaţiu, transmite unde de energie pe toa-
te frecvenţele, de la aura umană până la telefonia mobilă.
Aşadar, cel de-al cincilea element, coordonatorul, „creierul"
celorlalte patru, nu este de origine materială.
în structurile ADN-ului se află întreaga informaţie
cosmică. în regiunea eterată a fiinţei noastre, în Spirit se află
Calea, Adevărul şi Viaţa. Dumnezeu ne-a făcut cinstea să ne
locuiască!
Mayaşii au prevăzut de mult trecerea de la dimensiu-
nea materială la cea spirituală sau eterică.
Conform credinţelor lor, umanitatea a cunoscut deja
trei cicluri; acum, se află spre sfârşitul celui de-al patrulea, iar
din 2012 intrarea în dimensiunea celui de-al cincilea Soare.
Conform tradiţiilor maya, primul soare, MatlactilAtl,
a guvernat 4 008 ani, iar în acea perioadă, pe Terra rasa do-
minantă era a uriaşilor. Civilizaţia aceea a fost distrusă de
apă: Apachiohualiztli (potop). Umanitatea de atunci a fost
transformată în amfibieni, peşti. Un singur cuplu a supravie-
ţuit, repopulând pământul.
Al doilea ciclu s-a aflat sub domnia lui Ehecoatlşi a du-
rat 4 010 ani. Acest soare a fost distrus de Şarpele Vântului,
oamenii au fost transformaţi în maimuţe. Alt cuplu unanoid
a supravieţuit, reînnoind umanitatea.
Al treilea soare, Tleyquiahuillo, a guvernat ciclul timp
de 4 081 ani fiind distrus de foc. Cuplul a supravieţuit mân-
când un fruct magic numit tzincoacoc.
Distrugerea vine după 5 026 de ani, prin foame, sânge
şi foc... Urmaşii mayaşilor anunţă mari schimbări şi profunde
transformări. Noua eră va fi rezultatul alinierii axei polare cu
centrul galaxiei noastre. Pe 21 decembrie 2012, pentru prima
oară într-un an platonician (26 000 ani temporali), soarele se
va înălţa alăturându-se planurilor ecliptice ale Căii Lactee
formând o cruce cosmică aceasta nefiind altceva decât încar-
narea Arborelui Vieţii, cunoscut în toate tradiţiile spirituale
ale lumii.
Această aliniere va deschide un canal prin care energia
cerească va trece prin Pământ, purificându-l pentru a-l ridica
la un nivel mult mai înalt de vibraţie!
Biologul suedez Cari Johan Calleman, expert în on-
cologie şi coautor a numeroase articole despre civilizaţia
Americii Centrale şi de Sud, consideră că în Calendarul
Maya este încifrată „teoria totului" şi că nu vom putea înţe-
lege cu adevărat ce se va întâmpla în 2012 decât atunci când
vom înţelege că trăim într-un proces continuu de creaţie
structurat în cicluri planetare şi cosmice.
Şi celebrul fizician Stephen Hawking, în Scurta istorie
a timpului, scrie că, dacă umanitatea ar descoperi o teorie a
totului, principiile generale ar trebui să fie simple, pe înţe-
lesul tuturor, nu doar a unui număr mic de savanţi: „Atunci
vom fi toţi - filosofi, oameni ai ştiinţei - în stare să luăm parte
la discuţia despre raţiunea existenţei Universului. Găsirea răs-
punsului la această întrebare arfi ultimul triumf al înţelepciunii
umane, căci am cunoaşte astfel planul lui Dumnezeu".
Dacă unul dintre cei mai complecşi fizicieni şi mate-
maticieni moderni scrie că evoluţia Universului nu are cum
să fie rodul hazardului, ci, dimpotrivă, este un act din Marea
Operă a lui Dumnezeu, înseamnă că absolut tot ceea ce s-a
întâmplat se întâmplă şi va urma, corespunde unui scop din
care face parte şi existenţa noastră!
Barbara Hand Clow, exeget a Calendarului Maya, sus-
ţine că ciclurile evoluţiei trasate în calendar sunt asociate si
corespund unor importante perioade cosmice. Perspectiva ei
asupra timpului exclude liniaritatea. Lumea nu e plată şi mate-
rialistă, ci este structurată pe niveluri multiple, îmbinate unul
în altul asemenea cercului în cerc. Această spirală a timpului
cunoaşte o contracţie începând cu 1999, de aici şi senzaţia ge-
nerală că timpul s-a scurtat.
Teza că timpul se accelerează în evoluţia conştiinţelor
i-a făcut pe Calleman şi Clow să scrie într-un studiu comun
că „am început să ne dezvoltăm mai rapid în urmă cu 102 000
de ani, când hominizii au evoluat în oameni; apoi şi mai repede, când am început să ne dezvoltăm civilizaţiile, pe la 3114 î.Hr. şi din ce în ce mai repede până la debutul revoluţiei industriale din 1755".
Dacă ne jucăm puţin cu calculele matematice, obţinem
o imagine de ansamblu tulburătoare: începând cu 1999, com-
primarea timpului este uluitoare.
Păi, dacă umanităţii i-au trebuit 5 125 de ani până la
utilizarea tehnologiilor, vedem cum numai în secolul al XX-lea
am zburat în cosmos, am realizat sateliţi de comunicaţii şi plat-
forme de socializare on line.
Conform teoriei celor doi, accelerarea timpului ar con-
duce evoluţia în cursul unor perioade din ce în ce mai scurte,
culminând spre sfârşitul anului 2011. începând de atunci, ne
vom plasa într-o realitate planetară dominată de cutremure
devastatoare. Decorul lumii vechi trebuie să dispară, pentru
a face loc unei noi Scene!
Un alt calendar interesant este cel aztec, derivat de la
mayaşi şi care este împărţit în două. O versiune solară cu
aplicabilitate în agricultură, administraţie şi viaţa cotidiană
şi o versiune selenară pentru predicţii astrologice şi interpre-
tări religioase. Anii solari erau divizaţi în 12 luni a câte 30 de
zile, plus încă cinci zile suplimentare, iar calendarul liturgic
avea 12 luni formate din 28-29 de zile. Aztecii au observat că
la fiecare 52 de ani trecerea către noul an (revelionul) pica în
aceeaşi zi, prilej de mari festivităţi ceremoniale.
Ca şi la mayaşi, perioadele de Mare Transformare ale
planetei se consumă la fiecare 13 000 de ani, fix la jumă-
tatea unei revoluţii complete a soarelui (anul platonician de
aprox. 26 000 ani). Viziunile lor asupra Pragului din 2012
este aproape identică mayaşilor.
Purificarea Pământului începe în 1987 şi va reprezenta
Tranziţia către Renaşterea Conştiinţei Multidimensionale.
In această perioadă au şi vor avea loc mari tulburări născute
din „încleştarea fiilor luminii cu cei ai întunericului"-, războa-
ie, haos social, distrugerea mediului, catastrofe şi cataclisme
naturale. Tranziţia se va încheia odată cu realinierea axei po-
lare cu centrul sistemului nostru solar. După aceste vremuri
terifinate, omenirea va intra într-o nouă epocă a Luminii şi
înţelepciunii, numită de azteci Era Itza.
în cultura Maya, stăpânul Timpului şi al Ciclurilor
se numeşte Pacal Votan, un fel de Hermes Mercurios
Trismegistus sau Toth, dacă nu cumva este acelaşi zeu, sub
forme şi denumiri diferite.
în anul 1952, a fost descoperită în piramida Templul
Inscripţiilor (
la_Palenque/) o piatră funerară care spune povestea lui Pacal
Votan (631-683 d. Hr.) şi care a domnit 52 de ani în Palenque
(Nah Chan). Acesta, asemenea precursorului său Pitagora,
afirma: „Totul este număr, Dumnezeu este un număr", iar uma-
nitatea este legată ombilical (energetic) de galaxie.
Conform calculelor sale, ciclul de 26 000 de ani se în-
cheie pe 21.12.2012.
Mayaşii profeţiseră că omenirea, în evoluţia ei în acest
ciclu, va uita de apartenenţa ei la întreg, se va dezice de le-
găturile fundamentale cu universul, iar natura va aluneca
în „somnul ignoranţei, intoleranţei şi al distrugerii", misiunea
mayaşilor fiind aceea de a transmite „umanităţii mesajul
Trezirii". Pacal Votan a murit în 683, mormântul său fiind
sigilat nouă ani mai târziu şi redescoperit, aşa cum am arătat
mai sus, în 1952.
între 692 (683+9 ani) şi 1952 s-au scurs 1 260 de ani
(12:60 - frecvenţa artificială a timpului împărţit în zi - 12
ore şi noapte -12 ore). între 692 şi 2012 se scurg 1 320 de ani
(13:20 este frecvenţa universală a timpului).
Acum să constatăm câteva „coincidenţe" matematice.
Am văzut că pentru mayaşi şi azteci, la fiecare 52 de ani, re-
velionul pica în aceeaşi zi; mormântul lui Pacal Votan a fost
redescoperit în 1952, iar de la cucerirea spaniolă din 1492
până în 2012 se vor scurge exact 520 de ani. Dacă operăm
cu adunarea teosofică, avem 5+2=7 (şapte zile, şapte planete,
şapte chakre, şapte guvernatori planetari, candelabru cu şapte
braţe din Templul lui Solomon, şapte frecvenţe cerebrale etc).
Astăzi, ne aflăm spre sfârşitul epocii întunericului, şi după
decembrie 2012 ne vom afla în noua paradigmă a Luminii.
Va începe un nou ciclu în care umanitatea, natura şi universul
vor fi „o singură Mare Fiinţă"\ Aceasta este taina mayaşilor!
Ideea lui Pacal Votan cum că universul este multidi-
mensional şi că absolut totul se leagă între lumea văzută şi
cea nevăzută este confirmată ştiinţific de profesorul de fizică
Geoffrey Chew, de la Universitatea Berkeley, care a elabo-
rat teoria Bootstrap-ului cosmic. Termenul de bootstrap
descrie conexiunile şireturilor care se încrucişează pe bocanc.
De aici, profesorul defineşte universul ca fiind o „.ţesătură di-
namică de evenimente aflate in interconexiune".
Teoriile cuantice postulează şi ele acelaşi lucru: pro-
prietăţile unei părţi din această „ţesătură" sunt legate „ombi-
lical" de proprietăţile celeilalte părţi, iar interconexiunea lor
determină structura întergii ţesături. Mai simplu şi mai pe
înţeles: universul din care facem şi noi parte ca microcosmos
nu mai poate fi descompus în părţi autonome care evolueză
separat, ci ne aflăm cu toţii - oameni, plante, animale, stele,
planete, clustere galactice - într-un Tot.
Acestea sunt predicatele marilor religii!
In istoria civilizaţiei s-au asociat cu aceste idei şi
Hipocrate, cu a lui teorie Simpatia tuturor lucrurilor, şi Pico
della Mirandola, cu Unitatea care leagă fiecare creatură de
celelalte.
Un alt exeget al profeţiilor maya este Gregg Braden,
autorul bestsellerului internaţional Trezirea la punctul zero.
El prezice că până în 2012 polii pământului se vor schimba.
Gregg Braden scrie în cartea sa că tehnologiile pe care
le cunoaştem până astăzi nu vor mai fi folositoare în noua pa-
radigmă de după 2012, cu excepţia „free energy" studiată şi
postulată de Nikola Tesla, celebrul inventator sârb cu origini
româneşti. înţelegând foarte bine fenomenele de unde elec-
tromagnetice, Braden a elaborat o teorie în care Pământul îşi
creşte, în ultima vreme, frecvenţa de bază (vibraţia), în timp
ce forţa câmpului său magnetic descreşte, ceea ce va conduce
la inversarea polilor.
Pentru a avea o viziune mai amplă, să vorbim puţin
despre rezonanţele Schumann. Acestea sunt unde cvasista-
ţionare, greu detectabile care acţionează într-o cavitate cu-
prinsă între suprafaţa pământului şi ionosferă.
In 1962, Biroul American de Radiopropagare a mă-
surat această veritabilă undă „cerebrală" a Pământului şi a
evaluat-o la 7,5 hertzi sau cicluri pe secundă. Aceste unde
sunt influenţate de ciclurile de pete solare care se repetă la
un interval de 11 ani si de activitatea electrică a atmosferei.
Revenind la teoria lui Braden, expusă în Trezirea la
punctul zero, profesorul Bannerjee de la Universitatea din
New México demonstrează că, într-adevăr, câmpul magne-
tic planetar a pierdut jumătate din intensitatea sa în ultimii
4 000 de ani, iar datele actuale arată că intensitatea acestui
câmp a rămas la 38% faţă de valoara sa energetică de acum
2 000 de ani. Toate aceste date converg spre ideea că într-un
timp relativ apropiat polii magnetici ai pământului vor face
rocada.
Pe 12 ianuarie 2003, în Sundey Times a apărut un arti-
col semnat de mai mulţi oameni de ştiinţă, care argumentau
această virtuală inversare a polilor, observând apariţia unor
„vortexuri în câmpul magnetic terestru deasupra Atlanticului
de Sud şi a Articii.
Nils Olsen, cercetător la Centrul Danez Pentru Ştiinţă
Planetară a declarat că nucleul pământului suferă modificări
colosale: „aceasta ar putea corespunde stării în care operează geodinámica Pământului, înainte de inversarea polilor magnetici".
Coroborând toate aceste teorii, rezultă o concluzie
seacă: în ritmul acesta de descreştere a câmpului planetar,
magnetismul terestru va fi nul în 2012. Semnele prevesti-
toare ale acestor permutări fundamentale ar fi atunci când
păsările migratoare vor zbura în sens greşit, busolele nu vor
mai indica nordul, iar sateliţii vor fi arşi din cauza radiaţiei
solare.
Ceea ce devine interesant este că, începând cu 2009,
busolele militare au înregistrat nişte anomalii de 15-20 de
grade în indicarea nordului magnetic, iar din ce în ce mai
mulţi sateliţi au început să se prăbuşească pe sol.
Conform exegeţilor care au studiat ciclicitatea eveni-
mentelor planetare, cu aproximativ 800 000 de ani în urmă,
Polul Nord a ocupat locul Polului Sud.
întrebarea care a rămas valabilă până astăzi este dacă
această inversare este produsul unui eveniment excepţional
sau se derulează după un scenariu prestabilit. Unii geofizicieni
sunt partizanii ideii că polii s-au inversat în toate timpurile.
Pe un calcul matematic care ţine cont de vechimea soa-
relui şi a Terrei, ei au evidenţiat că schimbarea polilor se în-
tâmplă după un ciclu de aproximativ 500 000 de ani.
Specialiştii în paleomagnetism întăresc aceste teorii cu
studii efectuate pe urme vechi de lavă şi care indică urmă-
torul fapt: într-o perioadă plasată, de data aceasta cu câteva
milioane de ani în urmă, Polul Nord s-ar fi deplasat cu mai
multe grade pe zi, fiecare grad acoperind 111 km de pământ.
Un alt calcul deosebit de intersant este cel al geologilor care,
studiind coralii, au obţinut informaţii de maximă utilitate.
Astăzi, pe cochilia coralilor sunt 365 de cercuri de
creştere anuală, în timp ce coralii-fosilă, datând de aproxi-
mativ 300 de milioane de ani, comportau 480.
Pornind de la această observaţie, geologii afirmă că în
vremuri imemoriale anul avea 480 de zile faţă de cele 365 ale
timpului nostru. Cu alte cuvinte şi ceva mai comprehensibil,
putem să ne imaginăm că pe Pământ au fost unităţi de timp
diferite.
Astăzi, Terra îşi încetineşte rotaţia în jurul propriei
axe, dar îşi extinde revoluţia în jurul soarelui, de unde şi „sen-
zaţia generală de scurtare a timpului".
Cu toţii suntem deja familiarizaţi cu scurtarea zilei,
lumina de la 24 de ore la 16.
Rezonanţele Schumann, pe care Gregg Braden le con-
sidera bătăile inimii Pământului, şi-au schimbat frecvenţa
de la 7,8 hertzi până la aproape 13 de hertzi (13 cicluri pe
secundă).
Timp de milioane de ani, Terra şi-a păstrat frecvenţa
de rezonanţă fundamentală care corespunde cu starea de re-
laxare cerebrală, însă, începând cu 1980, s-a constatat această accelerare vibratorie.
La începutul anului 2000, cercetătorii norvegieni în
colaborare cu ruşii au demonstrat că Pământul are o vibraţie
internă de 12 hertzi.
Conform matematicianului Leonardo Fibonacci - care
a publicat în 1202 Liber abbaci, unde expune modelul de cal-
cul care avea să-i poarte numele: şirul lui Fibonacci, pornind
de la numărarea cu nouă cifre plus zero, în care fiecare ter-
men este egal cu suma termenilor precedenţi - planeta noas-
tră se îndreaptă spre o vibraţie fundamentală de 13 cicluri
pe secundă, ceea ce se mulează perfect pe percepţia maya
asupra timpului. Din această perspectivă cercetătorii vorbesc
despre o schimbare vibratorie a Pământului, care din punct
de vedere hertzial corespunde stării cerebrale de conştiinţă
extinsă, de meditaţie.
Cu alte cuvinte, dacă în Beta (conştient) percepţiile ne-
uronale decriptau universul tridimensional, limitat de spaţiu
şi timp, în Alpha (subconştient) percepţiile se nuanţează şi
putem întrezări realităţile „Lumii de Dincolo".
Prin schimbarea pulsatorie a Terrei de la 7,8 cicluri pe
secundă la 13, omul va ieşi din starea de „somn" şi va intra
în „Marea Trezire", aşa cum prevăd mayaşii. Admiţând po-
sibilitatea schimbării polilor între ei, putem să ne imaginăm
că, din 2012, Soarele va răsări la vest şi va apune la est, iar pe
măsură ce ne apropiem de „punctul zero", cum scrie Barden,
ziua lumina se va reduce de la 24 de ore la 16.
Intrarea într-o altă rezonanţă ne va proiecta într-o di-
mensiune în care tot ceea ce gândim se va manifesta imediat,
ştiind deja că timpul este unitatea de măsură care-i permite
gândului să devină realitate!
Louis de Broglie, laureat al Premiului Nobel pentru
fizică în 1929, enunţa o teorie conform căreia, deşi trecutul,
prezentul şi viitorul există în spaţiu-timp, iar dinamica tim-
pului ne apare ca o succesiune a lumii materiale, în realitate
evenimentele care şi-au arătat efectele în plan concret există,
în potenţial, anterior momentului în care sunt descoperite.
Ca şi budismul, fizica cuantică postulează că nu există
spaţiu şi timp, ci doar gânduri generatoare de realităţi.
Aşadar, dacă această convenţie spaţio-temporală ar
dispărea, intenţiile noastre s-ar materializa instantaneu.
Pe măsură ce ne apropiem de fatidicul 2012, exege-
ţii profeţiilor maya, printre care şi Gregg Braden, vorbesc
despre modificarea structurii ADN-ului uman de la două la
douăsprezece ramuri, ceea ce înseamnă că învelişul nostru fi-
zic va fi pregătit să accepte şi să înţeleagă o nouă dimensiune
existenţială în care să nu mai existe bariera timpului.
Referitor la schimbarea de paradigmă şi catastrofele
din perioada de tranziţie, doctorul Aleksei N. Dimitriev de la
Institutul de Geologie, Geofizică şi Mineralogie al Academiei
de Ştiinţe din Siberia a constatat, făcând studii comparative,
că între 1963 şi 1993 numărul total al catastrofelor naturale
(uragane, taifunuri, inundaţii, tsunami, cutremure) a crescut
cu 410%.
Barbara Hand Clow este convinsă că în perioada ime-
diat următoare, 2011-2012, Pământul va intra într-un spaţiu
fotonic, iar aceste particule elementare vor forma o quantă
de câmp electromagnetic rezultat în urma ciocnirii dintre un
pozitron şi un electron. Această trecere va anihila toate câm-
purile noastre magnetice şi electrice.
Pe această teorie se bazează Gregg Braden când scrie:
„ In 2012, toate tehnologiile noastre bazate pe consum nu vor mai fi bune de nimic. Cu excepţia energiilor libere, nimic ce contravine echilibrului universal nu va mai funcţiona!"
In secolul al XlX-lea, astronomul englez Sir Edmund
Halley, urmărind firmamentul, a descoperit că trei stele afla-
te în Pleiade şi localizate în constelaţia Taurului aveau cu
totul alte poziţii decât cele transmise de anticii astronomi
greci. Or, ce eroare comisă fie de Halley, fie de precursorii
săi poate fi trecută cu vederea, întrucât diferenţele de carto-
grafiere sunt foarte mari. De aici, britanicul a tras concluzia
că Pleiadele se mişcă după un sistem bine organizat. Peste
aproximativ un secol, astronomul german Friedrich Wilhelm
Bessel va confirma teoria lui Halley.
Ulterior, alţi astronomi, printre care şi spaniolul Jose
Comas y Sola, au încercat să postuleze că Plediadele şi alte
stele fac parte dintr-un sistem planetar propriu. După ce s-a
descoperit steaua principală (soarele) din Pleiade, numită
Alcion, s-a calculat că sistemul nostru solar are nevoie de
aproximativ 25 000 de ani (anul platonician) ca să-şi parcurgă
revoluţia în jurul lui Alcion înainte de a reveni la punctul
de plecare şi că între galaxia noastră şi sistemul Pleiadelor
există o nebuloasă gigantică situată la 400 de ani-lumină de
Pământ. De aici s-a putut trage concluzia că la aproximativ
12 500 de ani întreg sistemul nostru solar traversează această
nebuloasă care este formată din fotoni (particule de energie
luminoasă).
Conform observaţiilor lui Jose Comas y Sola, Soarele
nostru se află pe punctul de a trece încă o dată prin această
barieră electromagnetică şi, cu cât se apropie mai mult de
centura de fotoni, cu atât Pământul cunoaşte activităti se-
ismice şi vulcanice, tornade, taifunuri, inundaţii, precum şi
agravarea găurilor de ozon, iar Soarele îşi extinde activitatea.
Pe data de 15 februarie 2001, comunităţile oamenilor
de stiintă de la NASA au anuntat că Soarele a suferit modi-
ficări importante: câmpul său magnetic s-a inversat şi polii
magnetici ai Soarelui vor rămâne astfel până în 2012.
Această tranziţie se petrece la fiecare 11 ani.
Deşi câmpul magentic terestru este diferit de cel solar,
ambele au linii de forţă închise lângă ecuator şi deschise lân-
gă poli. Acest gen de câmp este numit dipol. Câmpul dipo-
lar al Soarelui este de o sută de ori mai puternic decât cel al
Pământului, iar petele solare, sursa unor noduri magentice foarte intense, pornesc în spirală spre planetele sistemului, în timp ce câmpul dipol dispare. De aici şi intensificarea activităţilor
vulcanilor, precum şi exacerbarea activităţii faliilor subterane.
In anii '90, nava spaţială Ulysses, concepută de NASA
în colaborare cu ESA (European Space Agency), a fost lansa-
tă deasupra orbitelor planetare pentru a monitoriza şi culege
date despre Soare, polii acestuia şi repercusiunile asupra ga-
laxiei. In urma analizării datelor aduse, fizicianul David H.
Hathawey, specialist NASA, afirma că ciclul solar va culmi-
na între anii 2010-2011 şi că în această perioadă activitatea
Soarelui va fi mult mai intensă decât a fost observată în ul-
timii 400 de ani. Curând, i s-a alăturat şi fizicianul Robert
Wilson care întăreşte concluzia confratelui admiţând că vi-
itorul ciclu solar va culmina spre sfârşitul acestui an şi va fi
unul dintre cele mai violente din ultimii 50 de ani.
Ceea ce îngrijorează cel mai mult sunt petele solare care
pot influenţa nivelele de radiaţie ultravioletă şi a razelor X,
unde şi particule care afectează hotărâtor atmosfera terestră.
încă de la Galileo Galilei, astronomii au fost preocu-
paţi de studiul petelor solare şi mai ales de activitatea Soarelui
de-a lungul ciclului său de 11 ani.
Mausumi Dikpati, astronom în cadrul NCAR
(National Center for Atmosferic Research), crede că următo-
rul ciclu solar va fi cu 30-50% mai intens decât precedentul,
însă activitatea culminantă se va produce în 2012 şi nu înain-
te. Concluzia este că între 2010-2012 ar trebui să ne aşteptăm
la o furtună solară fără precedent!
Să continuăm periplul nostru şi cu alte studii referi-
toare la Soare. Mike Lockwood, cercetător la Laboratoarele
Naţionale ale Rutherort Appleton din Oxfordshire, atrage
atenţia că forţa câmpului magnetic al Soarelui a crescut cu
210% faţă de anul 1901. Şi doctorul Aleksei N. Dmitriev,
care lucrează pentru Academia Aero-Spaţială Rusă, vorbeşte
despre creşterea radiaţiilor solare.
Dacă până acum măsurătorile indicau 10 unităţi astro-
nomice (aproximativ 150 de milioane de km) ale heliosferei,
începând cu anul 2008 se constată că această energie radiantă
a ajuns la o grosime de 100 de unităţi astronomice, ceea ce în-
seamnă o creştere de 100%.
Cercetătorii ruşi sunt preocupaţi de faptul că aceste mo-
dificări solare pot infuenţa în mod dramatic funcţionarea pla-
netelor din Galaxie şi mai ales pot perturba biosul.
Expansiunea heliosferei va schimba natura bazică a
oricărei materii din sistemul solar, inclusiv ADN-ul.
După unii cercetători, umanitatea a intrat sub influenţa
acestor fotoni în 1962, iar în proximitatea lui 2011 se va con-
frunta cu pătrunderea directă în centura fotonică.
Terra are nevoie de 5-6 zile ca să traverseze această
uriaşă „perdea" de materie şi antimaterie. Această traversare
se va produce şi printr-un câmp magnetic nul (să ne amin-
tim de punctul zero din teoriile lui Braden). Aşadar, în acea
perioadă de trecere, tot ceea ce funcţionează cu ajutorul câm-
pului magnetic îşi va înceta activitatea.
Să includem în acest scenariu lipsa comunicaţiilor şi a
electricităţii. Aşadar, profeţiile religioase care vorbesc despre
trei zile de întuneric, urmate de o lumina specială care aduce
nemurirea, au un temei în fundamentarea ştiinţifică. Acest
întuneric generat de trecerea Pământului prin Centura
Fotonică va marca „sfârşitul timpurilor" şi începutul
Timpului în care starea noastră de conştiinţă va fi extinsă,
iar noi vom vedea, percepe şi înţelege Universul aşa cum este
el de fapt: multidimensional, spiralat, inteligent!
Specialiştii în domeniu sunt de părere că, după tra-
versarea centurii fotonice, câmpurile gravitaţionale şi cele
magnetice ale sistemului solar vor fi fundamental modificate,
ceea ce va avea un impact enorm asupra conştiinţelor.
Se vorbeşte despre o distorsiune de un impact enorm
asupra conştiinţelor. Se vorbeşte despre o distorsiune spa-
ţio-temporală şi atunci călătoriile multidimensionale vor fi
foarte posibile. Energia fotonică are o sursă inepuizabilă, nu
trebuie prelucrată, nu costă nimic şi razele fotonice utilizate
ca şi combustibil pot asigura aventura spaţială.
In lumea post 2012 sau în Noua Eră, cum o numesc
şamanii, energiile poluante nu vor mai exista, iar dominaţia
oligarhică a „pertroliştilor" se va nărui: „Aurul negru pe care
omul îl va scoate din măruntaiele Mamei Geea se va întoar-
ce împotriva celor care au otrăvit viaţa şi îi va îneca în negura
necredinţei lor!" (profeţia lui Cal Nebun, ultima căpetenie a
indienilor Sioux).
Traversarea Pământului în această bandă fotonică va fi
urmată aproape sincron de evoluţia conştiinţei umane, iar
printre capacităţile obişnuite vor fi telepatía, telkinezia şi con-
trolul energetic.
Scenariile de la ESA şi NASA converg în ideea că pri-
mele modificări vizibile după trecerea prin centura fotonică,
la nivel celular, structurile energetice se vor schimba, iar pla-
jele de frecvenţe vor creşte.
Pe cei deschişi spiritual, această trecere îi va ajuta să
progreseze uluitor de repede pe toate planurile, însă pentru cei
care se agaţă de Icoana Materialismului şi a Separatismului
aceste modificări vor fi insuportabile. Mulţi dintre ei prefe-
rând să moară!
Să ne amintim de Apocalispa luiloan în care întune-
caţii vor fi atât de speriaţi de modificările planetare încât îşi
vor cerşi mai degrabă moartea decât salvarea!
Jacqueline Bousquet, doctor în ştiinţe şi cercetător
la Centrul Naţional Francez pentru Cercetări Ştiinţifice
(CNRS), cu privire la modificările planetare din proximita-
tea lui 2012, scrie următoarele idei: „Diminuarea drastică a
câmpului magnetic şi dispariţia treptată a câmpurilor responsabile de vechile noastre scheme de gândire, cu distrugerea suporturilor lor moleculare care servesc drept antene, sunt consecinţele tuturor devierilor actuale. De aici rezultă creşterea vibraţiilor planetare.
Noi trăim pe suprafaţa Terrei, care este mama noastră, şi suntem aşadar codificaţi pe aceste frecvenţe. Astăzi, diminuarea câmpului magnetic şi creşterea procentului vibraţiilor Pământului ne permit să accedem la cunoaştere urmând metabolismul cosmic format din catabolism şi anabolism. Tradiţia ne spune că la început
au fost o seară şi o dimineaţă, ceea ce ne indică faptul că orice
nouă viaţă, orice restructurare începeprintr-un haos şi trebuie să murim în noi înşine ca să renaştem, adică să renunţăm la certitudinile noastre ca să acceptăm schimbarea".
Cine are minte să priceapă! Atât de complexele şi, mai
ales, spectaculoasele modificări planetare în care am intrat,
pe care le traversăm şi care, după părerile convergente ale
specialiştilor în domeniu, vor culmina pe data de 21.12.2012,
ne obligă să găsim nişte răspunsuri la un set de întrebări
esenţiale în evoluţie:
»^Cum să ne pregătim pentru a înţelege şi a face faţă
noii paradigme?
» Este suficient un demers spiritual-pozitiv?
» Ar fi oare de ajuns controlul asupra sentimentelor şi
gândurilor?
» In ce fel vom aborda fenomenele necunoscute şi ne-
întâlnite până acum?
Intr-o ordine aleatorie, este evident, pentru oricare om
atent, că folosirea abuzivă a energiilor fosile precum ţiţeiul
(petrolul) şi „disecarea atomului" în centrale, pe tot cuprin-
sul Terrei, influenţează dramatic Codul Natural al Biosului.
Prin încrucişări genetice şi mai ales prin artificializarea vieţii
(materiale non-organice, hrană cu E-uri, aer condiţionat etc.)
se modifică toate informaţiile din apă, mediu şi univers. Iată
ce spunea aceeaşi Jacqueline Bousquet: „Corpul şi psihicul se
pregătesc fără ştirea noastră, deoarece aceste faimoase informaţii
pătrund şi în noi. Dar cum să acţionăm în mod conştient? Din
aceste noi frecvenţe rezultă o schimbare corespunzând unor acizi aminaţi, adică ADN-ului. Aceste noi antene ne oferă posibilitatea de a primi informaţii pe care nu eram în stare până acum să le captăm. Ele comandă modificarea de conştiinţă anunţată, cu o singură condiţie: săfim deschişi acestei schimbări!"
In concluzie, în funcţie de răspunsurile găsite la în-
trebările de mai sus putem să accesăm un nivel de vibraţie
energetică mai înalt, ceea ce va modifica structura noastră
moleculară şi chiar atomică, iar noile noastre capacităţi ne
vor ajuta să dobândim o liberatate şi o complexitate a gândi-
rii, precum şi o înţelegere profundă a rostului şi rolului in-
dividual în raport cu Pământul şi toţi locuitorii lui. Invitatia
este clară: RESPONSABILIZAREA CETĂŢEANULUI
PLANETAR!

Noua Paradigmă
încă din anii '80, un grup de cercetători francezi,
coordonaţi de Etienne Guille, găsise dovezi concludente că
energiile cosmice îşi schimbaseră frecvenţa, iar structuri-
le umane conştiinţa. Printre altele, francezii constataseră o
schimbare de percepţie asupra timpului. Cu alte cuvinte, încă
din ultimele două decade ale secolului trecut, sistemul nostru
de referinţă s-a schimbat din ce în ce mai evident. Jacqueline
Bousquet afirmă: „Realitatea existenţială este un ansamblu de
câmpuri supuse regulilor relativităţii restrânse şi mecanicii cuantice, restul este doar o consecinţă a dinamicii acestor câmpuri'1.
începe să se contureze ideea că pământul ar putea fi o
uriaşă hologramă, iar, odată cu risipirea nebuloasei din jurul
găurilor negre, tot mai mulţi savanţi se lasă seduşi de ideea
Multiversului (univers multidimensional).
Nu ştiu dacă dau foarte precis definiţia găurilor negre,
dar, ca idee generală, am putea spune că ele sunt forme care
s-au prăbuşit în ele însele eliberând în prealabil toată informaţia energetică sub forma unui gigant câmp magnetic. Oamenii de ştiinţă sunt de acord că acest câmp magnetic postum vieţii unei
planete, stele etc este compus din fotoni şi neutrino. Fizicienii
au demonstrat că la limita acestui câmp magnetic se află prima
particulă care este asociată cu o undă psi. Aceasta din urmă
are rolul de a informa particula despre realitatea mediului ei
energetic, deci informativ. Specialiştii în cuantică sunt unanim
de acord că această proprietate stă la baza hologramei!
Pionier al fizicii cuantice, Max Planck, a afirmat în
1944 că există o matrice unică a creaţiei, o dimensiune ener-
getică pură ca loc de origine pentru sorii, planetele, stelele,
dar şi pentru ADN. Recent, studiile din cuantică au confir-
mat existenţa matriciei divine pe care au definit-o: recipientul
universului, frontieră dintre realitate şi imaginaţie (ca realita-
te mentală), oglindă dintre starea de conştientă şi vis, reflexul
gândului şi al credinţei în lumea concretului. Astăzi, savanţii
serioşi sunt convinşi că cele patru dimensiuni convenţionale
(lungime, lăţime, înălţime/abis şi timp) nu sunt suficiente
pentru a descrie cosmosul şi de aceea devin partizanii teoriei
Multiversului (n dimensiuni). In 1974, un celebru profesor
de la Princeton, John A. Wheeler, specialist în găurile negre,
colaboratorul lui Einsetein şi al lui Niels Bohr, s-a exprimat
aşa: „Următoarea etapă pe care va trebui s-o depăşească fizica va
fisă arate întregii lumi influenţa conştiinţei asupra legilor umane
. şi ale naturii". Aşa cum nimeni nu poate să-şi interpreteze
partitura, fiind în acelaşi timp şi scena, şi universul are nevo-
ie de o scenă mai mare pentru a se desfăşura. Wheeler mai
spune: „Scena unde spaţiul îşi realizează schimbările nu e nici
măcar spaţiul-timpul lui Einstein... acolo nu sunt trei sau patru
dimensiuni, ci un număr infinit/"
începând de aici, tot mai mulţi savanţi avansează teo-
ria universului multidimensional. Printre ei, John Schwartz,
fizician la Berkeley, a propus chiar o teorie care implică 11 di-
mensiuni universale.
Odată cu impunerea teoriilor cuantice, observând mult
mai profund lumea noastră, formată din infime particule cu-
antice realizăm cum pur şi simplu un proton, de exemplu,
îşi schimbă comportamentul în prezenţa unei conştiinţe
emiţătoare. Fizicienii de la Institutul de Stiinte Weizmann,
din Israel, au demonstrat că un fenomen se schimbă direct
proporţional cu cât îl examinăm mai mult, ceea ce ne impune
să afirmăm că, dacă suntem vii şi conştienţi, „afectăm în mod
obligatoriu lumea din jurul nostru', cum scrie Sylvie Simon în
2012-Apocalipsa anunţată.
Rolul nostru creator se exprimă prin faptul că gându-
rile, vorbele şi acţiunile noastre ne creează suportul lumii ex-
terioare în care trăim, căci, în această nouă lumină ştiinţifică
înţelegem că suntem suflete cu trupuri, şi nu invers.
Ceea ce mentalizăm în invizibil devine concret în vi-
zibil, căci, să nu uităm, „timpul este unitatea de măsură care
permite gândului să devină realitate", aşa cum ştiau mayaşii!
Nu mai încape nici o îndoială că între om şi Pământ există
un „cordon ombilical", o relaţie armonică. Vibraţiile terestre,
câmpul său izoelectric de joasă frecvenţă şi cel magnetic se
îmbină în aproximativ aceeaşi plajă de frecvenţe cu emisiile
energetice umane.
Astăzi, de această relaţie intrinsecă dintre micul cos-
mos (Omul) - cosmosul mediu (Pământul) şi cosmosul mare
(Universul) se ocupă echipele proiectului GEO 600 (http://
).
Concluziile acestor studii converg către teoria că viaţa
conştientă este influenţată atât de câmpul magnetic terestru,
cât şi de câmpurile interplanetare şi interstelare. Cu alte cu-
vinte, noi suntem un sistem trup-spirit (energii văzute-nevă-
zute) şi ne comportăm ca un computer viu, cuantic.
Experienţele au demonstrat că în stare de meditaţie,
când creierul emite în alfa şi teta, omul şi planeta intră în
rezonanţă. De-a lungul istoriei, ne-am sincronizat întotdea-
una cu pulsaţiile Pământului, iar ritmul vieţii noastre terestre
a fost şi este influenţat de mişcările planetelor şi lumina stele-
lor. însăşi calendarele noastre lunare şi solare demonstrează
că Omul şi Pământul au ca esenţă comună acelaşi centru:
„Memento, homo, quia pulvis es et în pulverem reverteris"
(Aminteşte-ţi, omule, că din ţărână eşti şi în ţărână te vei întoarce-
Geneza: 3, 19). Radiaţiile Schumann au o dublă funcţie. Pot
participa la reglajul ceasului nostru bilogic influenţându-ne
somnul, visele, secreţiile hormonale, precum şi starea de con-
ştientă, dar, tot la fel, ritmurile şi pulsaţiile creierului nostru
pot modifica structural Pământul.
Celebrul fizician David Bohm, discipolul preferat al
lui Einstein, şi-a exprimat convingerea că particulele suba-
tomice rămân în contact cu restul particulelor, în ciuda
distanţei uriaşe care le poate despărţi, pentru că la un nivel
mai profund al realităţii, aceste cuante nu sunt entităţi indi-
viduale, ci, mai degrabă, extensii ale aceleiaşi baze. Aceasta
ar putea fi o demonstraţie că absolut toate aspectele cosmi-
ce sunt legate prin acelaşi suport energetic. Aceste încercări
ştiinţifice sunt în profund acord cu miturile, vechile tradiţii
şi filosofii.
Karl Pribram, profesor de psihologie şi psihiatrie la
Universitatea Stanford, devine partizanul lui Bohm sus-
ţinând şi el că universul şi conştiinţa ar avea aceeaşi structură
holografică. De aici, Alan Miller, Iona Miller şi Burt Webb
au conceptualizat „paradigma holografică" unde câmpurile
magnetice complexe determină organizarea tuturor sisteme-
lor biologice.
Conform acestei teorii, noi suntem mai degrabă nişte
fiinţe electromagnetice decât chimice şi astfel înţelegem de
ce frecvenţele ELF ale rezonanaţelor Schumann sunt direct ,
legate de cele ale undelor cerebrale.
La începutul anilor '80, Thomas van Flandren şi
Richard Harrington, astronomi la Observatorul Marinei
SUA, studiind cele mai mari planete din galaxie - Neptun
şi Uranus —, au observat că orbitele lor sunt perturbate de
atracţia gravitaţională a unui corp ceresc misterios. încă din
1908, astronomul Percival Lowell descoperise o nouă planetă
în sistem, pe care a denumit-o: „Planeta 0". Conform anali-
zelor celor doi americani, această planetă este de patru ori
mai mare decât Terra şi este localizată în direcţia constelaţiei
Orion. NASA a recunoscut în 1982 că un obiect ceresc care
întruneşte toate atributele planetare provoacă neregularităţi
în galaxie şi a trimis în spaţiu un satelit de cercetare în in-
fraroşu IRAS (InfraredAstronomicul Satellite).
In 1983, satelitul a descoperit: „un corp ceresc având
aproximativ aceleaşi dimensiuni precum cele ale plantei Jupiter şi care este orientat spre Pământ în aşa măsură încât să facă parte
din sistemul nostru solar1 - raportul NASA după terminarea
misiunii spaţiale a lui IRAS- 1983. Din acel moment, miste-
riosul corp ceresc a fost numit „Planeta X". Unii astronomi au
suspectat că poate fi vorba despre o cometă, ceea ce a condus
la extinderea cercetărilor spaţiale. La câteva luni după prima
misiune a lui IRAS, NASA a reluat monitorizarea trăgând o
concluzie puternică: „obiectul ceresc denumit Planeta X nu s-a
deplasat din punctul său de pe cer, de lângă constelaţia Orion".
Profesorul James Houck de la Centrul de Cercetare
Spaţială al Universităţii Corneli exclude şi mai vehement
ipoteza unei comete, percizând că straniul corp ceresc „nu
poate fi decât o planetă, căci cometele nu ajung la asemenea dimensiuni şi evident nu sunt statice7
In septembrie 1984, revista US News World Report a
publicat despre expediţiiile lui Pioneer 10 şi 11 trimise de
NASA să furnizeze poziţia cât mai exactă a acestui straniu
corp ceresc despre care cercetătorii credeau că „este oprotostea
care nu este destul de caldă pentru a deveni stea!'1 Spre sfârşitul
anilor '80, apăruseră deja dispute între susţinătorii teoriei ste-
lare şi cei ai ideii că obiectul cosmic nu este altceva decât „o masă gazoasă enormă care evoluează lent până devine planetă"!
Ulterior, studiile au precizat că această Planetă X are
o orbită înclinată la 30 de grade faţă de eliptică şi prin ur-
mare i-ar fi trebuit câteva mii de ani ca să parcurgă o orbită
completă (revoluţia în jurul Soarelui), ceea ce înseamnă că
se află probabil de trei ori mai departe de Soare decât Pluto
şi că are o masă de aproximativ patru ori mai mare decât
a Pământului. Foarte departe de astrul central, se pare că
această planetă s-a născut în afara sistemului nostru solar,
într-un mod greu de demonstrat la nivelul anilor '80, cerce-
tătorii au tras concluzia că Planeta X a pătruns că o „intrusă"
în sistem, fiind atrasă de Soare. Particularitatea ei este că se
învârte în sens contrar celorlalte planete şi că în trecerea ei
prin câmpurile electromagnetice planetare produce „deranj".
Conform studiilor astronomice, Planeta X le-ar fi scos de pe
poziţia lor de sateliţi ai lui Neptun pe Pluto şi pe Charon...
în anii '90, majoritatea astronomilor a ajuns la con-
cluzia, în ciuda diferitelor teorii despre misteriosul corp
ceresc: „Ştim că se află acolo, că se apropie de noi, dar nu ştim
exact ce este..." Studiile unor cercetători relevă totuşi o planetă
gazoasă, aproximativ de talia planetei Jupiter cu tempera-
turi extrem de mici cuprinse între -273 şi 15 grade. Este un
corp ceresc atât de rece, încât se comportă că o fantomă prin
spaţiu, nu emite nici o lumină şi nu poate fi reperat de tele-
scoapele optice de pe sol sau din spaţiu.
M. Davis, P. Hurt şi R. A Muller au publicat prin anii
'80 Teoria Nemesis prin care încearcă să explice că Pământul
îşi modifică dramatic configuraţia şi clima din cauza unui
foarte ciudat corp ceresc care ar trece la un interval de 26 mi-
lioane de ani prin câmpul electromagnetic al sistemului solar,
însoţit de meteoriţi şi mici comete care provoacă la contactul
cu atmosferele şi solurile planetelor din galaxie importante
pagube. Această planetă sau stea ucigaşă ar fi responsabilă
pentru dispariţia unor specii. Acestei teorii i se alătură şi pa-
leontologii Sepkoski şi Raup care au descoperit 12 catastrofe
apocaliptice în decursul a 250 milioane de ani.
Dispariţia unor nevertebrate, protozoare şi specii ver-
tebrate este, în opinia autorilor, cauzată de „o uriaşă perturbare
planetară generată în afara atmosferei terestre".
Abia în 1987, John Anderson de la NASA a afirmat în
ziarul Neivsioeek că este foarte posibil ca o a zecea planetă
să figureze în galaxie, dar la o foarte mare distanţă de Soare.
Noua apariţie, explică pentru cei de la NASA perturbările ob-
servate în secolul al XlX-lea în orbitele lui Uranus şi Neptun
şi poate fi cel mai plauzibil scenariu în cazul dispariţiei dino-
zaurilor acum 65 de milioane de ani.
Astronomii francezi de la Observatorul din Nisa au
anunţat prin 2003 că este foarte posibil să fi descoperit o
nouă planetă în galaxie. După doi ani de cercetări, astrofi-
zicianul Alessandro Morbidellii, coordonatorul unei echipe
internaţionale din care au mai făcut parte grecul Kleomenis
Tsiganis, brazilianul Rodney Gomes şi americanul Harold
Levison, a formulat o ipoteză în revista Nature din 26 mai
2005. Conform scenariului său la începutul existenţei galaxiei
noastre, cele patru planete uriaşe - Jupiter, Saturn, Uranus şi
Neptun - erau mult mai apropiate de Soare decât acum. Cea
mai îndepărtată dintre ele se află la 20 unităţi astronomice
de astrul central (adică de 20 de ori distanţa de la Pământ la
Soare). Astăzi, Neptun depăşeşte 30 u.a. Pornind de la norii
de gaze care formează o stea în centrul galaxiei, au început
să se condenseze particule infinitezimale în jurul astrului,
care mai apoi au continuat să evolueze în pietre. Prin asam-
blare toate aceste bucăţi de rocă au devenit planetezimale.
Sub influenţa uriaşelor câmpuri de energie generate de stea-
ua centrală, unele dintre planetezimale s-au unit născând
ceea ce astăzi numim planete. Cele mai mari dintre ele pot
atrage o cantitate din norul gazos iniţial devenind planete-
gigant gazoase, iar planetele mici, cum este şi Pământul,
rămân formate din rocă. Bun, mai departe, scenariul celor
patru astrofizicieni continuă: „Dacă o planetă ejectează o pla-
netezimală în afara sistemului solar, aceasta, in compensaţie, se deplasează uşor spre Soare. Dacă planeta trimite planetezimala
spre interiorul galaxiei, atunci se va îndepărta de Soare. Astfel,
Jupiter s-a apropiat lent de Soare in timp ce celelalte gigante s-au îndepărtat".
Pornind de la aceste studii, doi savanţi niponi, Tadashi
şi Lykawka, de la Universitatea din Kobe au descoperit
prezenţa unei planete necunoscute aflate dincolo"de Neptun,
deci la o distantă mai mare de 30 unităti astronomice.
Calculele japonezilor s-au oprit cam pe la 80 u.a. Cu o în-
clinaţie orbitală de 20-40 de grade acestei planete i-ar trebui
aproximativ 2 000 de ani ca să-şi facă rotaţia completă în
jurul Soarelui. Conform acestui scenariu, masa misterioasei
planete ar fi de 0,3-0,7 ori mai mare decât Terra, cu un dia-
metru asemănător (10 000 - 16 000 km).
In aprile 2008, Sofia Lykawka şi Mukai Tadashi au
concluzionat în The AstronomicalJournal: „...şi orbitele pe care
le are acest corp ceresc, putem considera că Planeta Xface parte din sistemul nostru solar"...
Astronomii din Antichitate cunoşteau doar cinci pla-
nete din galaxie: Mercur, Venus, Marte, Jupiter şi Saturn,
alaturi de Lună şi Soare. Ştim că ele au dat numele zilelor
săptămânii. începând cu secolul al XVI-lea şi până astăzi au
fost descoperite încă patru planete circumscrise sistemului
nostru solar. In 1930, a apărut pe firmament Pluto, care însă
a fost retrogradată la statutul de planetă-pitică (planetezima-
lă), în 2006.
Conform Uniunii Astronomice Internaţionale, gala-
xia noastră găzduieşte astăzi opt planete. Şi totuşi superba
civilizaţie mesopotamiană a Sumerului a ţinut să graveze
pe plăcuţe de bronz cronica unui dezastru planetar, când
Pământul a fost lovit de o altă planetă gigant intrată brusc
în sistemul solar. Efectul devastator se regăseşte ulterior în
majoritatea Cărţilor Sfinte. Pe plăcuţele scrise în cuneiformă
şi datate ca având peste 3 300 de ani vechime apare şi numele
acestei planete ucigaşe: Nibiru. Sumerienii au creat un mo-
dul de calcul al periodicităţii acestei întâlniri dintre Nibiru
şi Pământ. Astfel ei au aproximat că ciocnirea se repeta la
fiecare 3 600 de ani.
Planeta X apare menţionată în mai toate miturile şi le-
gendele lumii. Babilonienii o numeau Marduk (Mare Astru
al Cerului), grecii i-au spus Nemesis, iar incaşii - Hercobulus.
Majoritatea popoarelor consideră că interacţiunea
acestei uriaşe planete cu Terra anunţă dispariţia unei epoci
şi începerea unei noi ere. Găsim în Vechiul Testament la Isaia
(cap. XIII-5) „Ei vin dintr-o ţară depărtată, de la marginea
cerurilor: Yahve şi uneltele mâniei lui ca să nimicească tot pământul" şi în (cap. XIII-13): „ Pentru aceasta voi clătina cerurile,
şi pământul se va zgudui din temelia lui de mânia Domnului
oştirilor, în ziua mâniei lui aprinseu\ Despre schimbarea po-
lilor şi oprirea timpului ca reacţie a trecerii lui Nibiru prin
orbita Pământului găsim o exprimare a profetului Amos: „în
ziua aceea, zice Domnul Dumnezeu, voi face să asfinţească soarele
la amiază şi voi întuneca pământul în amiaza mare!il Profetul
Zaharia continuă: „în ziua aceea, nu va mai fi lumină, ci frig
şi îngheţ. Va fi o zi deosebită, cunoscută doar de Domnul; nu vafi nici zi, nici noapte"! ( Zaharia: cap. XIV, 6-7)
Nibiru apare şi în reprezentări grafice din vechiul
Egipt, precum şi la evrei sub forma unui disc înaripat. Astăzi,
ne poate uimi faptul că orbita sa eliptică are forma unor aripi
deschise (sic!). In anumite profeţii se face referire la Nibiru
sub denumirile de: Crucea Destinului, Cometa Fatalităţii şi
Steaua Roşie. Majoritatea popoarelor din Antichitate asociau
venirea acestei planete în galaxie şi apropierea ei de Terra
cu schimbarea unei epoci şi mari catastrofe naturale. Prima
hartă a cerului, datând din anul 1370 î.Hr., a fost descoperită
la Ninive. Compoziţia ei este din argilă şi este împărţită în
opt secţiuni în care se află constelaţii precum Pegas, Balanţa,
Epi şi diferite stele mari (sori) precum Sirius. Textul se
numeşte Mul Apin (Steaua Andromeda) şi este considerat
primul manual de astronomie în care sunt consemnate toate
evenimentele cosmice, sunt descrise fenomenele cereşti mo-
nitorizate noapte de noapte de astronomi. Raportarea se face
la un calendar de 360 de zile/an. In text, mai apar referiri la
perioadele în care planetele se văd pe boltă şi la perioadele de
invizibilitate, semnele zodiacale şi o listă cu 66 de constelaţii.
In anii '70, apărea o lucrare ce avea să schimbe, în
decursul timpului, percepţia asupra mitologiei. Scriitorul
american de origine rusă Zecharia Sitchin publică A două-
sprezecea planetă, în care situează planeta Nibiru pe o orbită
lungă şi eliptică şi scrie că sistemul nostru solar este inter-
sectat o dată la 3 600 de ani de către aceasta. Ca urmare a
interacţiunii între câmpurile de forţe ale acestui corp ceresc
uriaş şi Pământ, autorul enumera: schimbări climaterice,
modificări ale polilor magnetici, erupţii vulcanice, inundaţii
şi seisme. Fără pretenţii în materie se astronomie, cercetările
lui Sitchin devin valoroase prin prisma cunoştinţelor sale de
sumeriană, ebraică şi de teologie. Asemeni lui Enrich von
Deniken, Robert Charroux şi Ştefan Zweig, Zecharia Sitchin
crede în intervenţia extraterestră asupra evoluţiei omului şi a
civilizaţiei. El atribuie Creaţia unor divinităti sumeriene nu-
mite în genere annunaki. Ei sunt locuitorii planetei Nibiru şi
au aterizat pe Terra în cursul preistoriei. Prima lor colonizare
a reuşit în Mesopotamia, iar experimentele lor genetice ar fi
produs omul.
Sitchin scrie că din încrucişarea genelor unui annu-
naki şi homo erectus ar fi rezultat strămoşul nostru homo
sapiens. în textele vechi însă nu se vorbeşte despre annunaki
ca despre demiurgi, ci sunt prezentaţi mai degrabă ca nişte
conducători. Din această perspectivă putem privi evoluţia
umană şi înţelege mai bine uriaşele progrese tehnologice.
Spre deosebire de entităţile energetice, adică cele aparţinând
Forţei Vii, aceşti annunaki sunt aparţinătorii unei civilizaţii
ultratehnologizate, cu alte cuvinte nişte hominizi integraţi
unui model evolutiv asemănător cu al nostru, însă la un ni-
vel superior de cunoştinţe în toate domeniile şi pe toate
planurile.
în 1995, NASA a publicat diferite rapoarte şi măsu-
rători în care confirmă că sistemul nostru solar este vizitat
de un corp ceresc cu o orbită uriaşă care poate modifica
dramatic câmpul magnetic al Pământului în cazul în care
se intersectează. Faptul că uneori această planetă, să-i spu-
nem Nibiru, este vizibilă în galaxie, dar invizibilă de pe Terra
poate confirma ipoteza permanenţei sale pe orbita solară.
Planetele situate mai departe de Saturn au fost descoperite
iniţial din calcule şi formule matematice şi mai apoi au fost
observate astronomic. Despre ciclicitatea apariţiilor „planetei
ucigaşe" scrie şi paleontologul american David Raup de la
Universitatea din Chicago. Conform teoriilor sale, Nibiru
s-a intersectat cu Terra de aproximativ 296 de ori într-un in-
terval de 30 de milioane de ani.
în preajma eclipsei totale de soare din 1999, a izbucnit
un scandal în mediile jurnalistice, dar şi academice pornind
de la un articol publicat în The Daily Mailîn care autorităţile
erau suspectate că ascund opiniei publice informaţii despre
realităţile cosmice: „Dacă un asteroidgigant se îndrîaptă în di-
recţia planetei noastre, vom fi ultimii care vom afla, deoarece astronomii şi guvernul au decis că această veste ar fi prea şocantă
pentru nişte simpli muritori şi ar provoca o panică generală".
Anii 2000 au debutat cu angoase apocaliptice. Presa
de specialitate, dar nu numai semnala că mişcarea mareelor
este afectată de forţa gravitaţională a unui corp ceresc imens,
nedetectabil telescopic.
într-unui dintre catrenele sale, Nostradamus a prezis
că, spre sfârşitul timpului, o stea mare va străluci pe cer în
locul soarelui, timp de şapte zile...
Spre sfârşitul anilor '80, mass-media a început să fie
interesată de fenomenul Crop circ/es (cercurile perfect desenate
în lanufile agricole). Cunoscute şi ca agroglife, aceste figuri
geometrice bizare au fost descoperite în sudul Angliei, cu
precădere la Wiltshire şi Hampshire. Unii cercetători ai fe-
nomenului sunt de părere că desenele din câmp apar încă din
Evul Mediu. Astfel, a fost datat un desen care-l înfăţişează pe
diavol cosind ovăzul pe un câmp din Hertfordshire, din 1678.
începând cu anul 1990, fenomenul depăşeşte graniţele
Angliei, tot mai multe rapoarte provenite din Franţa, Spania,
Olanda, Elveţia, Germania, Bulgaria, Rusia, Israel, Polonia,
SUA, Australia şi Canada descriu desene ciudate apărute
peste noapte pe câmpuri. Cele mai interesante şi amănunţite
rapoarte sunt ale crop circ/es apărute în anticile situri megaliti-
ce de la Stonehenge, Silbury Hill şi Avebury. Particularitatea
generală a desenelor este că ele pot fi „citite" integral de sus,
de la înălţimi destul de mari. Motivele sunt diverse, de la
forme geometrice perfecte la desene simetrice, de la forme
circulare până la forme eliptice, asimetrice. Intrigă tehnica
avansată prin care au fost executate desenele la o scară totuşi
destul de mare, precum şi semnificaţia agroglifelor.
Putem enumera pentagrame, şirul lui Fibonacci, spi-
rale, numărul de aur, structura ADN-ului, arborele sefiroţilor
din Cabala, tai-ji (simbolul yin-yang), cruci celtice, Banda
lui Moebius, simbolul infinitului, dar şi flori, păsări, insecte,
delfini, melci, cai, albine... Evident, taberele sunt împărţite.
Unii cercetători cred că aceste desene ciudate sunt opera unor
farseuri care se amuză pe seama credulităţii populare, dar
alţii îşi exprimă foarte serios convingerea că acestea sunt
semnele lăsate umanităţii de către o civilizaţie intergalactică,
mult mai dezvoltată decât noi...
începând din 1989, o asociaţie americană studiază
plantele şi solul afectate de aceste crop circ/es. Conducătorii
grupului - Nacy Talbott, William Levengood şi John Bruke -
sunt preocupaţi de natura energetică a desenelor din câm-
puri, observând, cum am văzut, diferenţele dintre plantele în
contextul lor natural şi cele afectate de agroglife. Rezultatele
lor confirmă că nu există o cauză mecanică şi concluzionea-
ză că există un sistem energetic care influenţează structural
plantele şi solul.
Laboratoarele au scos la iveală nişte izotopi radioactivi
rari. Studiile lor au fost publicate în Physiologia Plantarum
în 1994 şi în Journal of Scientific Exploration în 1995. Lui
Nancy Talbott i s-a întâmplat chiar, în 1998, să fie marto-
ra unor lumini ciudate deasupra unui câmp din Brabantul
de Nord, din sudul Ţărilor de Jos, regiune unde apar des
desene circulare. îşi descrie această experienţă afirmând că
apariţia luminilor a fost precedată de uşoare furnicături de-a
lungul coloanei verterbrale: „ca si cum cineva m-arfi contectat
la o sursă uşuară de electricitate1'. Luminile au apărut fie sub
forma unor sfere statice, fie ca nişte becuri sau picături şi
au rămas nemişcate preţ de câteva secunde. „Fenomenul s-a
repetat de 5-6 ori timp de aproximativ 11 minute, de la ora două dimineaţa" îşi încheie Nancy povestirea.
Unii cercetători ai crop circles atrag atenţia că ele sunt
cele mai numeroase în comitatul Wiltshire din Anglia, pe
lângă structurile megalitice de lângă Stonehenge şi cred că
asta se datorează faptului că acolo se află cele mai perfec-
ţionate radare meteorologice. La 13 august 2000, a fost
descoperit un asemenea desen la câteva sute de metri de una
dintre antenele-radar. Un alt agroglif extrem de interesant a
fost descoperit pe 19 august 2000 şi conţine o versiune mo-
dificată a mesajului trimis de oameni în spaţiul extraterestru
în încercarea de a afla dacă exisţă viată inteligentă dincolo de
Terra. Originalul a fost transmis de SETI (Serch for Extra-
TerrestrialIntelligence) pe 16 noiembrie 1974.
Mesajul conceput de astronomii Cari Sagan şi Frank
Drake a fost redifuzat în direcţia constelaţiei Messier 13
 (Marea Aglomerare Hercules) situată la peste 25 000 de
ani-lumină de Pământ, în mai 1999. Limbajul mesajului era
format din impulsuri binare, putând fi descifrate de huma-
noizi având cel puţin acelaşi nivel de inteligenţă cu al nostru.
Interesant este „răspunsul" desenat în câmp, un an mai târ-
ziu. Dacă mesajul iniţial conţinea 1 679 de caractere, aşezate
pe 23 de coloane cu informaţii esenţiale despre poziţia
Pământului în galaxie, viaţa terestră, schema elicei duble a
ADN-ului, numărul populaţiei, precum şi principalele for-
mule chimice şi fizice care asigură biosul: hidrogen, azot,
carbon, fosfor şi oxigen, agrogliful descoperit la Chilbolton
are câteva diferenţe sau mai bine spus adăugiri.
In tabelul cu elemente apare siliciul, „uitat" de pămân-
tenii de la SETI. Preşedintele Crop Circle Research, Paul
Vigay, se întreba: „Oare viaţa extraterestră se bazează pe siliciu în timp ce a noastră, pe carbon ?"
O altă particularitate a desenului este structura modi-
ficată a ADN-ului în care apar mai multe spire. Concluzia lui
Vigay este: „asta ar putea să indice faptul că fiinţele care ne-au
transmis mesajul să aibă un ADN diferit de al nostru sau poate
faptul că peste un timp şi ADN-ul uman se va modifica..."
Cu privire la originea crop circles s-au detaşat două ta-
bere în opoziţie. Susţinătorii provenienţei extraterestre argu-
mentează pornind de la un fapt petrecut în Canada în 1967,
când un fermier a descoperit pe câmpurile din Duhamel
câteva cercuri gigantice. In aceeaşi săptămână, foarte mulţi
martori oculari au declarat la televiziune că văzuseră pe
cer obiecte zburătoare care se deplasau ciudat. Acest caz
al O.Z.N-urilor a ajuns până la Ministerul Apărării din
Canada unde a fost clasificat.
Partizanii farsei îşi susţin părerile pornind de la ca-
zul unor pensionari britanici care au revendicat peste 200
de agroglife. Au fost filmaţi de majoritatea televiziunilor în
timp ce executau desene asemănătoare cu ajutorul unor scân-
duri trase de sfori.
începând cu anii '80, foarte mulţi artişti au început
să deseneze crop circles, şi chiar sunt organizate concursuri
anuale. însă teza unei glume năstruşnice nu poate fi susţinută
satisfăcător, din câteva motive simple. Desenele sunt obţinute
din foarte multe elemente, sunt trasate perfect pe suprafeţe
mari şi apar „practic peste noapte". Cine ar putea să execute
aşa ceva în câteva ore, fără să facă zgomot şi fără să fie observat de nimeni?
In 1996, a fost descoperită o figură geometrică compusă
din 150 de cercuri. A apărut în plină zi, pe o suprafaţă de
115 metri în proximitatea megaliţilor de la Stonehenge. în spri-
jinul teoriei extraterestre vin şi anomaliile naturale descoperite
lângă desene. Plantele au fost alterate la nivel celular, s-a con-
statat o radioactivitate crescută a solului în preajma agroglife-
lor. Unii specialişti susţin că numai o expunere la temperaturi
extrem de ridicate poate justifica aceste perturbări. Bizar este
faptul că nici una dintre plante nu prezintă urme de arsuri,
precum şi faptul că acestea deşi sunt culcate la pământ, nu
sunt rupte. Ca o particularitate a crop circles, toate tijele plan-
telor au rămas întregi. Au mai fost descoperite lângă plantele
din desen urme de praf de quartz, depuneri de magnetit sau
concentraţii foarte mari de oxid de magneziu. Cercetătorii au
mai rămas surprinşi de un experiment în care un şoarece a
mâncat toate gránele obişnuite, dar nu s-a atins de nici una
provenită din câmpurile alterate de agroglife.
O altă teorie interesantă le aparţine lui William
Levengood şi Nancy Talbott care cred că desenele sunt fă-
cute de „sfere de lumină care emit microunde pulsate'', dar nu
au reuşit să precizeze originea lor. Alţii suspectează experi-
mente militare, afirmând că aceste crop circles ar fi făcute de
satelitii armatei care testează arme noi si neconventionale.
In 1989, presa britanică a publicat un articol în care
mai mulţi martori descriu că au văzut o sferă mare, portoca-
lie care cobora în spirală deasupra unui câmp de grâu. Ei au
afirmat că au auzit zgomote ciudate. Interesant este faptul că
animalele refuză să intre în zonele desenate, iar oamenii au
reacţii stranii în preajma agroglifelor: de la dureri de cap şi
greaţă până la euforie; camerele de filmat se opresc, busolele
sunt dereglate, iar ansele radiestezice captează curenţi ener-
getici foarte puternici.
Un agroglif care conţine calendarul mayaş a fost des-
coperit în 2004 în Anglia, lângă Stonehenge. Cercetătorii
l-au numit fie Sfârşitul Timpului, Judecata de Apoi sau Ziua
Destinului.
Fotograful Steve Alexander, un pasionat al crop circles,
scrie în Crop Circles YearBook: „Este cercul cel mai complex pe care l-am văzut şi nu cred că este făcut de mâna omului, ar fi fost nevoie de minimum zece zile şi de o echipă numeroasă, or, acest desen a apărut într-o singură noapte".
Cei care cred că acest desen este un avertisment dat
omenirii, că se află la sfârşitul timpurilor îşi întăresc convin-
gerea pe faptul că a apărut cu câteva săptămâni înaintea celui
mai mare cataclism modern: tsunami-ul din 26 decembrie
2004.
Un alt desen care reprezintă diagrama soarelui şi
mărimea planetelor din sistem, însă într-un alt amplasament
decât cel obişnuit, a fost descoperit în Wiltshire, în 2008.

din 150 de cercuri. A apărut în plină zi, pe o suprafaţă de
115 metri în proximitatea megaliţilorde la Stonehenge. în spri-
jinul teoriei extraterestre vin şi anomaliile naturale descoperite
lângă desene. Plantele au fost alterate la nivel celular, s-a con-
statat o radioactivitate crescută a solului în preajma agroglife-
lor. Unii specialişti susţin că numai o expunere la temperaturi
extrem de ridicate poate justifica aceste perturbări. Bizar este
faptul că nici una dintre plante nu prezintă urme de arsuri,
precum şi faptul că acestea deşi sunt culcate la pământ, nu
sunt rupte. Ca o particularitate a crop circles, toate tijele plan-
telor au rămas întregi. Au mai fost descoperite lângă plantele
din desen urme de praf de quartz, depuneri de magnetit sau
concentraţii foarte mari de oxid de magneziu. Cercetătorii au
mai rămas surprinşi de un experiment în care un şoarece a
mâncat toate gránele obişnuite, dar nu s-a atins de nici una
provenită din câmpurile alterate de agroglife.
O altă teorie interesantă le aparţine lui William
Levengood şi Nancy Talbott care cred că desenele sunt fă-
cute de „sfere de lumină care emit microunde pulsate', dar nu
au reuşit să precizeze originea lor. Alţii suspectează experi-
mente militare, afirmând că aceste crop circles ar fi făcute de
sateliţii armatei care testează arme noi şi neconvenţionale.
în 1989, presa britanică a publicat un articol în care
mai mulţi martori descriu că au văzut o sferă mare, portoca-
lie care cobora în spirală deasupra unui câmp de grâu. Ei au
afirmat că au auzit zgomote ciudate. Interesant este faptul că
animalele refuză să intre în zonele desenate, iar oamenii au
reacţii stranii în preajma agroglifelor: de la dureri de cap şi
greaţă până la euforie; camerele de filmat se opresc, busolele
sunt dereglate, iar ansele radiestezice captează curenţi ener-
getici foarte puternici.
Un agroglif care conţine calendarul mayaş a fost des-
coperit în 2004 în Anglia, lângă Stonehenge. Cercetătorii
l-au numit fie Sfârşitul Timpului, Judecata de Apoi sau Ziua
Destinului.
Fotograful Steve Alexander, un pasionat al crop circles,
scrie în Crop Circles YearBook: „Este cercul cel mai complex pe care l-am văzut şi nu cred că este făcut de mâna omului, arfi fost nevoie de minimum zece zile şi de o echipă numeroasă, or, acest desen a apărut într-o singură noapte".
Cei care cred că acest desen este un avertisment dat
omenirii, că se află la sfârşitul timpurilor îşi întăresc convin-
gerea pe faptul că a apărut cu câteva săptămâni înaintea celui
mai mare cataclism modern: tsunami-ul din 26 decembrie
2004.
Un alt desen care reprezintă diagrama soarelui şi
mărimea planetelor din sistem, însă într-un alt amplasament
decât cel obişnuit, a fost descoperit în Wiltshire, în 2008.
Specialiştii consideră că planetele sunt aşezate în desen aşa
cum vor fi ele poziţionate în galaxie începând din decem-
brie 2012, în urma tulburării cosmice generate de trecerea
lui Nibiru.
Majoritatea astrologilor sunt de părere că Soarele se va
afla, pe 21 decembrie 2012, la intersecţia Caii Lactee cu pla-
nul eclipticii formând „o mare cruce cosmică recunoscută de toate
tradiţiile spirituale din lume" - Sylvie Simon (2012-Apocalipsa
anunţată). Pentru autoare, această aliniere cu nucleul central
al galaxiei va deschide un canal prin care energia cosmică va
inunda Pământul mărindu-i vibraţia.
Un alt capitol care se leagă de noua paradigmă este cel
legat de misterioasele cranii de cristal. In spaţiul amerindian
există o legendă conform căreia originea acestor cranii este în
Antlantida şi că au fost aduse pe Pământ de către un popor
ceresc. Evident că mayaşii cunoşteau Atlantida, ba, mai mult,
există referiri la continentul pierdut în toate tradiţiile orale.
La Tuia, fostul centru sacerdotal şi administrativ al toltecilor,
se află ruinele unei construcţii numite Templul Atlanţilor.
Există un perete dedicat atlanţilor pe care se află basoreliefuri
şi desene înfăţişând nişte şerpi-gigant cu capate umanoide.
In miturile maya apar 13 cranii de cristal, în care o civi-
lizaţie cosmică ajunsă pe Pământ a înscris toate cunoştinţele
legate de originea omenirii, de destinul ei, despre universul
văzut şi cel nevăzut. Ele ar fi fost răspândite peste tot şi ar
avea, printre altele, şi virtuţi taumaturgice.
Preoţii mayaşi foloseau aceste cranii de cristal pentru a
vedea şi interpreta viitorul. Astăzi, printre shamani circulă
tot felul de legende legate de capacitatea craniilor de a emite
vibraţii înalte, de comunicare cu alte dimensiuni, de a face
legătura dintre regatul vieţii şi cel al morţii. Legendele spun
că aceste 13 cranii de cristal au fost păstrate cu sfinţenie
într-o mare piramidă numită Arca (ce asemănare cu Arca
lui Noe...) de olmeci, de mayaşi şi apoi de azteci, care le-au
răspândit în lumea largă când spaniolii au invadat Americile,
tocmai pentru a nu încăpea pe mâna unor invadatori atât de
depărtaţi de dimensiunea spirituală. Adunate, cele 13 cranii
conferă o putere care excede capacitatea umană de înţelegere.
Potrivit tradiţiilor maya, există 12 cranii încărcate cu
energie feminină şi unul singur (liderul) cu energie mas-
culină. Ele se vor reuni, anunţând o nouă eră pe data de
21 decembrie 2012. Legendele spun că 12 oameni care vor
avea craniile vor fi ghidaţi spre Yucatan, însă ele nu vor putea
fi activate fără liderul lor despre care nu se ştie unde a fost
îngropat.
Mayaşii au fost denumiţi, pe lângă paznicii timpului,
şi paznicii craniilor. Cristalul de quartz fiind o structură de
siliciu are toate atributele unui hard, căci ştim că inteligenţa
artificială a computerului şi memoria lui uriaşă sunt asigurate
de un mic cip din cristal de siliciu.
Unii pasionaţi ai acestor mituri amerindiene cred
că între piramidele din Egipt, cele din Mexic şi cele din
America de Sud există o strânsă legătură, căci ele fac parte
din patrimoniul comun al unui popor pre-uman care ar fi
locuit pe un singur continent, înaintea marelui Potop, şi că
ar fi foarte posibil ca al 13-lea craniu să fie îngropat sub laba
dreaptă a Sfinxului egiptean!
Ocultiştii au folosit întotdeauna cristalul ca să comu-
nice cu universul invizibil, în epocă modernă tehnologiile de
vârf au în componenţa lor structuri de siliciu. De exemplu,
quartzul piezoelectric brut asigură funcţionarea sateliţilor
de comunicaţii, radarelor, sonarelor, ceasurilor, cipurilor şi
în general îl găsim în compoziţia majorităţii aparatelor elec-
tronice şi electrice. Mulţi sunt de părere că aceste cranii de
cristal au fost folosite pe post de hard, în care s-au încărcat
informaţii akashice, într-o perioadă pre-umană. Este posibil
ca în perioada atlantă, indivizii să fi putut comunica tele-
patic, folosind cristalele pe post de accelarator şi păstrător
de informaţie. Cine lucrează cu cristale ştie că ele comunică
direct cu mintea umană.
Legenda plasează craniile de cristal într-o perioa-
dă antedeluviană, având o vechime de peste 5 000 de ani.
Conform istoriei clasice, în aceea epocă nu existau tehnolo-
gii de vârf care să prelucreze cristalul cu o acurateţe atât de
mare, idee ce a condus şi la o altă teorie legată de provenienţa
extraterestră. Craniile descoperite au fost studiate şi, deşi
finisarea lor este perfectă, nu prezintă nici o urmă de instru-
ment. Astăzi, nu există o tehnologie atât de avansată încât
să reproducă un craniu de cristal asemănător cu cele maya.
întrucât C14 nu poate da rezultate decât pe materii organice,
nu şi pentru cristal, nu putem afla cu exactitate, prin această
metodă, vechimea lor.
Există cranii de cristal contemporane, sculptate între
secolele al XlX-lea şi al XX-lea în Brazilia, Mexic, Nepal şi
mai ales în Germania, dar care prin comparaţie cu originalele
par nişte lucrături vulgare. Susţinătorii originii atlante sau ex-
traterestre ale cristalelor se bazează pe faptul că în Antichitate
erau folosite lentile de cristal şlefuite cu tehnici necunoscu-
te până la începutul secolului al XX-lea. Arheologul englez
Sir John Layard a descoperit pe şantierele din Babilon şi
Ninive lentile din quartz, convexe, cu bază plană, datând din
721-705 î.Hr. O lentilă se află la British Museum. Un alt cra-
niu interesant este cel de la muzeul Branly din Paris. El este
dintr-un quartz limpede de mare puritate, realizat dintr-o
singură bucată, maxilarul fiind integrat şi nu separat de res-
tul craniului, are o greutate de 2,8 kg şi o înălţime de 11 cm.
Evident, pe lângă craniile de cristal originale, au înce-
put să apară, mai ales începând cu secolul al XlX-lea foarte
multe falsuri. Specialiştii au concluzionat că originalele nu
prezintă urme de tehnologie şi sunt dintr-o singură bucată,
pe când replicile au demonstrat intervenţia discului abraziv şi
că sunt îmbinate. Astăzi, sunt foarte mulţi colecţionari care
se află în posesia craniilor de cristal, însă doar câteva au fost
certificate ca fiind autentice.
In 1924, lângă Guatemala, câţiva exploratori au des-
coperit cel mai vechi artefact de cristal pe care l-au numit
Max sau The Texas Crystal Skull. Acesta este format din-
tr-un bloc de quartz, nu prezintă nici o urmă de prelucrare
tehnologică şi cântăreşte peste 8 kilograme.
Un lama tibetan, Norbu Chen, care a studiat în India
şi a călătorit prin lume pentru a preda ezoterismul budis-
mului, a intrat în contact cu acest craniu, pe când se âfla în
America. Aparţinând „Pălăriilor Roşii" (ordin călugăresc ta-
umaturgic), Norbu Chen a primit de la shamanii vindecători
din Guatemala acest cristal pe care l-a dus în Texas. Aici, a
deschis un centru de tratament şi vindecare spirituală numit
Fundaţia Chakpuri Ling. înainte de moarte, călugărul tibe-
tan le-a lăsat craniul soţilor Cari şi Jo Ann Parks, discipolii
săi. în 1987, cei doi au intrat în contact cu Nick.Noceriono,
un parapsiholog celebru pe are Jo Ann l-a visat înainte într-un
dialog cu craniul de cristal. Cei trei au continuat vindecă-
rile iniţiate de Norbu Chen. Foarte mulţi dintre cursanţii
şi pacienţii lor au descris vindecări miraculoase, sporirea
capacităţilor psihice, călătorii multidemensionale. Max a fost
atent studiat de către British Museum, dar nu există o părere
unanim acceptată cu privire la originea şi vechimea sa.
De-a lungul timpului, shamani, parapsihologi, ocul-
tişti, savanţi, oameni de ştiinţă, ufologi au studiat şi expe-
rimentat stările generate de cristal. Cele mai multe păreri
converg în ipoteza că acesta a fost adus de extraterestri sau
atlanţi şi că este programat ca un computer, însă informaţia
nu este doar o înşiruire binară, ci si o bibliotecă multimedia!
Anumite ordine religioase precum dominicanii, fran-
ciscanii şi iezuiţii investeau anumite cranii de cristal cu
virtuţi şi puteri transumane. în anumite picturi, Francisc de
Assisi, întemeietorul Ordinului Fraţilor Minori, fraternitate
călugărească denumită şi Ordinul Franciscan, este reprezen-
tat ţinând în mână un craniu.
în Mexico City, există o familie de colecţionari de
cranii din cristal. Norma Redo deţine un exemplar absolut
magnific, realizat manual, care are inserată într-o deschiză-
tură, o cruce de aur bătută cu pietre de quartz şi are gravată
o dată: 1571.
în concluzie, putem afirma că sunt cunoscute mai mult
de 12 cranii, dintre care unele dezvoltă puteri paranormale,
altele sunt nişte fake-uri. Unii specialişti, ca Frank Dorland,
cred că hipotalamusul poate capta energiile oscilante emi-
se de craniile de quartz. Cristalele au această proprietate de
a ne permite să intrăm în contact cu diferitele straturi ale
inconştientului, eliberând gândurile din subconştient.
Pentru alţi experţi, ca de exemplu Marianna Zezelik,
parapsiholog, aceste cranii sunt nişte „servere akashice".
Tom Bearden, expert în psihotronică, este de părere că
acestea pot transforma câmpul de energie vitală în energie
electromagnetică.
Cari Gustav Jung a fost şi el preocupat de forţa psihică
generată de cristalele de quartz experimentând tranzitul de la
starea de conştienţă (Beta) la starea de meditaţie, de „cufun-
dare" în subconştient (Alpha). Pentru el quartzul are puterea
să ajute fiinţa umană să-şi cartografieze inconştientul!
Cristalul ne poate pune în rezonanaţă cu domeniul
inconştientului arhetipal, acolo unde trecutul, prezentul şi
viitorul „se află de fapt într-un prezent continuu .
Carol Wilson, medium canadian, colaboratoare a po-
liţiilor din Anglia, SUA şi Canada, a scris cartea The Skull
Speaks în care descrie metodologia prin care intră în „comuni-
care" cu anumite cranii de cristal. Interesantă este „întâlnirea"
autoarei cu craniul aflat în proprietatea lui Mitchell-Hedges.
Căzută în transă, ea scrie că a aflat printr-o comunicare
psihică despre originea acestui craniu ca aparţinând unei
civilizaţii pre-maya, foarte avansată din punct de vedere teh-
nologic, având o vechime de 17 000 de ani.
începând cu al Doilea Război Mondial, când atât pi-
loţii germani, cât şi aliaţii au raportat că au văzut pe cer mici
sfere luminiscente, care se deplasau coerent, apăreau şi dis-
păreau misterios, teoriile legate de OZN-uri au interferat cu
preocupările obişnuite ale oamenilor.
Experimentul radiofonic al lui Orson Wells, care a
transmis „in direct invazia extraterestrilor" a creat o panică
generalizată.
Deci, în anii '50, oamenii erau foarte încrezători într-o
asemenea posibilitate. Deşi din 1947 peste 4 000 de piloţi
au raportat întâlniri cu obiecte zburătoare neindentificate,
autorităţile militare şi civile ale tuturor guvernelor au păstrat
subiectul în zona samizdat. Abia la sfârşitul anului 2008, di-
rectorul Observatorului Astronomic de la Vatican a admis că
teoria extraterestră este foarte posibilă, neimpietând cu ni-
mic asupra credinţei în Dumnezeu.
în aceeaşi perioadă, Pentagonul şi Armata Britanică
au desecretizat câteva arhive ale anilor '60-'70 în care sunt
mărturisite întâlnirile de gradul III. Odată spartă gheaţa,
Rusia, Franţa şi China au permis accesul în arhivele UFO.
în 1997, la Centrul Naţional de Studii Spaţiale, din
Franţa, condus de profesorul André Lebeau a demarat un
studiu extins asupra activităţii inteligenţei din Univers: „toate
calculele şi probabilităţile ne conduc asupra emiterii ipotezei inteligenţei extraterestre". Concluzia raportului a fost că putem
analiza şi interpreta evenimentele cosmice cu mult mai multă
acurateţe şi argumente „dacă admitem că ipoteza extraterestră
este de departe cea mai bună ipoteză ştiinţifică; nu este dovedită în mod categoric, dar există în favoarea ei presupuneri solide, iar, dacă este exactă, eplină de consecinţe!"
In SUA, această teorie a fost dezbătută imediat după
război şi, în ciuda bănuielilor reciproce dintre sovietici şi ame-
ricani cu privire la testarea unor arme neconvenţionale, iată
cât de curajos a fost în 1957 Albert Chop, directorul-adjunct
NASA şi raportor al US Air Force : „Sunt convins de mult timp
că farfuriile zburătoare sunt reale şi de origine extraterestră. In
plus, suntem observaţi defiinţe venite din spaţiu !
Ideea că nu suntem singura civilizaţie inteligentă din
Univers i-a animat, întotdeauana, pe cei care cred că Universul
este multidimensional şi că ideea stă la baza gândului care ar-
ticulează cuvântul şi apoi intră în dinamica materială. Doar
o gândire liniară şi mecanicistă sau poate interesul de a nu
tulbura liniile de forţă din politică şi economie face astăzi ca
nişte oameni inteligenţi să se mai îndoiască de atâtea dovezi
evidente că suntem într-un proces de comunicare cu semeni
de-ai noştri, intergalactici.
De exemplu, în 1947, generalul Nathan Twining de
la US Air Material Command scria într-un raport UFO:
„Fenomenul raportat este ceva real, descris in termeni asemă-
nători de indivizi care nu au comunicat vreodată înainte, nu
poate fi vorba despre viziuni sau imaginaţie. Există obiecte care
au forma unui disc. Vitezele ascensionale foarte mari observate,
supleţea manevrelor lasă să se presupună că sunt pilotate sau telecomandate. Martorii descriu că le-au văzut zburând in formaţie de trei sau de nouă obiecte".
Ca dovadă că administraţia americană a făcut un joc
dublu încercând să nege şi chiar să ridiculizeze întâlnirile de
gradul III, pe care le-a combătut prin tot felul de articole aca-
demice, ştiinţifice, prin alte mărturii care descriu o farfurie
zburătoare uluitor de asemănătoare cu un balon meteorologic
şamd... este faptul că, în timp ce „oamenii serioşi se bazează
pe dovezi ştiinţifice, nu pe mărturiile unor instabili emoţional"
a fost dată Directiva JANAP 146 (Joint Army, Navy, Air
Force Publication) care viza toate poziţiile din aviaţia civi-
lă şi militară, precum şi din marină unde comandanţii de
bord sunt obligaţi să raporteze urgent orice obiect zburător
neidentificat.
Asociaţiile ufoiolgice cer autorităţilor militare să de-
secretizeze rapoartele din anii '50, '60 şi până astăzi, însă se
izbesc de cenzura de netrecut a serviciilor secrete. Generalul
Bolender, angajat în proiectul Apollo la NASA, a declarat
în 1969: „Problema OZN-urilor constituie o ameninţare pentru
siguranţa naţională şi rezultatele anchetelor noastre nu pot fi date publicităţii!". Desigur, să nu uităm, evenimentul se producea
în culmea Războiului Rece, în care atât ruşii, cât şi america-
nii se suspectau de spionaj tehnologic.
Până şi astăzi este în vigoare legea care pedepseşte di-
vulgarea conţinutului acestor rapoarte, cu pedepse de la unu la
zece ani de închisoare. Ce paradoxal, până în anul 2008 când
NASA a admis că a stabilit nişte contacte cu alte civilizaţii,
oficial erau respinse toate teoriile legate de extraterestri, dar
se investeau zeci de miliarde de dolari în programe spaţiale,
au fost trimise în spaţiu benzi magnetice înregistrate cu vo-
cile a 74 de şefi de state în toate limbile vorbite nativ, au fost
codate matematic Cărţile Sfinte. Ba, mai mult, ca o situaţie
hilară, deşi autorităţile americane nu au recunoscut în mod
oficial existenţa inteligenţei extraumane, în Ghidul pom-
pierilor pentru controlul calamităţilor scrie negru pe alb:
„Nu staţi sub un OZN aflat in zbor staţionar la mică altitudine.
Nu atingeţi un OZN care a aterizat. In ambele cazuri, trebuie să va retrageţi după intervenţia rapidă a militarilor. Orice contact cu acesta este extrem de riscant din cauza radiaţiilor. Atenţie, nu riscaţi cu OZN-urile"! Ciudat mod de a încheia un paragraf într-un manual de uz intern al pompierilor, care se găseşte
în toate sediile de Poliţie, atâta timp cât existenţa inteligenţei
extraterestre nu a fost oficial acceptată şi declarată ca atare!
Ministerul Apărării din Marea Britanie a anunţat la
sfârşitul lui 2008 că va desecretiza arhivele legate de OZN-uri
şi contacte de gradul III.
Intre anii 1970 şi 2000, s-au primit mai bine de
10 000 de rapoarte, declaraţii ale unor martori oculari, an-
chete derulate în câteva staţii-radar, aeroporturi sau unităţi
militare ale aviaţiei, precum şi constatările Observatorului de
la Greenivich. Lordul Hugh Dowding, fost mareşal al Royal
Air Force, a declarat la o reuniune informală cu alţi şefi de
Stat Major din Europa: „Sunt convins că aceste obiecte zbură-
toare există şi nu sunt fabricate de nici o naţiune de pe Pământ, în consecinţă, nu văd nici o alternativă, decât acceptarea teoriei că provin dintr-o sursă extraterestră".
în 1974, şeful Statului Major al Apărării din Anglia,
lordul amiral Hill Norton, a afirmat la o reuniune NATO:
„Faptul că aceste obiecte zburătoare neidentificate, observate în atmosferă sau chiar pe uscat, nu pot fi asimilate cu nişte construcţii
realizate de mâna omului sau cu vreun fenomen fizic cunoscut
pare evident. Foarte multe dintre observaţii au fost raportate
de oameni a căror seriozitate mi se pare indiscutabilă: ofiţeri de poliţie, piloţi civili şi militari. Aceste observaţii au fost foarte des confirmate de dispozitive tehnice şi electronice".
Din 1991 până în 1994, englezul Nick Pope, senior
executive officer în Ministerul Apărării britanic, a avut acces
la informaţii clasificate. Ulterior, a publicat cartea Open Skies,
Closed Minds în care combate poziţia oficială a autorităţilor
britanice susţinătoare, până în 2008, a teoriei că nu există
nici o certitudine ştiinţifică a contactului cu extratereştrii.
Aducând probe indubitabile care demonstrează că la un nivel
foarte înalt oficialii militari ştiau cu exactitate că între terri-
eni şi extraterestri există contacte dezvoltate, Nick Pope şi-a
atras anatema! în 2007, a fost nevoit să demisioneze din mi-
nister, dar demersul sau zgomotos a accelerat desecretizarea
arhivelor UFO. Un an mai târziu, Anglia şi SUA anunţau că
sunt dispuse să permită opiniei publice verificarea arhivelor,
dar până la sfârşitul anilor '70.
în aceeaşi perioadă, iezuitul Jose G. Funes, directorul
Observatorului Astronomic de la Vatican, a afirmat că exis-
tenţa extratereştrilor nu contrazice cu nimic Creaţia Divină,
ci dimpotrivă o explică mai bine...
Despre fenomenul OZN s-au exprimat şi câţiva preşe-
dinţi de stat. Harry S. Trumann a declarat în anii '50 într-o
conferinţă de presă: „Pot să vă asigur că farfuriile zburătoa-
re, deşi există, nu sunt construite de nici o putere terestră". în
perioada aceea, se credea că obiectele zburătoare cu formă
de farfurie au fost produse de germani ca armă finală în cel
de-al Doilea Război Mondial. Un deceniu mai târziu, J.F.
Kennedey s-a adresat într-un memorandum directorului
CIA: „Examinaţi clasificarea tuturor dosarelor UFO referitor la
Siguranţa Naţională'1.
A circulat în epocă şi o legendă care a înfierbântat
imaginaţia planetară. Printre agenţii CIA şi piloţii mili-
tari umbla zvonul că D.D. Eisenhower s-ar fi întâlnit cu o
delegaţie extraterestră într-o bază secretă a aviaţiei. G.R.
Ford îşi dorea să limpezească lucrurile aşteptând: „o explicaţie
mai bună decât cea dată de Air Force până acum" şi propunea
înfiinţarea unei comisii care să studieze fenomenul OZN.
în campania electorală, Jimmy Carter a spus: „Dacă
voi fi ales preşedinte, voi face în aşa fel încât toate informaţiile
noastre despre OZN-uri săfiefăcute public întregii lumi!" Apoi,
a adăugat lăsând audienţa înmărmurită: „Sunt convins că
OZN-urile există, pentru că am văzut şi eu unul..." însă, după
ce a fost ales la Casa Albă, s-a aşternut o nemeritată tăcere
peste acest subiect.
Când era guvernator al Californiei, Ronald Reagan
a ţinut un speech în faţa Adunării Generale a Naţiunilor
Unite: „ Avem nevoie oare de o ameninţare universală exterioară
ca să putem scoate la lumină faptul că toţi oamenii sunt fraţi,
fiind fiii aceleiaşi planete?" Apoi, în cursul campaniei electorale a întrebat: „Nu se află deja printre noi o forţă extraterestră?"
In februarie 1987, într-un discurs ţinut la Kremlin,
preşedintele Uniunii Sovietice, Mihail Gorbaciov, a spus:
„Fenomenul OZN există cu adevărat şi trebuie tratat în mod serios. Serviciile noastre speciale şi Armata au suficiente dovezi că nu suntem singuri în Univers!"
Ministrul francez al Apărării, Robert Galley, a par-
ticipat în 1974 la o serie de emisiuni radiofonice la France
Inter, unde a întărit ipoteza extraterestră: „Cred că atitudinea
pe care ar trebui s-o adoptăm faţă de aceste fenomene trebuie să rămână deschisă, adică să nu constea în a nega din capul locului. Strămoşii noştri au negat o mulţime de lucruri care ni se par astăzi elementare, fie că este vorba despre piezoelectricitate, de
electricitatea statică... în realitate, întreaga dezvoltare a ştiinţei
constă în faptul că într-un anumit moment ne dăm seama că în
urmă cu 50 de ani nu ştiam nimic şi nu înţelegeam nimic despre realitatea fenomenelor..."
O foarte interesantă abordare îi aparţine senatoru-
lui american Barry Goldwater, fost candidat la preşedinţie:
„Cred cu adevărat că există extraterestri în spaţiu. Poate că nu
seamănă cu noi, dar am sentimentul foarte puternic că s-au dezvoltat dincolo de capacităţile noastre mentale..."
în 1960, New York Times a publicat scrisoarea amira-
lului Roscoe H. Hillenkoetter, primul director CIA, adre-
sată Congresului: „A sosit momentul pentru Congres să dea pe faţă adevărul în urma unor audiţii publice. Pe ascuns, ofiţeri superiori ai Air Force se ocupă in mod serios de OZN-uri, dar sub pretextul secretului oficial şi al temerilor de ridicol mulţi cetăţeni
sunt făcuţi să creadă că OZN-urile sunt nişte absurdităţi".
Şi misiunile spaţiale ruse, cum ar fi Soiuz şi Saliut,
s-au confruntat cu obiecte zburătoare misterioase. In 1963,
Valeri Bikovski, cosmonaut pe Vostok5, anunţa în cască: „Aici
Nibio! Ceva mă însoţeşte în spaţiu, zboară lângă capsula mea şi vine spre mine". Alt cosmonaut, Gheorghi M. Gresko, a declarat: „Dacă aş fi fost liber să spun ce am văzut in spaţiu, lumea ar fi
fost stupefiată". Printre militarii ruşi care au raportat întâlniri
de gradul III se numără şi generalii: Konstantin Feoktisov,
Vladimir Kovalenov, Vladimir Mihailovici Komarov, Oleg
Atkov, Vladimir Soloviov şi Aleksadr Egorov. In ziua de
6 iunie 1978, cosmonauţii Vladimir Kovalionok şi Aleksandr
Ivasenkov, aflaţi într-o misiune spaţială Saliut 6, transmiteau
de pe orbită: „Obiectul se deplasează la 20-30 de grade, trece pe sub aparatul nostru. Ai zice că e o minge, se măreşte din ce în ce mai mult. Eportocaliu închis. Vine spre noi".
In 1993, Kovalionok, ajuns general-maior de aviaţie, a
dat un interviu presei italiene descriind mai amplu aventura
trăită cu 15 ani în urmă: „Obiectul era rotund, asemănător cu
un pepene galben. In faţa acestuia se găsea ceva asemănător cu un trunchi de con. Pot să-l desenez, este greu de descris. Nu îmi pot da seama care era forţa care genera mişcarea acelui obiect... retragerea, expansiunea, pulsaţia. Prima concluzie: obiectul se mişca
pe o traiectorie suborbitală, altfel nu aş fi avut posibilitatea de
a-l vedea. Erau doi nori, ca de fum, care învăluiau obiectul. S-a
apropiat de mine şi l-am privit. Apoi am intrat în umbră pentru
două sau trei minute. Când am ieşit, nu am mai văzut nimic.
Dar, după un timp, noi şi obiectul călătoream din nou împreună".
Consilierul senatorului american Robert Byrd, Dick
DAmato, expert în probleme legate de siguranţă naţională şi
internaţională şi membru al Consiliului Naţional de Securitate
al SUA, a afirmat de multe ori în public că la Roswell s-a
prăbuşit într-adevăr un OZN. In 1991, el a explicat că există
încă de la înfiinţarea SUA o grupare ocultă în administraţie,
cu o putere discreţionară imensă care păstrează cele mai
tenebroase secrete. Conform lui D'Amato, acest grup a chel-
tuit sume imense încercând să şteargă toate urmele care duc
la vizitarea Pământului de către alte inteligenţe din spaţiu.
Să concluzionăm cele scrise până acum: din 1947 până
astăzi au fost consemnate peste 120 000 de cazuri în care apar OZN-uri. Dintre acestea, 20 000 reprezintă aterizări, fiind
însoţite de aproximativ 3 500 de fotografii. Gildas Bourdais,
ufolog francez, rezumă fenomenologia OZN: „Lumea contem-
porană trece printr-o criză de pesimism. Or, poate că trăim astăzi începutul unei noi etape, al unei noi mutaţii cosmice, comparabile
ca amploare cu cea a revoluţiei începute de Copernic şi Galilei:
acum a venit momentul conştientizării sfârşitului singurătăţii
noastre cosmice".
Azi ne vedem forţaţi să învăţăm accelerat cum să
trăim într-un univers în care nu suntem singura civilizaţie
inteligentă. Astfel toate viziunile noastre cosmice şi celeste ar
trebui să conveargă către un adevăr integralist: TOTUL SE
LEAGĂ CU SENS ÎN INFINITATEA UNIVERSALĂ!

In căutarea strămoşilor superiori
Vedele, Biblia şi alte Cărţi Sfinte, texte sacre, mituri şi
legende tradiţionale conţin multe trimiteri, descrieri, mesa-
je care povestesc despre existenţa cu mii, chiar milioane de
ani în urmă a unor civilizaţii terestre şi extraterestre, care se
aflau în posesia unor secrete tehnologice pe care umanitatea
de astăzi încă nu le cunoaşte.
Cele mai recente descoperiri arheologice, documente
şi manuscrise vechi întăresc ideea că pe Pământ au trăit îna-
intea noastră civilizaţii misterioase.
Robert Charroux, Enrich von Daniken, Ştefan Zweig,
Jan van Helsing şi alţi autori celebri şi-au dedicat mare par-
te din preocupări încercând să descifreze taina civilizaţiilor
dispărute. Spre deosebire de istoricii clasici, aceşti exegeţi
neconvenţionali argumentează, bazându-se pe scrierile sa-
cre din Sumer până în Egipt şi de la Biblie până la vechile
legende taoiste că noi avem alţi strămoşi decât primitivii oa-
meni de la Cro-Magnon sau Neanderthal. Cu alte cuvinte,
din această perspectivă noi suntem urmaşii unor civilizaţii
superioare şi nu a unor hominizi abia desprinşi din maimuţă.
Cu aproximativ 8 000 de ani în urmă, apare în peisa-
jul brahmanic ideea că umanitatea cunoaşte patru vârste în
evoluţia conştiinţei sale. In ciuda convingerilor generale, noi
nu evoluăm în timp, ci decădem de la vârsta noastră de aur în
Antichitate până la Kali Yuga, epoca actuală, cea a întuneri-
cului şi a ignoranţei. Atât din Vede, cât şi din Biblie decantăm
parcă un mesaj trimis de strămoşii noştri superiori, care să
ne pună în gardă asupra pericolelor prin care vom trece în
această uriaşă aventură numită Viaţă. Desprindem din aceste
Cărţi două concluzii:
•	autorii lor cunoşteau profund evoluţia Pământului
după toate datele geologiei moderne.
•	omul a decăzut din ego, mai ales după ce s-a jucat
nesăbuit cu focul ştiinţei.
Prin trudă şi determinarea unor arheologi, istorici şi
chiar teologi putem rezuma câteva dintre cele mai vechi ci-
vilizaţii terriene:
» Civilizaţia cavernelor (Ezyes), aprox. 30 000 de ani
în urmă, definită prin folosirea osului şi a silexului.
»Civilizaţia grotei de la Marche din localitatea
Lussac-les-Châteaux; aprox. 20 000 de ani; desene pe piatră.
» Civilizaţia primei scrieri (Glozel), 15 000 de ani în
urmă.
» Civilizaţia lutului (Hamangia-Tartaria), cca. 13 000
de ani; statuete înfăţişând omul.
Interesant este faptul că aceste civilizaţii primitive
coexistau alături de mari imperii ale cunoaşterii avansate:
» Atlantida (Cap Poseidonis) aprox. 24 000 de ani în
urmă.
» Civilizaţia celtică (Stonehenge), 11 000 de ani, dol-
mene, menhire, tumuli, megaliţi.
» Civilizaţia de piatră de la Carnac, aprox. 10 000 de
ani în urmă.
» Civilizaţiile de la Chatal-Huyuk, Lepenski-Vir şi
Poket-Dag, aprox 8.000 de ani în urmă.
» Civilizaţia grotei de la Fort Rock, Oregon, 9-10 000
de ani în urmă (sandale din funie împletită).
» Civilizaţia egipteană: epoca predinastică dominată
de zei acum aprox. 10 000 de ani; perioada regilor semizei
Abidos, 8 000 de ani; epoca tinită cunoscută ca perioada lui
Menes, formarea primelor două dinastii, 5 200-6 000 de ani
vechime.
» Civilizaţia Maya: Teotihuacan şi Cuicuilco, între
5 000 şi 10 000 ani vechime.
»Civilizaţia incaşă: Tiahuanaco (Peru-Bolivia-
Columbia) cu o vechime de aprox. 10 000 de ani.
» Audh sau Ude, India, leagănul populaţiei aryene,
8 000 de ani în urmă.
» Cochambra şi Joya Atuen, ţinutul unei populaţii
foarte interesante din nordul Perului, chachapoya, blonzi cu
ochii albăstrii şi pielea albă, constructori ai unor locuinţe cu
trei etaje, alungaţi de către incaşi cu aprox. 7 000 de ani în
urmă.
» Civilizaţia de la Assam şi Chota Nagpur, India,
7 000 de ani.
» Mohenjo-Daro, India, cu 5 000 de ani în urmă.
» Civilizaţiile feniciene, cretane şi greceşti, cca. 5 000
de ani în urmă.
» Civilizaţia sumeriană, între 4 000 şi 5 000 de ani
vechime.
Desigur, sunt exegeţi care pretind existenţa şi a altor
civilizaţii cum ar fi: Lemuria, Hiperboreea, Insula Paştelui,
Continentul Mu, Zimbabwe, Adrar, dar nu se cunosc date
istorice până acum. Să facem un mic exerciţiu de imaginaţie:
în galaxia noastră cu excepţia Terrei nu există condiţii de
viaţă organizată, Marte este extrem de arid, Venus este
scăldată în ceţuri dense, iar Luna este calcinată. In funcţie
de elementul universal preponderent, viaţa capătă aspecte
particulare. Pământul este acoperit în proporţie de aprox.
75% de apă, aşa cum noi conţinem acelaşi procent de apă.
Să nu uităm că ne naştem din lichidul amniotic. în funcţie
de distanţa planetei faţă de Soare putem calcula şi posibilita-
tea condensării gazelor cosmice în apă, asta dacă nu vrem să
admitem că viaţa poate să rezide în oricare dintre elementele
constitutive: apă, aer, pământ, foc, metal.
Aşadar, putem trage concluzia că Terra este privilegia-
tă în sistem datorită poziţiei sale ideale faţă de astrul central,
însă ştim din legile expansiunii universale că planetele se în-
depărtează zilnic, puţin câte puţin, faţă de centrul sistemului
solar, lărgindu-şi permanent mersul în spirală.
Loius Jacot a elaborat o teorie prin care demonstrea-
ză că toate planetele au plecat din centrul galaxiei dar, în
perioade de timp diferite şi că ele se află la distante precise
faţă de Soare în funcţie de vechimea lor. Conform acestui
model cosmic există un timp şi un punct în care planetele
sunt fie prea bătrâne, fie prea tinere pentru a permite viaţa
organizată, situaţia ideală în galaxie fiind momentan cea a
Pământului. Dacă ne lăsăm purtaţi de posibilităţile descri-
se de teoria lui Jacot, putem înţelege ceva mai satisfăcător
evoluţiei conştiinţelor în Univers.
înseamnă că planetele mai vechi din sistem au întrunit
la timpul şi în punctul în care se aflau la distanţa ideală faţă de
Soare toate condiţiile favorabile vieţii: flora, fauna şi dezvol-
tarea umană. întărind formulele lui Jacot, Robert Charroux
formulează o teorie şi mai fascinantă: „Când locuitorii planetei
care ne precede în vârstă au ajuns în condiţii de viaţă nefavorabile, ba chiar insuportabile, au pregătit un fel de exod spre Pământ,
unde, deja toate regnurile îşi începuseră evoluţia..."
Teoria colonizatorilor extraterestri este astăzi foarte la
modă, fiind întărită şi de miturile sumeriene.
Spiritul pătrunde şi rezistă în materie prin guvernarea
armonioasă a elementelor universale: apă, aer, pământ şi foc.
In tradiţiile primordiale, materia este organizată şi coordo-
nată de ierarhii spirituale. Aşadar, şi omul, această oglindă
mică a macrocosmosului, este compus din elemente. Trupul
este din pământ, sângele, din apă, mintea îi este zămislită
din aer, iar sufletul din foc. Peste toate acestea se instaurează
Spiritul, ca sediu al Fiinţei Supreme din Om-suflu divin!
In privinţa apariţiei speciei umane există mai mul-
te teorii, însă trei ne atrag atenţia în mod deosebit: Teoria
Evoluţionistă, Creationistă si cea Interventionistă.
Prima postulează evoluţia speciilor de la mineral la
vegetal şi de la animal la om prin rase care se apropie com-
portamental, şi de aici Darwin a tras concluzia că strămoşul
hominidului este o specie de maimuţă.
Creaţionismul îl plasează pe om în laboratorul Divin:
„Să-/ facem pe om după chipul şi asemănarea noastră, parte bărbătească şi parte femeiască".
In sfârşit, intervenţionismul este susţinut cu precă-
dere de miturile sumeriene şi plasează originea umană în
laboratoarele genetice ale extraterestrilor. In linii foarte mari
această teorie susţine că, atunci când condiţiile planetare ale
unei civilizaţii superioare au devenit dramatice, s-au stabilit
condiţiile unui exod spre Terra unde deja toate regnurile îşi
începuseră evoluţia.
Astfel, originea omului ar fi pierdută în negura timpu-
rilor, dar locul său de naştere s-ar situa mereu la aproximativ
150 de milioane de kilometri de Soare, distanţă ideală care
permite apariţia tuturor condiţiilor biologice.
Această ipoteză nu contrazice apariţia naturală a uma-
nităţii terestre, ci chiar întăreşte interpretarea mult mai sa-
tisfăcătoare a miturilor antice cu zeii civilizatori, cu Fii ai
Cerului care se împreunează cu Fiice ale Pământului for-
mând o nouă rasă, cea a Titanilor. Descoperirea schelete-
lor-gigant vine să confirme că această teorie nu este deloc
abracadabrantă!
Absolut nimic nu dovedeşte că între maimuţă şi om
ar exista vreo filiaţie. Experimente de laborator au demon-
strat că transfuzia de sânge de la om la giboni, cimpanzei sau
urangutani prezintă riscurile evidente la specii categoric dife-
rite. Apoi, omul preistoriei nu locuia în caverne şi grote. Dacă
animalele îşi construiesc vizuine, şi păsările cuiburi, oare cum
am putea să-l suspectăm pe om de atâta insolenţă. Cercetători
din toată lumea printre care se detaşează von Daniken şi
Charrroux demonstrează prin artefacte că strămoşul nostru
locuia în colibe de lemn sau chiar în case din piatră.
Un alt mit fals este acela că omul primitiv se acope-
rea neglijent cu blănuri de animal pentru a răzbi prin frig.
La Muzeul Omului din Paris sunt expuse desene cu figuri
rupestre aparţinând Epocii de piatră, descoperite în localita-
tea Lussac-les-Châteaux, în care subiecţii apar îmbrăcaţi cu
robe, haine, pantaloni şi pantofi.
Am învăţat că omul preistoric era abia desprins din
regnul animal şi că se comporta ca atare. Arheologii aveau sa
infirme această teorie după ce au descoperit tăbliţele gravate
de la Glozel, care demonstrează că strămoşul lui homo sapi-
ens cunoştea scrisul.
întrucât natura era bogată şi neviciată de nici un factor
de poluare, mediul de dezvoltare al omului aşa-zis primitiv
era propice, deşi la şcoală ni s-a indus ideea că strămoşul reg-
nului nostru ducea o viaţă precară. Păi e greu de crezut că
cineva suferă constrâns de condiţii nefavorabile când păduri-
le gemeau de vânat şi râurile colcăiau de peşti.
Poate cea mai nefericită descriere clasică a omului pri-
mitiv este cea a semicretinului obtuz, agresiv, violent, o fiinţă
grosolană. Şantierele arheologice contrazic profund aceas-
tă viziune „manelistică". Strămoşul nostru era pictor, olar,
desenator genial. Peşterile de la Altamira, Lascaux, Glozel,
descoperirile de la Hamangia şi Tartaria oferă suficiente do-
vezi care să întărească pledoaria pentru strămoşul superior.
Una dintre marile bizarerii ale istoriei clasice este de-
finirea primelor epoci umane. Iată ce găsim în Marele Atlas
Mondial editat cu sprijinul UNESCO: Paleoliticul superior
durează aproximativ între anii 35 000 şi 8 000 î.Hr. Urmează
apoi Mezoliticul şi Neoliticul şi apar uneltele prelucrate din
piatră. In Europa, epoca cuprului a debutat acum 2 500 de
ani, iar cea a bronzului cu două mii de ani în urmă. Fierul
a început să fie prelucrat în jurul anului 1500 î.Hr. Cum să
nu pufneşti în râs în faţa acestor aberaţii? Cu alte cuvinte, ar
trebui să acceptăm că autorii Vedelor, marii constructori ai
piramidelor, sculptorii şi pictorii din Vechiul Imperiu Mayaş,
astronomii şi astrologii care au construit cu o precizie impe-
cabilă ceasornicile cosmice de la Sarmizegetusa, Stonehenge,
Palenque habar nu aveau despre cupru, bronz şi fier (sic!), adică
megalopolisurile Antichităţii - Karnac, Luxor, Abidos -
au fost ridicate cu unelte din lemn şi piatră. Sau şi mai abraca-
dabrant, deşi au fost descoperite în morminte vechi de peste
11 000 de ani obiecte de aur, bronz, cupru, oamenii acelor
epoci foloseau metale care încă nu existau. Să fim serioşi!
Poate unii dintre semenii noştri au rude îndepărtate prin-
tre maimuţe, însă Hermes Trismegistus, Buddha, Hristos,
Mohamed, Moise, Pitagora, Platon, Rafael, Einstein şi alte
câteva mii de genii ale umanităţii sunt sigur că au alte origini!
Geneza noastră rămâne cu siguranţă un mister, însă
cu siguranţă nici o logică satisfăcătoare nu ne poate convinge
că înaintea noastră pe Terra nu ar fi existat civilizaţii mult
mai dezvoltate din punct de vedere spiritual şi material. In
toate doctrinele spirituale apărem că nişte rotiţe ale marelui
mecanism universal, dar nu concluzia, nu rezultatul!
Suntem integraţi în marea evoluţie a conştiinţei, nu
centrul universului. Cât ne-am considerat buricul lumii, am
dat dovadă de absolutism păgubos. Suntem de acord că şi
parţială înţelegerea creaţionismului poate fi la fel de dăună-
toare ca şi sterila teorie evoluţionistă.
Atâta timp cât Biserica s-a încăpăţânat să afirme că
Pământul este centrul Universului, omul părea încununarea
Creaţiei Divine, ultima verigă a evoluţiei. Astăzi, când ştim
că există practic o infinitate de galaxii şi o multitudine de di-
mensiuni, nu mai putem fi atât de siguri, că originile noastre
sunt pur terestre.
Oare ce natură au Zeii, îngerii, Marii Civilizatori? Ce
civilizaţii au existat înainte ca mari catastrofe să le distrugă?
Cine ocupa planeta înainte de Marele Potop? Sunt doar câ-
teva întrebări la care oamenii de ştiinţă, spiritele religioase
ar trebui să găsească răspunsuri cât mai aproape de adevăr!
Oare Atlantida, Lemuria, Hiperboreea sunt doar plăs-
muirile unor spiritualişti sau realităţile unei ere preumane?
Strămoşii noştri sunt nişte semimaimuţe grobiene sau nişte
spirite evoluate în materie şi tehnologie, care cunoşteau se-
cretele energiei nucleare, electricităţii şi aveau posibilitatea
călătoriei prin spaţiu?
Ne este mai confortabil să credem că piramidele au fost
ridicate de sclavi rostogolind pereţi de piatră perfect şlefuiţi
pe buturugi decât să admitem că ele sunt opera unor strămoşi
superiori?
Legendele şi miturile antice vorbesc despre raportul de
subordonare dintre zei şi oameni. Conform tradiţiilor semi-
tice, aceşti zei erau îngerii căzuţi care-i luaseră în robie pe
oameni oferindu-le iluzoriul „raipământesc"
Detaşaţi de patimi şi subiectivisme, am putea privi is-
toria cu luciditate şi bun-simţ. Scrierile sacre relatează despre
venirea unor îngeri, zei, străini din spaţiu care, asemeni lui
Prometeu, aduc cunoaşterea Omului. Anumite papirusuri
egiptene plasează locul de origine al acestor civilizatori pe
planeta Venus, cunoscută ca Luceafărul, Steaua Dimineţii.
De aici, în tradiţia dogmatică a apărut ideea de cunoaştere
luciferică, adică provenită de la venusienii civilizatori. Bizar,
dar în urmă cu câteva mii de ani, pe întreg Pământul apar
sincron civilizaţiile maya, egiptene, asiro-babiloniene, persa-
ne, feniciene.
Zeii iniţiatori apar descrişi asemănător cu nişte şerpi
cu pene: Quetzalcoatl, Viracocha, Orejona, Iştar, Astarte,
Anahita, Prometeu, Zalmoxe.
Egiptul erupe că o uriaşă civilizaţie cu „regi divini, ve-
niţi din cer să aducă justa guvernare tuturorfiinţelor'.
Să ne imaginăm că o misiune spaţială terestră desco-
peră undeva într-o cine ştie ce galaxie o planetă populată de
nişte indivizi abia aflaţi la începutul evoluţiei conştiinţei
lor, care se chinuiesc îngrozitor să-şi ducă zilele luptându-se
cu animale-gigant şi fiind într-un permanent război tribal.
Credeţi că, înţelegând toate acestea, cosmonauţii noştri nu vor
încerca să le aducă acestor băştinaşi, condiţiile necesare unei
dezvoltări ulterioare? Poate că pentru băştinaşi cosmonauţii
noştri ar deveni nişte zei. Si dacă unul dintre cosmonauţi,
trădând un caracter dubios, îşi va aroga drepturi supreme,
devenind un „zeu gelos" şi ar ordona instituirea unei religii
în care toţi cei care nu se supun sunt consideraţi duşmani...
aproape că am avea senzaţia de deja vu... ce spuneţi?

Şi până la urmă...
în a doua jumătate a secolului XX, arheologia a de-
venit o ştiinţă multidisciplinara. Investigând trecutul, s-a
dovedit că anumite monumente antice denotă funcţionalităţi
astronomice fabuloase. încă din secolul al XVIII-lea, există
preocuparea de a aduna şi cataloga date referitoare la raportul
dintre mişcările astrelor si evoluţia civilizaţiilor.
Ramura din arheologie care se ocupă de această per-
spectivă istorică se numeşte arheoastronomie şi a fost cris-
talizată de astronomul englez Sir Joseph Norman Lockyer
(1836-1920). Datele istorice ne furnizează informaţii foarte
interesante conform cărora primii humanoizi (Neanderthal,
Cro-Magnon) erau atraşi de contemplarea astrelor.
Unii exegeţi plasează începutul sistematizării siste-
melor religioase cam în această perioadă. După studii în-
delungate, comunităţile primelor civilizaţii credeau că aştrii
erau zeităţi care controlau mersul naturii şi al vieţii, dar care
se manifestau cu o violenţă înspăimântătoare când omul în-
calcă echilibrul cosmic. Primele monumente religioase sunt
închinate acelor astre de care omul se temea cel mai mult sau
de la care aştepta binecuvântare. Aşa apar primele calendare
pe termen lung, care iniţial aveau un caracter exclusiv religios.
Omul primordial, după ce a studiat ciclicitatea univer-
sală, a fost capabil să înţeleagă şi să opereze în Natură.
Apariţia agriculturii va consolida ideea proprietăţii
care invocă moştenirea, deci tradiţia.
Cu trecerea timpului, numerele folosite în măsurători
au devenit sacre. Pentru egipteni şi mayaşi, 73 era un nu-
măr scaru, care le-a permis să descopere tranzitul venusian
de 243 de ani faţă de Soare. Numărul 41 a servit că punct de
referinţă în construirea piramidelor. S-au descoperit vestigii
arheologice în care se desfăşuraseră calcule astronomice cu
14 000 de ani în urmă.
Maurice Chatelain, în cartea în căutarea strămoşilor
noştri cosmici, scrie că în paleolitic omul cunoştea semnifi-
caţia numerelor 28 şi 347, căci au fost găsite pe şantierele
arheologice oase crestate aliniate în grupuri conţinând cele
două numere. Prima cifră reprezintă timpul exprimat în zile
de care are nevoie luna pentru a-şi completa ciclul de rotaţii
în timp ce al doilea număr defineşte timpul de care are nevoie
satelitul natural pentru a se alinia între Pământ şi Soare dând
naştere, în trecere, unei eclipse solare.
Calendraul mayaş nu poate fi nici astăzi pe deplin
înţeles, căci acurateţea preciziei astronomice este net supe-
rioară posibilităţilor pe care tehnologia modernă ni le pune
astăzi la îndemână.
Ceea ce rămâne greu de înţeles pentru logica liniară şi
materialistă care presupune o evoluţie lentă din generaţie în
generaţie este acurateţea observaţiilor astronomice. Ciclurile
solare şi lunare se pot calcula şi compara după secole de
observaţii. Este vorba despre o misiune ştiinţifică, misiu-
ne care are nevoie de programare şi planificare, iar acestea
denotă caracterul unor civilizaţii ultraevoluate atât în plan
tehnologic, cât şi spiritual.
Bun, dacă este aşa, noi de ce mai vorbim despre pri-
mitivism când ne raportăm la zorii umanităţii? Cum de ştiau
strămoşii noştri că anul lui Sirius are o durată cu 12 minute mai
mare decât astrul nostru solar? Pentru a putea trage asemenea
concluzii, observatorii egipteni sau mayaşi ar fi avut nevoie să
studieze bolta cerească 43 200 de ani. Ca să nu mai vorbim
că era absolut necesar un minimum tehnologic cel puţin egal
cu cel al civilizaţiei moderne. Insă, când noi am învăţat că în
aceea epocă omul abia îşi lepădase blana de maimuţă şi că îşi
târa iubita de păr în peşteră, ne vine greu să înţelegem aceste
adevăruri descoperite abia în secolul al XX-lea.
De exemplu, „primitivii" ştiau bine că luna răsare în
aceeaşi direcţie extremă care ar putea fi nordul sau sudul,
la un interval de 6 800 de zile, motiv pentru care au apărut
observatoarele lunare megalitice având cercuri de menhire
destinate practicilor astronomice, numite structuri cromlech.
Mişcarea Soarelui şi fazele lunare au prefaţat concep-
tul umanităţii despre timp.
In Sardinia, au fost descoperite peste 7 000 de monu-
mente neolitice numite Nuraghi, considerate de arheologi
„puţuri sacre" sau „casele vrăjitoarelor". Având forme conice
din piatră, Nuraghi se îngustează în partea superioară şi se
termină formând o cupolă falsă. Pe banda laterală de sud a
complexelor se întâlneşte un soi de fereastră care captează lu-
mina solară.
Astronomul Eduardo Proverbio şi arheologul Carlo
Maxia şi au lucrat împreună la un studiu de arheoastronomie
în care afirmă că în zorii cristalizării civilizaţiei existau rituri
în care Soarele, Luna, Venus, Sirius erau actanţi în ritualurile
religioase.
Constructorii acestor structuri megalitice numite şi
Nuraghi acordau o importanţă deosebită Lunii, şi mai ales
atunci când ea „devenea plină", cu precădere în lunile decem-
brie şi februarie.
Pe muntele dAccoddi din Sardinia se poate observa
importanţa pe care primii oameni o acordau cultului lunar.
Practic, este vorba despre un observator astronomic datând
probabil din mileniul al IV-lea î.Hr., deci în plin context
neolitic.
în urmă campaniilor de excavări debutate în anii '80, a
fost scoasă la iveală o structură piramidală care are o cameră
din piatră de 15 x 2 m, situată la 5,5 m sub nivelul solului.
Construcţia a fost datată între 4000 şi 5000 î.Hr.
în 1986, E. Proverbio şi G. Romano care coordonau
lucrările au calculat direcţiile cereşti pe care le semnalau
componentele ansamblului şi au tras concluzia că structu-
ra piramidală furnizează date despre punctele unde apare
Luna. Astfel s-a putut stabili că liniile care leagă centrul
monumentului de menhirul cel mai îndepărtat indică lo-
cul unde luna dobândeşte valorile de declinatie. De aici se
întăreşte ideea că primele calendare preistorice erau lunare
şi că strămoşii noştri ştiau să înregistreze aceste cicluri cu o
precizie matematică, încă neegalată până astăzi.
Măsurătorile efectuate în coţi şi picioare (valori apar-
ţinând epocii) sunt semnificative ca rezultate numerice.
Numerele pe care civilizaţia preistorică le vehiculau - 260,
328, 336, 354 - sunt echivalente cu ciclurile lunare, a căror
durată exactă este cunoscută de milenii.
Astronomii „primitivi" cunoşteau cele 7 cicluri lunare.
Ei mai şţiau că Soarele reapare în acelaşi punct ceresc la fie-
care 1 461 de zile, după ce tranzita de 4 ori bolta cerească şi
aşa au apărut conceptele privind anotimpurile. începând din
acest punct s-au elaborat apoi calendarele solare.
Planetele Venus şi Marte au fost studiate calculân-
du-se fazele ciclice şi, în conjuncţie cu astrul zilei, au fost
adăugate în calendar... Aşadar, oricât de mult ne-am înde-
părta de originea noastră foarte evoluată, cele mai recente
descoperiri arheologice, dar şi ştiinţifice îl forţează pe omul
de bun-simţ să-şi reconsidere axiomele privind originea sa pe
Pământ!

în Antichitatea luminoasă
Cu cinci sute de ani înainte de Hristos, Diogene din
Apollonia a postulat că energia înseamnă materie! La înce-
put, in vârsta de aur a umanităţii, când ne aminteam foarte
bine de unde veneam, cine eram şi încotro aveam să ne în-
dreptăm, rolul religiilor era de a ne face să realizăm şi să
trăim plenar legătura dintre microcosmos (om) şi macrocos-
mos (Univers).
Viaţă înseamnă creaţie, expresia nevăzutului în con-
cret. Viaţă este darul cel mai de preţ pe care Dumnezeu îl
oferă creaţiilor sale. Zeul Uiot - cunoscut nouă şi ca Hermes
Mercurios Trismegistus, marele iniţiator al zeilor şi al oa-
menilor, cel care avea să inspire întreaga lume să-şi caute
originea divină şi să progreseze, propovăduitorul monoteis-
mului, inventatorul filosofiei şi maestrul absolut al doctrinelor
pitagoreice, platoniciene şi hristice - a spus că viaţa nu are
nici început, nici sfârşit, nici naştere, nici moarte, că ea este
eternă şi că rezidă în toate lucrurile, atât în boBul de nisip, cât
şi în creierul unui preot.
Viaţa există în potenţial şi se manifestă în dinamică.
Totul este o împletire dintre văzut şi nevăzut, adică dintre
viaţă şi moarte, abia cele două formând Fiinţarea! Iată cum
îl ilustrează Hermes Trismegistus pe Dumnezeu: „Stăpânul
creaţiei este totul şi unitatea, întregul univers şi cea mai mică
bucată de pământ imaginabilă care reprezintă un continent şi
dă naştere totalităţii. Stăpânul Unic este preexistent şi post-existent: este eternul călător al secolelor" sau cum ar spune un specialist în fizică cuantică: este un continuum spaţiu-timp! Iată
cât de simplă este ecuaţia existenţei: „Spiritulexistă în natura
umedă, care a ieşit din întuneric, totul era confuz şi obscur îna-
inte ca verbul să vină să anime totul" scrie Hermes în Tabula
Stnaragdina.
Să ne amintim cum începe Evanghelia luiloam „La în-
ceput era Cuvântul, şi Cuvântul era cu Dumnezeu, şi Cuvântul
era Dumnezeu. El era la început cu Dumnezeu"!
Cu 6 000 de ani în urmă, sacerdoţii egipteni au con-
struit Templul de la Heliopolis, poate cel mai vechi colegiu
ezoteric din lume. Acolo, se venera Creatorul tuturor lumilor,
pe care preoţii îl invocau cu numele de Atum. Iată cum îl de-
fineau iniţiaţii egipteni pe nobilul Dumnezeu, al cărui Sfânt
Nume nu era cunoscut de restul zeilor: „Primul Dumnezeu
este cel care a creat din propria-i substanţă zeii şi oamenii, absolut totul, ceea ce atrage şi respinge, pozitivul şi negativul. El este
Necunoscut în afara timpului şi spaţiului nostru obişnuit!"
Pornind de la numele invocat, iniţiaţii tuturor timpu-
rilor l-au privit pe Atum ca pe zeul-atom! De aici am putea
continua definirea Principiului Primordial: este substanţa
primară, protomateria, chiar atomul iniţial constituit din
spaţiu-timp-dorinţă!
In secolul al XV-lea î.Hr., regele iniţiat Akhenaton
1-a botezat pe Dumnezeu chiar Aton. Preoţii din Heliopolis
îşi transmiteau învăţăturile iniţiatice, singurele capabile să-i
pună pe oameni în armonie cu Universul. Ei învăţau că „în
Nun trăieşte un Spirit nedefinit care poartă in El totalitatea
existenţelor/" Nun în egipteană înseamnă haos, ocean primor-
dial. Conceptul avea să fie preluat de ortodoxia coptă vorbind
de Dumnezeul necreat care conţine în sine sursa evoluţiei
tuturor creaţiilor (Potenţialul) şi de Dumnezeul Creat, adică
manifestat (Dinamică)! Aşadar, Atum a născut din propria
fiinţă tot ceea ce există în Univers.
Corespondentul lui Atum, devenit Aton este Brahma
neutru al hinduşilor. Din Vede aflăm că din Brahma au ieşit
cele două energii primordiale şi fundamentale (-) şi (+), adică
natură feminină şi masculină, energiile yin şi yang de la chi-
nezi! Fizicienii şi biologii moderni studiază protomateria pe
care o consideră principiul-viaţă. Ea este neutră adică nici (-),
nici (+). Interesant, dar Aton înseamnă neutru. Brahmanii îl
numeau pe Dumnezeu Atma, tibetanii Aum, evreii Adonai,
iar grecii îl numeau Adonis. Cu alte cuvinte, strămoşii noştri
găsiseră aceste denumiri care pentru omul modern sunt sino-
nime cu atomul!
Enrich von Daniken scrie în Marile enigme ale univer-
sului un capitol foarte interesant despre Rai. El este preocupat
dacă edenul biblic a existat ca regiune fizică pe Pământ... şi
ca să nu ne lăsăm prea tulburaţi de această ipoteză, să-i par-
curgem invitaţia: „De-a lungul timpului, au existat mai multe
raiuri pe pământ, pe care nebunia oamenilor le-a distrus, astfel că un rai în plus sau în minus nu schimbă nici o situaţie..."
Dacă astăzi, prea puţini gânditori se lasă antrenaţi în
jocul instinctului şi al imaginaţiei, când vine vorba despre
originile noastre cereşti, asta nu înseamnă că în trecut eram
la fel de ignoranţi. Ba dimpotrivă, din secolul al XlI-lea până
în secolul alXVI-lea, nici un creştin nu se îndoia de existenţa
Paradisului Terestru. In 1165, atât împăratul Bizanţului, cât
şi papa de la Vatican au primit nişte pergamente stranii de
la preotul Ioan, rege mitic la Indiei, care îi înştiinţa exact de
locul unde se află Raiul, la doar trei zile de regatul sau... Mai
târziu, Cristofor Columb, cunoscând această corespondenţa,
când a descoperit gura fluviului Orinoco, i-a scris reginei că
acest fluviu izvorăşte în Rai.
Von Daniken număra 80 de ipoteze privind existenţa
unui paradis terestru. Să enumerăm câteva dintre cele mai
interesante. Orientalistul Albert Herman localiza Raiul în
regiunea arabă Hadramaut, sir William Willcox credea că
Raiul se întinde de la nordul regiunii unde Tigrul întâlneşte
Eufratul, aproape de oraşele Hit şi Anah, până la nord-ves-
tul Bagdadului. Pentru el, aici a existat faimoasa grădină a
Edenului descrisă atât de frumos în Biblie. Termenul de pa-
radis vine din persanul pardes (parc), iar de aici izvorăsc cele
patru fluvii evocate în Geneza. „Unfluviu ieşea din Rai şi uda
grădina, iar mai departe, se despărţea în patru braţe. Primul era denumit Pishon; acesta înconjura regiunea Havila unde se găsea
aur. Cel de-al doilea fluviu se numea Giphon şi înconjura regiu-
nea Kush. Cel de-al treilea se numea Hiddekel şi curgea spre estul Asiriei. Cel de-al patrulea era Phrat".
Exegezele romantice despre Raiul Pământesc consi-
deră că Pishon era fluviul Ued-el Rauma, care curgea în
regiunea arabă Nedjed, alţii au susţinut că de fapt este
Gangele. Despre Hiddekel se crede că este unul şi acelaşi
cu Tigrul, iar Phratul este Eufratul, şi atunci Giphonul nu
putea fi decât Nilul... Susţinătorii acestei teorii sunt convinşi
de precizia cunoştinţelor astronomice ale strămoşilor noştri
superiori. Astfel, Calea Lactee ar fi de fapt simbolul fluviului
cu patru braţe care izvorăşte în Rai.
Legat de pasajul din Geneză în care se face referire la...
locul unde se află aur, Jordanus a comentat: „Raiulpământesc
trebuie să se afle undeva în Orient, între Etiopia şi India, pentru
că din aceste regiuni curg cele patru fluvii care transportă aurul
cel mai pur şi pietrele preţioase". Ei bine, şi Arborele Vieţii pe
care-l regăsim descris în Biblie este de fapt împrumutat din-
tr-o legendă indiană şi mai veche, unde se vorbeşte despre
un pom asemănător situat în grădina din Jina de pe muntele
Hukairya, dar găsim elemente corespondente şi în Epopeea
lui Ghilgameş şi în mirurile greceşti legate de Grădina
Hesperidelor.
Enrich von Daniken, după ce l-a studiat în amănunt
pe Willcox, trage concluzia că, dacă a existat un eden teres-
tru, acesta ar fi ocupat regiunea Mesopotamiei. Astăzi o zonă
deşertică şi aridă, Mesopotamia antică era de o fertilitate
excepţională. Concluzia lui Daniken de la sfârşitul capitolu-
lui are o doză de pesimism: „O politică de irigare, aşa cum
preconiza Willcox, bazată pe mijloace moderne, ar putea da
viaţă nisipului, dar raiul biblic n-ar mai putea fi înviat; biata
noastră lume ar ignora raiul mâine, aşa cum de fapt l-a ignorat
dintotdeauna".
Faptul că au existat civilizaţii pre-umane nu mai este
un subiect tabu. Paleoistoria şi Paleoastronautica demon-
strează cu argumente infailibile că înainte de Poptop pe
Terra locuiau nişte indivizi mai evoluaţi decât omul actual,
atât din punct de vedere spiritual, cât şi tehnologic. Geneza
spune povestea unor ploi teribile care au durat 40 de zile şi
40 de nopţi, iar apa a crescut „cu 15 coţi peste vârful celor mai
înalţi munţi".
Cu excepţia speciilor salvate de Noe pe Arca sa, viaţa
a dispărut de pe Pământ, iar Noe a rătăcit un an şi 11 luni pe
ape, până când Arca a eşuat pe vârful muntelui Ararat, din
Armenia de azi.
Sigur că o minte lucidă nu poate accepta că în doar
40 de zile lumină, indiferent cât ar ploua, pământul se poate
scufunda integral şi apoi cât de mare să fi fost arca aceea
ca să încăpă în ea milioane de cupluri din toate speciile şi
regnurile...
Deşi universalitatea geografică a Potopului nu a fost
demonstrată până acum, este interesant că în afară de tradiţi-
ile africane (cu excepţia populaţiei massai) şi arabe, amintirea
Potopului este planetară. Enrich von Daniken scrie în Marile
enigme ale universului că în 1891 existau 85 de legende des-
pre Potop şi că astăzi, dacă le eliminăm pe cele inspirate de
misionarii creştini, rămân 68 de legende autentice. Numai
Asia ne oferă 30 de variante ale catastrofei, Europa cunoaşte
4 variante ale Potopului, Africa, 5, Australia şi Oceania,
9 variante, America de Nord, 7, America Centrală, 7, iar
America de Sud 14 legende.
Dacă la majoritatea popoarelor menţionate, calamita-
tea a durat câteva zile, la azteci Potopul a durat 52 de ani...
Ciudat, dar până acum geologia n-a descoperit urmele unor
inundaţii planetare care să fi avut loc în aceeaşi perioadă de
timp. Din noianul de teorii legate de Potop poate cea mai
intersantă şi bizară dintre ele presupune că în urmă cu câteva
zeci de mii de ani, Pământul era înconjurat de un strat extrem
de dens de nori, aşa cum este astăzi planeta Venus şi că, la un moment dat, o perturbare galactică a dus la împrăştierea lor, cu consecinţe catastrofale pentru biosul planetar.
Teoria Cromozomilor-Memorie
Spre sfârşitul anilor '50, fizicienii au putut confirma,
ceea ce iniţiaţii tuturor timpurilor ştiau: că există un uriaş
câmp informaţional, un fel de bibliotecă universală care păs-
trează tot ceea ce minţile, cuvintele sau acţiunile noastre au
generat de-a lungul timpului. In limbajul ştiinţific, Cronica
Akasha poartă numele de Teoria Cromozomilor-Memorie.
Materia are privilegiul de a poseda o memorie a timpurilor
viitoare, care ar fi softul programului numit viaţă întrupată.
„ Calculatorul are inteligenţa sa specifică oferită de om, calcarul ar t şi el propria inteligenţă, dobândită de la Inteligenţa universală, eternă, de la cromozomii săi şi din timpul când el va exista sub o
formă mai complexă, apă, plantă, animal, om", scrie Charroux
în Cartea Cărţilor fiind pe aceeaşi lungime de undă cil teoria
rosicruciană a evoluţiei constiintei de la mineral la uman si
de la angelic la Divin!
Putem comprima această teorie doar într-o propoziţie:
Există o memorie cosmică ale cărei unde transportă aminti-
rea a tot ceea ce s-a întâmplat si se va întâmpla. In acest spirit,
a scris Enrich von Daniken cartea: Amintiri din viitor!
Cari Gustave Jung postulează că omul exterior, gu-
vernat de conştiinţă, este de fapt influenţat în toate deciziile
sale de cel interior cufundat în inconştient. Aici sistemul
filosofic al lui Lucian Blaga ne poate ajuta să înţelegem cu-
noaşterea Paradiziacă (conştientă) şi cunoaşterea Luciferică
(inconştientă).
Jean Servier, în Istoria utopiei, scrie despre aşa numi-
tele imagini-dorinţă care se nasc în abisul inconştientului,
astfel utopiile legate de Atlantida, Lemuria, Dumnezeu,
Apocalispă sunt imaginile-dorinţă, generate de inconştient
ca o amintire ancestrală a unor Fiinţe şi Lucruri pe care
le-am cunoscut, cândva, aievea!
Conform celor mai uzuale definiţii, cromozomii for-
mează nucleul celulei, sunt compuşi din ADN (acid dezoxi-
ribonucleic) şi se comportă ca uriaş computer celular unde se
înscriu ca informaţie în planul speciei respective şi în acumu1
lările de inteligenţă (conştiinţă), precum şi în parametrii cor-
pului. Genele din ADN sunt suportul eredităţii. Denumirea
vine de la hroma=culoare şi soma=corp.
Experimentele profesorului german Konrad Lorenz
au demonstrat că un pui de găină recunoaşte toate sunete-
le şi vocile pe care le-a auzit încă din stadiul de ou şi că,
în general, păsările învaţă deja limbajul speciei în perioada
clocitului. Evident, şi copilul încă nenăscut captează toate
informaţiile din perioada uterină. De aici putem deduce că
memoria omului şi a animalelor preexistă de la naştere, iar
Universul are cromozomii lui memorie!
Robert Charroux scrie în Cartea Cărţilor. „Fiecare
individ este înrâurit pe planul director al celulelor care sunt pro-
gramatorii unde se înregistrează specia. Din acest motiv boabele
de grâu dau naştere, în mod invariabil, unor tije de grâu, ste-
jarul dă ghindă, iar pasărea dă naştere unei păsări, niciodată
unui mamifer". Putem desprinde de aici ideea că omul nu
inventează niciodată nimic, ci pur şi simplu îşi aminteşte
informaţia scrisă în ADN-ul său.
Prin intermediul cunoştinţelor noastre ereditare, vor-
bim, citim, construim de la unelte până la nave spaţiale,
înţelegem şi analizăm!
S-a încercat următorul experiment care să demonstre-
ze valabilitatea Teoriei Cromozomilor-Memorie: un ou de
rândunică a fost scos imediat din cuib şi clocit într-un incu-
bator pentru a i se tăia orice comunicare cu semenii săi. In
octombrie, când toate rândunicile au migrat spre Congo, a
fost eliberat şi puiul care n-a petrecut nici măcar o clipă cu
familia sa. Evident, a fost marcat şi eliberat, ca şi celelalte
păsări. S-au reîntâlnit în Africa.
O altă „coincidenţă" este faptul că toate rândunicile din
Anglia zboară în Africa de Sud. La mine acasă, sunt cuiburi
de rândunici din 1996. Prin ce taină, de peste 14 ani puii lor
ştiu să revină? De ce o anumită specie de pinguini înoată
până la epuizare căutând în Atlantic o porţiune de uscat, pe
care nu o găsesc niciodată? Robert Charroux este de părere
că pinguinii accesează o memorie înscrisă cromozomial de
dinainte de Potop, când în acea regiune existau zone de uscat.
Enrich von Daniken este de acord cu viziunea confra-
telui francez, concluzionând că întreaga creaţie are o memorie
ereditară înscrisă în cromozomi. De aceea, de exemplu, steja-
rul oferă o arhitectură specifică ramurilor sale, iar speciile şi
regnurile diferite nu se pot încrucişa fără a produce mutaţii
teribile!
Ne-a surprins pe toţi, după ce am devenit părinţi,
să constatăm că bebeluşul nostru de câteva zile visează,
zâmbeşte, are o trăire interioară intensă. Ce anume provoacă
visul la un pui de om care nici măcar n-a deschis ochii? Prin
encefalograme şi alte rezonanţe magnetice, astăzi putem
înţelege mecanica visului.
Shamanii din Peru cred că toate creaturile visează:
omul, câinele, muntele, bradul pentru că toate sunt înzestrate
cu suflet, „care se întoarce acasă în timpul somnului".
Semnele clinice ale stării de visare sunt uşor de des-
cifrat: în timpul somnului, aparatul muscular se relaxează
complet, însă îşi reia activitatea în timpul visării, ochii se
învârtesc în orbite, iar encefalograful observă procesul de
visare prin amplitudinea.oscilaţiilor din regiunea pontică a
creierului. Medicii converg în diagnosticul că persoanele
care nu visează sunt vicitimile unor halucinaţii şi dereglări
în stare de veghe.
Visăm, în mod obişnuit de trei-patru ori pe noapte,
prima repriză durează aproximativ 10 minute, iar ultima, în
jur de 40 de minute. S-a constatat că visul este mai folositor
omului, chiar decât somnul. Un experiment a demonstrat că
un subiect privat de somn, căruia i s-au permis doar reprizele
de visare, a putut să-şi vadă de viaţa lui obişnuită, fără nici o
dereglare. Visul pare să aibă rolul de a stabili legătura dintre
omul întrupat cu primul tip de spaţiu căruia îi aparţinem:
domeniul Logosului!
Studiile doctorului Friedmund Newmann au demon-
strat că în absenţa testosteronului orice fiinţă vie este de sex
feminin. Pornind de la această observaţie privind hormonul
masculin, anumiţi savanţi confirmă miturile celtice, în care
primul om a fost o femeie, şi nu Adam. Ceva mai bătrâni şi
probabil mai iniţiaţi decât evreii, celţii o numesc pe Mama
originară: Ana. Oamenii sunt parţial nemuritori, din mo-
ment ce se înmulţesc prin sciziparitate, adică o parte din
corpul şi din sufletul nostru nu dispare, ci continuă aventura
vieţii în fiecare generaţie, prin descendenţă. înţelegem acum
importanţa poveţei Mântuitorului: „Creşteţi şi înmulţiţi-vă!"
Noi, prin ereditate, moştenim cunoaşterea de la părinţii
noştri până la cuplul primordial: Adam-Eva! Memoria a ce a
fost şi mai ales a ce va fi este întipărită în ADN. Cromozomii
ne fac contemporani cu fiecare generaţie.
Călugărul benedictin Ernetti Pellegrino a inventat în
1952 Cronovizorul, un aparat capabil să filmeze în trecut.
Astfel, padre Ernetti împreună cu alţi 12 savanţi au putut
seta aparatul pe Crucificarea lui Hristos, pe un discurs al lui
Mussolini; practic, au putut surprinde secvenţe din alte tim-
puri, ca şi cum s-ar fi derulat aievea.
în acest moment, Cronovizorul se află la Vatican, fiind
unul dintre cele mai bine păzite secrete. Această nouă des-
coperire este prezentată de François Brune, care este autorul
cărţii Noul mister al Vaticanului. O altă carte care tratează
acelaşi subiect este The Création and Disappearance of the
World. The First Time Machine de Peter Krassa.
Fenomenul de deja vu nu este altceva decât o suprapu-
nere a unei amintiri din altă existenţă peste experienţa din
prezent.
Prin memoria cromozomială se poate explica faptul că
în fiecare generaţie există genii care îşi duc opera mai de-
parte: Hermes Trismegistus-Zalmoxe-Pitagora-Moise-Lao
Tze-Buddha-Leonardo da Vinci etc.
Secolul al XX-lea avea să aducă umanităţii două apa-
rate de filmat în trecut: magnetoscopul şi cronovizorul. Dacă
primul surprinde imaginile din trecutul apropiat, cronovizo-
rul surprinde momente specifice derulate oricând.
Studiind precis raportul dintre cauză şi efect, având
un aparat electronic căruia i s-a setat o dată istorică, în mod
ideal detaliat se poate „călătorii"de la (-) la (+).
Călugărul benedictin Ernetti Pellegrino a reuşit să
convertească în imagini şi sunete evenimete istorice trecute.
Pasionat de prepolifonie (muzică din cea mai veche anti-
chitate până la anul 1000), padre Ernetti împreună cu 12
fizicieni, lucrând în laboratoare secrete din Veneţia şi Roma
au reuşit în 1956 să reînvie trecutul filmându-1! Călugărul a
avut o inspiraţie genială pornind de la principiul conform
căruia undele luminoase şi sonore, după emisia lor, nu sunt
distruse, ci se transformă rămânând prezente continuu.
„Nimic nu se pierde, totul se transformă" sună un prin-
cipiu al Kybalionului. Deşi anumiţi fizicieni încă se mai
îndoiesc de asemenea posibilităţi tehnologice, părintele
Ernetti afirmă că undele în cauză aparţin dimensiunii as-
trale. Printre altele, inventatorul Cronovizorului susţine că o
undă sonoră, de exemplu se subdivizează în ultrasunete, hi-
persunete, hiposunete, supunându-se legilor dezintegrării
materiei, până la stadiul subatomic. „Invenţia mea nu are ni-
mic în comun cu metodele parapsihologiei sau metafizicii! Este
ştiinţă în stare pură!" pretindea călugărul italian în anii '60.
Abia spre sfârşitul secolului, când domeniile cuantice
au început să preocupe comunităţile oamenilor de ştiinţă, s-a
admis un adevăr scris în toate Cărţile Sfinte: baza creaţiei
este lumina! Dacă prin rezonanţă magnetică putem fotogra-
fia un organ care emite lumină, de ce ne este atât de greu să
acceptăm că suportul materiei de la energie fină la aglomerare
celulară este Lumina! „La început, Dumnezeu a făcut cerurile şi pământul Pământul era pustiu şi gol; pestefaţa adâncului de ape era întuneric şi Duhul lui Dumnezeu se mişca pe deasupra apelor.
Dumnezeu a zis: Să fie lumină! Şi a fost lumină. Dumnezeu a
văzut că lumina era bună şi Dumnezeu a despărţit lumina de
întuneric. Dumnezeu a numit lumina zi, iar întunericul l-a nu-
mit noapte. Astfel a fost o seară şi apoi a fost o dimineaţă: aceasta a fost ziua întâi!1
Padre Ernetti, cu ajutorul Cronovizorului, ar fi în-
registrat Tablele Legii dictate lui Moise pe muntele Sinai,
răstignirea lui Iisus Hristos, o slujbă celebrată de papa Pius al
XH-lea şi un discurs al lui Benito Mussolini. Legenda spune
că echipa de fizicieni coordonată de călugărul benedictin ar fi
reuşit să filmeze exploziile atomice de la Sodoma şi Gomora.
In anul 1950, în paralel cu italianul, inginerul en-
glez George Delawar începea experimente asemănătoare
cu inginerii de la Oxford. După câţiva ani de reglaje ale
aparatului, a reuşit să obţină o fotografie de la nunta sa pe-
trecută cu 23 de ani în urmă, la Nottinghan. întrebat de ce
nu arată publicului Cronovizorul, Ernetti a afirmat: „Dacă
vă arăt aparatul meu, acesta ar putea folosi la citirea creierului
oamenilor, deoarece gândirea este o undă"! Colaboratorii săi au recunoscut sub protecţia anonimatului că investigaţiile lor
s-au concentrat asupra filmării momentului în care Sf. Ioan a
scris Apocalipsa, dispariţia civilizaţiei maya, moartea Ioanei
d Arc, Biblioteca din Alexandria, precum şi pentru realizarea
unor interviuri cu Anaximandru, Thales, Solon, Pitagora,
Socrate, Aristotel... Se spune că, speriat de consecinţele
nefaste pe care acest aparat le-ar produce în mâinile unor
indivizi fără caracter, Ernetti ar fi distrus Cronovizorul. Unii
sunt de părere că el se află totuşi bine păzit la Vatican.
Un ziarist de la Domenica del Coriere l-a întrebat pe
benedictin când ar putea dezvălui secretul acestei uluitoa-
re invenţii. Iată ce a răspuns slujbaşul papei: „Când omul va
învăţa să acţioneze numai în direcţia binelui. Numai pentru
bine!"
Pentru a înţelege şi mai bine că povestea civilizaţiei
noastre postdeluviene este de fapt o extensie a unei umanităţi
mult mai vechi, ar trebui să pătrundem în fascinanta, dar
periculoasa lume a ştiinţelor secrete. Din păcate, deşi suntem
români, foarte puţini dintre noi ştiu că prima rachetă cu pro-
pulsie a fost inventată în România.
La Sibiu, în 1529, Conrad Haas a finalizat proiectul
unei rachete spaţiale cu trei compartimente de carburant so-
lid, care a fost lansată în 1555. Această uluitoare descoperire
îi aparţine profesorului Doru Todericiu de la Facultatea de
Ştiinţă şi Tehnică, Universitatea din Bucureşti. Studiind ma-
nuscrise medievale, el a descoperit un pergament care descria
cu o acurateţe surprinzătoare o rachetă modernă.
în 1967, prof. Todericu îşi explică descoperirea în
Revista Romană de Istorie, editată de Academia Republicii
Socialiste Române.
Să zburăm puţin la capătul opus al planetei şi să ateri-
zăm la Monte Alban, în Mexic. Cu două mii de ani în urmă,
zona era populată de olmeci. Printre puţinele lucruri ştiute
despre ei, este şi faptul că ei construiau statui gigant care
înfăţişau personaje colosale, purtând pe cap nişte căşti care
seamănă perfect cu cele de cosmonaut. Faptul că olmecii au
apărut la fel de brusc cum au şi dispărut a dat naştere mitu-
lui că ei, asemeni nephilimilor, au venit din cer colonizând
pământul. Este o altă variantă a Fiilor Cerului, seduşi de
Fiicele Pământului şi a naşterii Titanilor.
In Bolivia pe Puerta del Sol sunt sculptate motive care
seamănă uluitor cu nişte OZN-uri.
Un alt basorelief demonstrează cât se poate de clar că
strămoşii noştri, sau iniţiatorii lor aveau cunoştinţe de astro-
nautică. Este vorba despre un desen din interiorul Templului
de la Palenque în care apare o navă spaţială, pilotată de un
personaj costumat asemeni unui cosmonaut modern care se
îndreaptă spre planetă Venus ale cărei coordonate sunt foarte
precise.
Vrem, nu vrem, apar din ce în ce mai multe dovezi că
aventura umană nu a început cu 6 000 de ani în urmă, cum
pretind ultraortodocşii evrei, ci cu mult înaintea potopului.
In timpuri imemoriale, colonişti din spaţiu au aterizat de pe
planeta Venus pe teritoriul Americilor de astăzi. Există sute
de desene care ilustrează aceste călătorii spaţiale.
Pentru mayaşi, olmeci şi incaşi, zeii lor iniţiatori
Quetzalcoatl, Orejona, Kukulkan, Viracocha aveau origini
venusiene.
Exegezele lui Daniken, Charroux, Zweig susţinute de
manuscrise vechi, rosicruciene, gnostice precum, şi de cele
mai recente descoperiri arheologice redesenează harta origi-
nii noastre terestre.
Zeii Antichităţii sunt strămoşii noştri superiori, de
origine extraterestră. Aceste perspective nu contrazic învă-
ţăturile religioase, ci le explică mult mai bine. Călătoriile in-
terplanetare au existat într-un trecut nebulos, sunt valabile şi
astăzi şi vor fi atâta timp cât va exista o evoluţie a conştienţei
de la mineral la vegetal, animal, uman, demiurgic, angelic,
divin...
Ar trebui să învăţăm că timpul nu este liniar şi că uni-
versul este mai degrabă un multivers. In această logică putem
înţelege continuumul spaţio-temporal. In fiecare generaţie se
derulează întreaga istorie a civilizaţiei, avem în acelaşi timp,
dar în spaţii diferite aborigeni în pielea goală care obţin focul
prin frecarea pietrelor şi gadgeturi, tehnologii care sfidează
puterea de imaginaţie a unui civil oarecare...
Pe orizontala existenţei, se găseşte Samsara, Roata
Destinului, ca o ciclicitate infailibilă. Viaţa în trup este su-
pusă raportului cauză-efect, doar viaţa în spirit este liberă!
De aceea religiile promit omului eliberarea, adică ieşirea din
Roată.
Dar să revenim la ştiinţele secrete. George Langelan
povesteşte în Fapte Blestemate straniul experiment din
Philadelphia, prin care, în noiembrie 1943, o navă militară
americană a dispărut din rada portului, reapărând brusc sub
privirile costernate ale martorilor. Iată despre ce a fost vor-
ba: în 1942, dr Morris K. Jessup s-a prezentat la Biroul de
Cercetări Navale unde a afirmat că a pus bazele unui sistem
ştiinţific, influenţat de teoria lui Einstein privind câmpurile
unificate. Aplicat, acest sistem ar putea deplasa obiecte prin
timp şi spaţiu. Experienţele au început în largul oceanului
lăsând uimită întreaga asistenţă formată din elita militară
americană. Nava folosită în experiment a dispărut şi reapărut
de câteva ori, fără a putea fi oprită, la distanţe uriaşe. Când
procesul de materializare/dematerializare a fost stopat, s-a
constat că membrii echipajului dispăruseră, fiind înghiţiţi
de „un foc mare". Câţiva supravieţuitori au fost trataţi, însă
fără succes, decedând ca urmare a unor crize nervoase fără
precedent. Toate mărturiile despre acest experiment au fost
indexate la Top Secret.
Misterul Experimentului Philadelphia se adânceşte
prin faptul că dr Jessup a fost găsit mort la bordul maşinii
sale, concluzia oficială fiind: sinucidere.
Experimentul Philadelphia ar putea fi înţeles cu ajuto-
rul Panglicii'lui Moebius. Denumită astfel în cinstea însuşirii
speciale şi se poate realiza simplu dintr-o foaie de hârtie A4.
Se taie foaia pe lung, iar cele două bucăţi de hârtie rezulta-
te se unesc la un capăt. Capetele panglicii astfel formate se
unesc şi ele, dar unul dintre capete se răsuceşte cu o jumătate
de rotaţie. Va rezulta astfel o panglică aparent normală, dar
care a fost lipită invers.
O fâşie de hârtie ABCD ale cărei extremităti sunt li-
pite astfel încât punctele de capăt AB se lipesc peste DC,
datorită răsucirii hârtiei, în loc să se suprapună peste CD.
Spre deosebire de alte panglici, în sensul clasic al cuvântului,
aceasta nu are decât o singură parte (şi o singură margine)!
în mod normal, dacă tăiam o panglică cu capetele lipite în-
tre ele, dar nerăsucite, am obţine două panglici de lungimi
egale, cel mult de lăţimi diferite. Pentru specialişti această
bandă poate fi reprezentată ca un grafic tridimensional prin
următoarele formule:
x = cos(s) - t*cos(s/2) + cos(s) (-t stânga)
y = sin(s) + t*cos(s/2) + sin(s)
z = t*sin(s/2)
Proprietăţile acestei panglici au născut o serie de sce-
narii şi ipoteze privind lumile paralele. Să facem un exerciţiu
de imaginaţie: Dacă decupăm banda ABCD pe lungime,
obţinem pe aceeaşi bandă un spaţiu bidemensional.
Putem aplica teoria matematicianului Moebius spe-
culând că este posibilă coexistenţa mai multor dimensiuni
în acelaşi spaţiu. Un fel de matruşca rusească: în burta unei
păpuşi mari încape una medie, în a cărei burtă intră una şi
mai mică... în funcţie de lungimea tăiată din panglică, la
Vi, Va sau Vi putem obţine o serie de lumi bidemensionale.
Printr-o analogie simplă, această ipoteză ar putea explica
straniul Experiment Philadelphia.
Profesorul de fizică Doru Todericiu a formulat o teo-
rie asupra cvasiubicuităţii întâlnite în cazul Experimentului
Philadelphia, dar şi a altora, petrecute de partea cealaltă a
Cortinei de Fier, în URSS. Explicaţiile sale se referă la com-
portamentul particulelor atomice. Ecuaţia propusă nu este
greu de înţeles. Să presupunem că există două orbite în jurul
unui nucleu, prima de dimensiuni mici pe care gravitează,
să zicem, particula (a) cu o energie de 50, iar a doua, ceva
mai mare, pe care gravitează particula (b) cu energia de 100.
Dacă particulei (a) i se transmite o energie de 100, ea va sări
imediat pe orbită (b), fără că elementul timp să fi acţionat şi
fără a se fi străbătut vreo distanţă. Exact ca o apariţie spon-
tană materializată din eter.
Experimentul Philadelphia a demonstrat efectul tele-
portării. In lumina acestei teorii, aparţinând cercetătorului
român, Doru Todericiu, în Experimentul Philadelphia, vasul
a trecut pe o linie de forţă mai intensă.
înţelegând principiul Panglicii lui Moebius, ameri-
canii au adăugat puterea considerabilă a energiei anulând
gravitaţia navei pe orbita iniţială fiind teleportată în uni-
versul altei orbite. Dezvoltând analogii diverse şi văzând că
legea gravitaţiei poate fi sfidată pe o orbită, putem să găsim
nişte răspunsuri ceva mai satisfăcătoare cu privire la ridicarea
piramidelor, a menhirelor şi dolmenelor, a giganticelor statui
din Insula Paştelui, la transportarea blocurilor uriaşe de pia-
tră de la Cuzco şi Ba'albeck.
Toate construcţiile Antichităţii par că ironizează gra-
vitaţia si asta ne întăreşte ideea unei descendente din stră-
moşi superiori care aveau cunoştinţe extinse de genetică, fi-
zică, matematică, cosmogonie, dar mai ales de radionică şi
energetică. Sunt din ce în ce mai multe dovezi că au existat
câteva civilizaţii înfloritoare înaintea umanităţii pe care noi
o cunoaştem din preistorie şi până astăzi.
Cunoştinţe analoage sau diferite de ale omului mo-
dern au fost transmise cu mii de ani în urmă mayaşilor, inca-
şilor, celţilor, egiptenilor şi mai apoi grecilor antici. Cu alte
cuvinte, tot ceea ce ştim astăzi a fost experimentat de stră-
moşii noştri primordiali, tereştri sau extratereştri.
Hermes Trismegistus, considerat marele învăţător al
zeilor şi iniţiatorul oamenilor, spune în Discurs universal al
lui Hermes către Asclepios: „Neantul nu poate deveni ceva; în-
săşi natura sa îi interzice să fie. Natura fiinţei, dimpotrivă, îi
interzice acesteia să nu fiinţeze!".
Observăm că în zorii Antichitătii, strămosii noştri
aveau cunoştinţe extinse de fizică cuantică, conceptualizând
foarte bine noţiunile de potenţial şi dinamică, de vid şi plin,
spirit şi materie.
Asclepios este denumirea în greacă a lui Esculap, zeul
medicinei. Să continuăm şirul gândurilor lui Hermes „...O,
Asclepios, omul este deci o mare minune, un animal demn de a fi respectat şi venerat. Pentru că el îmbrăcă natura divină la fel ca un zeu. Toate lucrurile au două sexe (+) şi (-)!"
Mai târziu, înţeleptul Anaxagoras îi spune urmaşului
lui Esculap, Hippocrate: „Deoarece totul este infinit şi etern,
chiar şi materia, pentru că în ea şi prin ea sunt create nenumărate lumi, coexistente şi succesive în spaţiu şi timp!"
Observăm limpede că strămoşii noştri ştiau că univer-
sul este multidimensional. Cunoştinţele spirito-ştiinţifice ale
înaintaşilor noştri le exced pe ale noastre de azi. Continuăm
să ne minunăm de acurateţea şi precizia anticilor: „Nu numai
natura în ansamblul ei este infinită, ci şi tot ceea ce o compune în număr şi dimensiuni".
Pasajul-cheie din Secretul lui Hippocrate a măreţului
Anaxagoras care ne poate călăuzi spre o înţelegere profundă
a vieţii şi mai ales a diferenţierii dintre existenţă şi fiinţare
este acesta: „Trebuie să ştii, o, Hippocrate, că totul este în tot şi că separarea absolută nu este în nici un fel posibilă, fiindcă în tot este o parte din tot!" Ce interesant că pe Hermes Trismegistus, egiptenii îl numeau Zeul Thot!
Concluzia tuturor învăţăturilor hermetice este trasă tot
de Anaxagoras: „Nimic nu se naşte şi nimic nu dispare; este vorba doar despre amestecuri şi separări între lucrurile care există sau,
dacă vrei, pentru a înţelege mai bine silogismul meu, ceea ce
produce aceste tranformări aparente sunt deplasările diferitelor
substanţe, cantitatea fiecărui element este incalculabilă şi ea va rămâne mereu in lume, egală cu ea însăşi!"
Deci, în fiecare generaţie noi trăim pe orizontală şi ver-
ticală exact aceeaşi poveste a renunţării omului la efemer şi la
unirea lui cu eternitatea. In cheie creştină aceasta se traduce:
„M-am lepădat de Satana, m-am unit cu Hristos, mă lepăd de
Satana, mă unesc cu Hristos şi acum şi în vecii vecilor!"
O parte din fiinţarea morţii se află în trupul viu încă de
la naştere, precum şi o scânteie din existenţa vieţii se ascunde
în „inima putreziciunii!" Pentru hermetici ecuaţia deveni-
rii este simplă: Omul cu patimile şi orgoliile lui trebuie să
coboare în mormânt, să se confrunte cu elementele sale con-
stitutive şi mai ales cu Arhontele care păzeşte pragurile, să
moara că individ pentru a putea renaşte ca Om îndumnezeit.
Ce va fi a mai fost! Pare a fi mesajul principal al cărţilor
apocaliptice.
Revin la teza cromozomilor-memorie, atât de coerent
prezentată de Robert Charroux. Pentru a înţelege viitorul,
este musai o plonjare şi mai profundă în negura trecutului,
în acest sens ar trebui să privim misterele Antichităţii ca pe
o uriaşă moştenire lăsată de strămoşii noştri primordiali, zeii
sau... extraterestrii.
Mysterion, în greacă, înseamnă iniţiat, iar rolul şi ros-
tul acestuia este ca, după ce înţelege tainele vieţii şi ale lui
Dumnezeu, să predea aceste învăţături profanilor pentru a-i
ajuta să se trezească. Rudolf Steiner spunea la una din confe-
rinţele sale: „Gândurile oamenilor sunt imagini. Gândurile zeilor sunt oameni!"
înţelegând că întotdeauna gândul precede materia
şi că adevărul este constituit dintr-o parte vizibilă (efectul)
şi una invizibilă (cauza), să pătrundem smeriţi, dar arzând
de dorinţa înţelegerii în şcolile Marilor şi Micilor Mistere!
Lewis Spencer scria în Profeţia simbolică a Marii Piramide:
„In misterele egiptene, erau exprimate înţelepciunea şi ştiinţa
ocultă a Antichităţii, cristalizate şi sistematizate astfel încât,
dacă nu ar fi fost păstrate într-o formă alterată, ele ne-ar fi
învăţat totul!"
Urmaşii superbei culturi egiptene, grecii îşi codificau
iniţierile în şcolile de mistere de la Eleusis. Despre ridicarea
templului închinat înţelepciunii, scrie Homer într-un imn,
în secolul al Vll-lea î.Hr. Foarte schematic, scenariul este
următorul: Zeus şi zeiţa-consoartă Demetra o concep pe
mult-iubita Core, pe care o răpeşte Zeul Infernului, Hades.
Distrusă de durere şi de dor, Demetra îşi caută fiica peste tot,
însă degeaba. în peregrinările sale disperate, deghizată într-o
bătrână slujnică, este găzduită la curtea regelui Cheleos.
După ce bea un amestec de apă, orz şi mac, Demetra se oferă
îngrijitoare pentru copilul regelui, sperând că această pro-
ximitate îi va atenua dorul pentru propria-i fiică răpită. în
fiecare seară, zeiţa îl ungea pe corp pe nou-născutul regi-
nei cu ambrozie, ziua îl trecea prin flăcările purificatoare ale
Focului Sacru, noaptea pentru a-l face nemuritor. Surprinsă
de mamă, într-o noapte, Demetra s-a văzut nevoită să se de-
conspire: „Eu sunt cea venerată, cea care regenerează oamenii şi
face să crească plantele! Vreau să se ridice aici un templu unde eu însumi voi face cunoscute misterele".
Nu putem să nu constatăm uriaşa asemănare dintre
acest mit şi cele egiptene cu Isis care-l caută disperată pe
Osiris... Sensibilizat de dragostea şi bunătatea Demetrei, Zeus
hotărăşte că Hades, care între timp se căsătorise cu Core, să-i
permită Demetrei să-şi revadă fiica, o treime din an.
învăţăturile secrete de la Eleusis ascundeau în forme-
le lor simbolice mesaje ale unor iniţiatori-civilizatori veniţi
din Cer, informaţii despre univers, energii creatoare şi dis-
trugătoare, identitatea galactică, noţiuni excepţionale de as-
tronomie, fizică, magie. Trebuie să remarcăm că iniţierea în
Misterele Eleusine se aseamănă cu cea din Cartea lui Enoh,
transmiterea fiind oferită de o zeiţă, o femeie, în cazul nos-
tru, Demetra, prin ritualul băuturii magice: ambrozia!
Unii exegeţi sunt de părere că ezoterismul elen a fost
insipirat de egipteni, alţii consideră că moştenirea gnozei ve-
nea de la fenicieni care, la rândul lor, fuseseră iniţiaţi de către
celţi. Că toate creaţiile umane şi şcolile filosofice şi teologice
din Eleusis au decăzut sfârşind prin corupere. Preoţii au pier-
dut semnificaţia transmiterii, înlocuind misterul cu ritualuri
din ce în ce mai pompoase, mai spectaculoase, dar golite de
scânteia divină!
Acelaşi lucru s-a întâmplat în istorie cu toate marile
Transmiteri de la Vede la Noul Testament.
Eleusiile erau practicate la fiecare cinci ani, fiind ofici-
ate de hierofanţi şi thisiade (preotese) care purtau coroane de
mirt şi ţineau în mână o cheie, ca simbol al misterelor. Deşi
sărbătorile durau cam două săptămâni, nouă zile erau extrem
de importante în ritual şi ceremonial. în prima, se adunau
neofiţii, în a doua se facea purificarea prin apă. în a treia zi se
ţinea post până la apusul soarelui, se pregătea patul fecioarei
divine. Odată cu căderea serii, se întrerupea postul, putân-
du-se mânca prăjituri cu mei şi orz şi să se bea ambrozie (ci-
ceon). A patra zi era închinată procesiunii coşului (care repre-
zenta o cutie în care s-au păstrat toate cunoştinţele umanităţii
înainte de Potop). Urma procesiunea flăcărilor în cea de-a
cincea zi. în a şasea, se sărbătorea plecarea zeiţei Atena la
Eleusis şi se celebra cultul zeilor Dionysos, Iacchus şi Ceres.
Pelerinajul se oprea în a şaptea zi, când procesiunea se în-
drepta spre Templu cu ceremoniile smochinului şi traversarea
podului care simboliza legăturile dintre lumile infernale, te-
restre şi cereşti. In a opta, se celebra iniţierea lui Esculap, iar
profanii treceau de la statutul de adormit la cel de trezit. A
noua şi cea mai importantă zi se numea plemochoe după nu-
mele a două vase umplute cu vin, unul aşezat la est şi celălalt
la vest, care erau sparte la sfârşitul ritualului, când se rosteau
formule magice şi erau invocate Geniile Creatoare.
Iată ce scrie Robert Charroux în Cartea cunoaşterii
interzise: „Sensul acestui simbol este clar: cunoaşterea a venit
din vest, de lapelasgii-celţi şi din est prin indo-europeni şi perşi.
Vasele pot fi sparte, cunoaşterea i-a fost transmisă iniţiatului!"
Până la urmă, misterele ne leagă indisolubil de ori-
ginile noastre. In toate culturile lumii, din Samoa până în
centrul Africii, din India până în Europa şi din Balcani până
în Americi, omul actual apare în urma unei „acuplări" dintre
Cer şi Pământ. Iniţiatorii noştri, după Potop, par veniţi fie
dintr-un trecut imemorial, fie de pe o altă planetă sau dimen-
siune a Multiversului.
O trimitere interesantă la raporturile dintre o civilizaţie
cosmică venită să colonizeze pământul şi evoluţia ulterioară
a omului ne poartă pe cărări şerpuitoare până în Agharta şi
Shambala. Conform nenumăratelor tradiţii orientale, dar şi
occidentale, Agharta este un regat subteran al iniţiatorilor
rasei albe, un comandament central a stăpânitorilor lumii
de la suprafaţă, camuflat perfect de Hymalaia care îi ţine
pe locuitori departe de contaminările cosmice şi telurice. In
anumite tradiţii, se insinuează că lumea subterană este Iadul,
lumea îngerilor căzuţi, care au tot arealul cunoaşterii, mai
puţin capacitatea înţelegerii Iubirii.
O altă tradiţie ne arată că în Agharta se poate pătrun-
de prin patru intrări. Cea principală se află în Tibet, una s-ar
situa între labele Sfinxului de la Gizeh, alta în Normandia
la Mont-Saint-Michel şi în sfârşit se mai poate pătrunde
prin poarta din pădurea Broceliande în Britania. Ideea unui
regat subteran nu trebuie confundată neaprat cu Iadul, ci
mai degrabă cu o dimensiune unde s-ar afla iniţiatorii veniţi
din spaţiu, zeii sau îngerii căzuţi, căci ne referim desigur la
„o cădere în materie".
Omul, asociat cu aceşti îngeri căzuţi, vine şi el în ma-
terie din „peştera uterului", din subteranele fiinţei, ca o le-
gătură infailibilă cu Părinţii Adam-Eva, căzuţi în păcatul
primordial. Din acest considerent, Hristos nu se naşte, ci se
întrupează, căci el este Fiul lui Dumnezeu, cel necăzut în...
Păcat.
Un alt subteran fascinant îi aparţine lui Zalmoxe, în-
truchiparea zeului Hermes pentru traci. Atât profesorul Doru
Todericiu, cât şi alţi iluştri dacologi demonstrează, bazân-
du-se şi pe mărturiile unor istorici marcanţi ca Herodot, că
Zalmoxe i-a fost magistru şi iniţiator lui Pitagora, şi în nici
un caz invers. Iată ce scrie Herodot: „Construindu-şi o locuinţă
sub pământ, s-a ascuns de privirile dacilor, a coborât în acest loc al retragerii şi a rămas aici trei ani. Afost plâns şi regretat cum că ar fi murit. în sfârşit, în al patrulea an, a reapărut şi a făcut astfel să pară credibile toate cele spuse despre el. Eu nu resping, nici nu admit ceea ce se povesteşte despre Zamolxe şi subteranul său, dar
cred că îi este cu mult anterior lui Pitagora".
Aşadar, este mai firesc să admitem că iniţierile sub-
terane din Antichitate nu sunt nici de origine greacă, nici
egipteană, ci mult mai vechi, provenite de la o civilizaţie
care se află la apogeu cu aproximativ 13 000 de ani în urmă:
Imperiul Trac.
Geţii sunt totuna cu goţii, adică populaţie celtică.
Cultul lui Zalmoxis este văzut de anumiţi istorici ca un
centru religios în care se îngemănează patrimoniile hiper-
boreenilor cu ale populaţiilor din Orientul Apropiat, cu
precădere semiţii.
Cel care vrea să abordeze misterul timpului are nevoie
de cunoaşterea sinelui şi implicit a Universului, căci, aşa cum
postula Einstein, timpul este o dimensiune spaţială.
Universul este viu şi se comportă ca atare. Astăzi, ori-
cine îi poate asculta suflul puternic care vine din neguri ime-
moriale, la Observatorul de la Princeton.
Grupând definiţiile oamenilor de ştiinţă, coroborate
cu predicatele marilor tradiţii şi religii, putem să ne facem o
impresie cât de cât cuprinzătoare despre universul infinit şi
nelimitat. Organizarea lui este oarecum simplă: miliardele de
astre formează constelaţii, iar un grup de constelaţii formea-
ză o galaxie. Pământul aparţine Căii Lactee. Cum omul este
integrat în univers, putem face analogiile corespondenţe: ce-
lulele organismului uman sunt stelele galaxiei, organele sunt
planete, creierul e Soarele şi atunci înţelegem de ce Hermes
Trismegistus a spus: „Ce este sus este şi jos şi ce este jos este şi sus
pentru a se înfăptui miracolul unui singur lucru . Deci, univer-
sul este omogen, deşi se află într-o permanentă dinamică şi
transformare.
Robert Charroux scrie în Cartea Cunoaşterii Interzise:
„Atomul este un complex organizat, înainte de explozie (Big
Bang), iar universul este un complex organizat după explozie!"
întrucât universul pare infinit, este foarte greu de găsit
o definiţie unitară a timpului. într-un anumit sens am pu-
tea spune că timpul ar fi manifestarea eternelor revoluţii ale
conştiintei şi materiei sau cum îl conceptualizează mayaşii:
„ timpul este unitatea de măsură care permite gândului să devină realitate!"
Sunt multe teorii despre crearea lumii. Cosmogeneza
i-a preocupat pe oameni din cele mai îndepărtate vremuri.
Dacă admitem că umanitatea este sortită trecerii prin trei
faze distincte în experienţele ei întrupate: copilărie, matu-
ritate şi bătrâneţe sau translatat în spaţiu social: barbarie,
civilizaţie şi decadenţă, putem să grupăm viziunile despre
naşterea cosmosului în două etape:
a)	cosmogonie naturalistă;
b)	cosmogonie elaborată.
Viziunea naturalistă ne propune următorul scenariu:
Dumnezeu este Universul, el s-a desprins din întunericul
primordial, s-a creat singur, apoi a zămislit forţele naturii
care sunt zei. De la spirit la materie, plasă care a devenit su-
port al existenţei, se numeşte energie vitală (suflu divin).
Naturalismul care avea să evolueze către materialism
dialectic credea că la început a fost un haos obscur din care,
printr-o evoluţie graduală, au apărut formele vii: corali,
moluşte, alge, viermi care în timp s-au structurat în regnul
mineral, vegetal şi animal. Din acest noroi primordial, ob-
ţinut prin descompunerea primelor fiinţe apar plantele, in-
sectele şi păsările, apoi tipuri mai evoluate de fiinţe acvatice,
până la apariţia omului.
Viziunea elaborată predispune către un sistem religios.
Poate unul dintre cele mai complexe scenarii este cel indo-eu-
ropean. Din Rig Veda aflăm că la început „nu există nici fiinţă,
nici nefiinţă, nici eter, nici cer, nimic înconjurător şi nimic în-
conjurat... însă Acela, numai El, respiră, numai El, împreună cu
Ea, a cărei viaţă o hrăneşte în sânul său".
Aşadar, avem o primă viziune depre un Dumnezeu
Tată-Mamă, care se autogenerează din nimicul primordial.
Apoi, prin reflecţie şi contemplaţie apare restul Marii Creaţii.
„Dorinţa formată de inteligenţa Aceluia a devenit sămânţa ori-
ginară; sămânţa a devenit progresiv providenţială sau suflete şi materie sau elemente".
Dubla natură a lui Dumenzeu ii permite perpetuarea
creaţiei. „Ea care este hrănită de El în sânul Lui afost partea in-
ferioară; şi El, Cel care observă, a fost partea superioară". Fraza
aceasta din Rig Veda se regăseşte în sens în toate marile cul-
turi ale lumii. Pentru chinezi, universul este un permanent
dans al energiilor yin şi yang, pentru egipteni, ce este sus este
şi jos pentru a se înfăptui miracolul unui singur lucru, iar
creştinii se roagă Tatălui să facă lucrurile precum în cer, aşa
şi pe pământ.
Există în întreg universul o cauză invizibilă cu efec-
te vizibile, mai precis, creaţia şi Principiul însuşi nu pot fi
înţelese niciodată pe deplin. Conform Codului Mânu, apărut
după Rig Veda, la început universul era cufundat în non-ma-
terie, fiind imperceptibil. în această nebuloasă neorganizată,
Dumnezeu care există prin Şine-însuşi (Brahma, cel ce nu
poate fi cunoscut prin simţurile obişnuite) a făcut să emane
din substanţa sa diferite creaturi şi creaţii.
Tradiţia brahmanică spune că Dumnezeul Absolut, pe
care mintea nu poate să-l perceapă, a făcut la început apele,
în care a depus o scânteie de viaţă, un germene care a devenit
un ou strălucitor, din care Fiinţa Supremă s-a născut pe sine
sub forma lui Brahma, care îl are ca echivalent pe Tatăl, din
tradiţia iudaică. Brahma a rămas în Oul Gigant timp de un
an (hinduşii au echivalat un an al lui Brahma cu 11 miliarde
de ani umani), după care, prin puterea gândului, l-a separat
în două părţi: cerul şi pământul.
Fizicianul Laplace a descoperit în secolul al XlX-lea
că întreg universul se constituise prin sine însuşi şi că nişte
uriaşe explozii energetice separaseră planetele între ele şi cre-
aseră spaţiile din galaxii. Cam în aceeaşi perioadă, Antoine
Lavoisier găseşte predicatul hermetic: nimic nu se pierde, ni-
mic nu se crează, totul se transformă, foarte aplicabil evoluţiei
universului.
Robert Charroux grupează cele mai interesante scena-
rii ale apariţiei universului pornind de la tezele unor oameni
de stiintă remarcabili. Canonicul susţine varianta creationistă.
Pentru el, universul a pornit de la un punct, se află în
permanenţă dilatare, iar la capătul acestei dilatări, totul va
dispărea. Spaţiul nu are limite, iar universul etern se dezvoltă
fiind întotdeauna asemănător lui însuşi şi de o densitate con-
stantă. Acum 13 miliarde de ani, toată materia concentrată
într-un singur punct din spaţiu a explodat violent, revărsân-
du-se. De aici s-a putut trage concluzia că energia este egal
materie. (E=M). La început, au plecat quasarii, aceste unde
luminoase care au străbătut nebuloasa spaţială, apoi au fost
proiectate galaxiile. Masa totală este finită, dar se află într-un
spaţiu infinit. Când se va încheia perioada de 13 miliarde de
ani, spaţiul va fi plin şi nu va mai exista timp.
Teoria Big Bangului crede că după aceea va urma o
implozie care va retrage toată materia cosmică într-un punct.
Interesant este faptul că această teorie corespunde tradiţiei
brahmanice care spune că Dumnezeu, când a expirat, a aşezat
universul şi când va inspira va absorbi din nou, în El, toată
Creaţia. O respiraţie a lui Dumnezeu (expiraţie-inspiraţie) ar
dura, în viziunea hindusă, câteva miliarde de ani.
Profesorul Allan Sandage are o teorie uşor diferită faţă
de Martin Ryle. Universul este etern şi finit, iar la origini
materia era condensată. Apoi, în urma unei explozii începe
dilatarea lui care durează 41 de miliarde de ani, după care
urmează comprimarea: quasarii, nebuloasele, clusterele ga-
lactice revin în punctul originar. Sandage a calculat că un
ciclu de dilatare-comprimare durează 82 de miliarde de ani.
Această respiraţie universală este infinită. O altă teorie
intersantă despre naşterea cosmosului îi aparţine lui Oscar
Klein care crede că la început există doar o nebuloasă cu un
diametru de 2 000 de miliarde de ani-lumină. Suedezul a pre-
supus că universul are două feţe, una văzută şi alta invizibilă
sau, cu alte cuvinte, una formată din particule şi cealaltă din
antiparticule, adică din materie şi antimaterie.
Gravitaţia universală a făcut posibilă condensarea ma-
teriei şi antimateriei formând două lumi de sine stătătoare.
Urmează apoi ciclul de dilatare în care galaxiile se precipită
cu viteze de deplasare ce nu pot fi calculate. Lumea materiei
şi cea a antimatreiei sunt separate de o zonă neutră denumită
ambiplasmă. Se poate întâmpla, în mod cu totul excepţional,
ca particulele şi antiparticulele să se întâlnească şi atunci se
produc explozii care descarcă energii colosale, faţă de care,
vorba lui Charroux, „bombele noastre atomice par nişte petarde".
Fizicianul rus Andrei Saharov crede că universul s-ar
fi născut dintr-un antiunivers care s-a stins cu aprox. 20-30
de miliarde de ani în urmă. Deci, la început a existat un
univers format din antiparticule, care s-au condensat la tem-
peraturi foarte mari. Această acumulare uriaşă de energie ar
fi provocat o megaexplozie, în urma căreia s-a produs mai
multă materie decât antimaterie. Aşa s-ar explica de ce sunt
atât de puţine găuri negre în univers.
Lumea noastră s-ar fi format din particule-materie.
înainte să încercăm înţelegerea conceptului de antimate-
rie, este bine să zăbovim puţin asupra teoriei antilumii a
lui Gustav Naan, concept ce a inspirat scenariul serialului
Fringe.
Estonianul Naan, asemenea lui Oscar Klein, este con-
vins că există lumi concrete formate din materie şi antimate-
rie, ca nişte dimensiuni paralele. El vorbeşte despre un întreg
univers paralel, cu galaxii, sori, planete şi o populaţie asemă-
nătoare nouă. Gustav Naan pune totul în următoarea ecuaţie:
Si I (-I)=0; 0=1 (-1) şi aceasta se poate traduce aşa: lumea
vizibilă formată din particule este dublată într-o altă dimen-
siune de o lume asemănătoare, dar formată din antiparticule.
Lumea este despărţită de antilume de o barieră energetică de
netrecut, pericolul fiind al pulverizării. Universul mare este
astfel compus din două alte universuri paralele — unul format
din materie şi altul din antimaterie - şi tocmai de aceea este
etern, căci, atunci când se ajunge la punctul 0, se topeşte
lumea aflată în contracţie şi se naşte cea din dilatare. Din
nimic se poate precipita materie, dacă ea este compensată în
antilume de o cantitate egală de antimaterie.
Fizicienii francezi Louis de Broglie şi J. R Vigier şi-au
imaginat un subunivers format din antiprotoni, antielectroni.
Această dimensiune născută din antiparticule este în oglindă
cu lumea noastră. Autorul teoriei antiparticulelor, englezul
R Dirac, care a descoperit în 1928 antielectronul sau pozitro-
nul, este convins că antimateria ar fi formată din antiatomi
cu nuclee încărcate negativ şi înconjurate de pozitroni.
In 1966, americanii de la Laboratorul Naţional din
Brookhaven au putut crea un nucleu de antihidrogen, por-
nind de la un antiproton şi de la un antineutron. Această
descoperire îndrituieşte teoria antilumilor. Gustav Nann
crede că acest univers paralel este în interiorul universului
concret.
Pe scurt, din ciocnirea lumii cu antilumea se naşte lu-
mina, când un univers în contracţie atinge punctul zero, nu
se neantizează, ci intră în antiunivers. „Totul conţine doi poli
meniţi în a se înlocui imul pe celălalt", scrie Charroux în Cartea
trecutului misterios.
Dacă ne ghidăm după savantul Niels Bohr, care spu-
nea: „totul este posibil, cu condiţia să fie suficient de nebunesc'',
putem să îndrăznim găsirea răspunsului la întrebarea cine a
creat universul?

Filosofia, misterele trecutului
in ecuaţiile viitorului
Un filosof al Şcolii Ionice, Archelaus, discipol al lui
Anaxagoras, credea că principiul generator al tuturor lucru-
rilor are o natură duală. Prima parte este gândirea şi este
imaterială, iar a doua este aerul, care este material. Prin ra-
refierea şi condensarea aerului se nasc alte două elemente:
focul şi apa. Archelaus credea că stelele ar fi locurile ,,fierului
fierbinte'.
Alt filosof apropiat şcolii de gândire Ionice, Heraclitus,
susţinea că focul este primul element din care s-au precipitat
celelalte şi că până la urmă va fi şi ultimul element care le va
absorbi şi purifica pe toate celelalte.
Fondatorul Şcolii Italice sau Pitagoreice, Pitagora din
Samos, a întărit ideea că întrega creaţie universală este o
înşiruire logică de numere şi cifre. Această şcoală de gân-
dire punea în prim-plan matematica pe care o considera cea
mai sacră dintre ştiinţe. Discipolii lui Pitagora trebuiau să
înţeleagă bine principiile aritmeticii, geometriei, astronomia
şi... muzica. Pitagora îşi imaginează prima societate în care
membrii ei să se ajute reciproc în dobândirea cunoştinţelor
superioare, dar poate cea mai interesantă şi profundă disci-
plină învăţată în şcoala sa spirituală era Tăcerea, ca primă
noţiune de bază a contemplării.
Alături de Pitagora, şi Empedocle dezbate şi argu-
mentează teoria metempsihozei, mai cunoscută la noi ca
doctrina reîncarnării. Iată un rând revelator din gândirea lui
Emepdocle: „Am fost băiat, apoi am devenitfată; plantă, pasă-
re, peste şi înotam, înotam în marea cea mare".
Intre 570-480 î.Hr., apare secta Eleatica, înfiinţată de
cătreXenophanes, care combate cosmogoniile şi teogoniile lui
Hesiod şi Homer. Iată ce afirmaţie face: „Dumnezeu este unul
şi imaterial, de fond şi formă rotundă, neasemănându-se în nici
un fel cu omul; că El este tot ceea ce se vede şi tot ceea ce se aride, însă nu respiră; că el este în toate lucrurile, mintea şi înţelepciunea, nu generează decăt ceea ce este etern, impasibil, imuabil şi raţional".
El mai credea în eternitatea tuturor lucrurilor care există şi
că lumea nu are nici început, nici sfârşit şi că tot ceea ce a fost
generat este supus corupţiei şi alterării.
Un discipol al lui Xenophanes, Parmenide, s-a dezis
în cele din urmă de dogmele maestrului său şi a fost primul
filosof care a afirmat că Pământul este rotund şi l-a împărţit
în zone de exterminare şi de moarte.
Despre spirit şi corp, dar mai ales despre Creator şi
univers şi s-au exprimat toţi marii gânditori ai Antichităţii.
Mai rămânem un pic în Elada, patria filosofiei! Prin Plutarh,
ajungem să-l cunoaştem pe scepticul Socrate, care atacă dogmele comune, invitându-l pe fiecare om să-şi exprime propria viziune micro si macrocosmică.
Socrate credea că venim pe pământ pentru a ne însuşi
virtuţile superioare şi susţinea că spiritul există înaintea cor-
pului şi că fusese înzestrat deja cu toate cunoştinţele, însă,
după „căderea in densitate" (în materie), a uitat totul.
Viaţa întrupată este aşadar în viziunea socratica şansa
spiritului de a-şi aminti cine este, de unde vine şi încotro se
va îndrepta după eliberarea din închisoarea organică. Prin
ironie şi argumentare inductivă, Socrate şi-a câştigat repede
adepţi, formând chiar o sectă.
Despre filosofie, Socrate (469-399 î.Hr.) credea că este
„caleafericirii adevărate" şi că avea o dublă funcţie: „de-alcon-
templa pe Dumnezeu" şi „de-a despărţi spiritul de semnificaţia
materială".
Socrate a afirmat că sunt trei principii care organizea-
ză totul: „Dumnezeu, materia şi ideile".
Pentru socratici, materia este subiectul generării şi al
alterării, al „devenirii şi al corupţiei". Omul, pentru a-şi găsi
mântuirea, deci eliberarea din „prizonieratul efemer al mate-
riei", trebuia să-şi dobândească înţelepciunea primordială a
spiritului neîntrupat şi pentru asta era obligat să-şi asume şi
să trăiască toate virtuţile.
In sfârşit, de la Socrate ne mai rămâne o frază memo-
rabilă: „Eu nu ştiu ceea ce este El; eu ştiu doar ceea ce nu este El".
O sectă filosofică interesantă a fost înfiinţată de un
discipol al lui Socrate, Antishenes din Atena (444-365 Î.Hr.),
şi s-a numit Cynics (Sarcasticii). De aici, provine şi terme-
nul cinism. Doctrina pare a fi un individualism extrem care
caută o detaşare fundamentală de nevoi şi necesităţi sociale,
financiare etc. Idealul sectei era ca fiecare adept să se poată
cufunda definitiv în propria sa natură.
Sarcasticii ridiculizau averile materiale, trăind în lo-
curi rudimentare şi alimentându-se cât se poate de simplu
şi precar, afirmând că doar aşa pot să se apropie de zeii
imateriali „care nu au nevoie de nimic, căci toate se află in ei!"
Antishenes a afirmat că filosofia l-a învăţat cum să discute cu
sine însuşi.
Un alt discipol al lui Socrate, Phaedo din Elis, a în-
fiinţat secta Eleană care punea accent pe virtute. Dictonul
adepţilor era: „A trage foloase nu este acelaşi lucru ca şi binele,
prin urmare oamenii virtuoşi nu trag foloase"! O altă trăsătură
a sectei era amendarea negaţiilor, a declaraţiilor negative, a
teoriilor complexe şi abstracte.
Pentru eleaniţi, doar doctrinele afirmative şi teoriile
simple erau încărcate de adevăr, restul era apanajul iluzoriu al
zeilor „care au refuzat ordinea lui Dumnezeu', adică a îngerilor
căzuţi, cum ar spune, multe secole mai târziu, un creştin!
Un mare admirator al lui Socrate, Euclid din Megara
(nu are nici o legătură cu celebrul matematician Euclid), a
înfiinţat secta Megariană. Un episod interesant se întâmplă
când atenienii au adoptat o lege prin care orice bărbat din
Megara prins în Atena putea fi condamnat la moarte, pentru
a se împiedica transmiterea de curente de gândire. Fără a se
teme de nimic, Euclid s-a îmbrăcat în haine femeieşti, mer-
gând să studieze filosofia cu Socrate însuşi, condamnat de
autorităţi la un prelungit surghiun, urmat de condamnarea
la moarte.
După uciderea cinică şi crudă a maestrului Socrate,
discipolii lui atenieni s-au refugiat la Megara, unde şi-au
putut continua activitatea. Şi pentru megarieni, virtutea era
sinonimă înţelepciunii. Euclid din Megara a susţinut că bi-
nele nu are nici un opozant şi, prin urmare, răul nu există.
Fiind întrebat ce ştie despre zei, el a răspuns că nu cunoaşte
natura lor, în afară de faptul că „aceştia au urât persoanele
curioase."
Hedonismul, atât de drag libertinilor, nu este o filosofie
modernă, ci are strămoşi în gândirea antică. Aristippus din
Cyrene (435-356 î.Hr.), fost discipol al lui Socrate, înfiinţează
secta Cirenaică. Iată pe scurt doctrinele acestei secte, care îşi
vor arata efectele, sporadic, până în zilele noastre „tot ceea
ce se cunoaşte este sentimentul care se trezeşte in fiecare' în eti-
că, cel mai plăcut sentiment este garanţia binelui, reacţiile
emoţionale sunt considerate ca fiind plăcute, dure şi deplo-
rabile. Rezultatul emoţiei plăcute este bucuria, emoţiei dure
îi corespunde întristarea, iar emoţia deplorabilă nu produce
nimic. Sentimentul fiinţei sănătoase este bucuria, însă din
cauza pervertirii şi a coruperii, există unele fiinţe care optează
voluntar pentru suferinţă, plăcerile fizice depăşesc în valoa-
re bucuriile intelectuale sau spirituale, există un singur timp
pentru devenire - acum - şi un singur loc pentru acţiune:
aici. Cauza tuturor bolilor este mâhnirea, natura îi permite
omului să facă tot ceea ce doreşte, el fiind limitat doar de
propriile legi, obiceiuri sau tradiţii, cea mai mare calitate a
unui filosof (gânditor) este indulgenţa.
Socrate, nemulţumit de rătăcirile voluptuoase ale lui
Aristippus din Cyrene, a încercat în zadar să-l aducă pe „calea
dreaptă, etică şi morală". Străbunicul hedonismului a reuşit să
trăiască în perfectă armonie cu propriul său sistem filosofic,
în care principalul obiectiv era găsirea şi păstrarea bucuriei.
In momentul în care au început să se cristalizeze sis-
teme religioase, dar mai ales când unele teze filosofice care
opuneau perfecţiunii spiritului, „spurcăciunea" cărnii, predi-
catele acestui Aristippus au devenit verbele păcatului. Religiile
monoteiste ulterioare au condamnat alunecarea omului în pa-
timile trupului, invocând pentru mântuire calea ascetică.
Iniţiat în Egipt în tainele filosofiei hermetice şi fin
cunoscător al doctrinelor pitagoreice, Platon (427-347 î.Hr.)
pune bazele unui sistem bazat pe etică, fizică şi dialectică.
Pentru Platon, cheia devenirii şi a descoperirii lui Dumnezeu
era Binele, căruia filosoful i-a găsit trei părţi:
1.	binele din suflet exprimat prin virtuţi;
2.	binele din trup definit prin simetria şi rezistenţa
mădularelor;
3.	binele din lume exprimat prin camaraderie şi pozi-
ţia socială.
Dumnezeu este pentru Platon „o Fiinţă care trăieşte
veşnic numai prin intermediul Lui însuşi, fiind suficient pen-
tru propria sa binecuvântare, Esenţa eternă, cauza propriei
sale bunătăţi". Preocupată de absolut, filosofia lui Platon se
bazează pe trei succesiuni ale existenţei. Cu alte cuvinte,
Platon îşi imaginează un univers stratificat în care toate
cauzele spirituale se nasc dintr-un singur principiu, apoi ge-
nerează efecte materiale.
Existenţa care necesită punere în mişcare este limita-
tă, durează între naştere şi moarte şi este supusă compunerii
şi descompunerii. Este existenţa muritorilor. (3) Existenţa
care se desfăşoară singură nu poate fi despărţită de energia
sa vitală. Este domeniul nemuritorilor, căci nu acceptă nici
facerea, nici desfacerea. (2) In sfârşit, existenţa care se expri-
mă nemişcată este Regatul lui Dumnezeu, „în care încap toate
lucrurile existenţei, dar şi toate cele care vor exista". (1)
Platon şi-a instruit discipolii că toate cunoştinţele pe
care le dobândim în viaţa terestră nu sunt rodul învăţăturii,
ci a reamintirii cunoştinţelor dobândite de spirit înaintea
existenţei. Platon a înţeles de la Pitagora că totul se încadrea-
ză unităţii în diversitate. „ Unicul este termenul cel mai adecvat
pentru definirea Absolutului, deoarece întregul precede părţile,
iar diversitatea este în funcţie de unitate, însă unitatea nu este
în funcţie de diversitate. Mai mult, Unicul este înainte de a fi,
pentru că a fi este un atribut sau o stare a unicului". Aşadar,
Platon diferenţiază existenţa de fiinţare. Dumnezeu este, noi
existăm! „Eu sunt cel ce sunt" se prezintă Dumnezeu lui Moise
(şi el, iniţiat tot în Egipt).
După moartea lui Platon, discipolii s-au împărţit în
două grupuri: Academicii şi Peripateticienii.
La umbra impozantului Palton, avea totuşi să creas-
că un „arbore" şi mai falnic: Aristotel. Pentru El, filosofia
este alcătuită dintr-o parte practică şi una teoretică. Filosofia
practică este la rândul ei compusă din etică şi politică, iar
dimensiunea teoretică cuprindea fizica şi logica. In siste-
mul aristotelian, sufletul este primul care simte, trăieşte şi
înţelege, aşadar esenţa omului este sufletul său învelit în trup.
La rândul său, sufletul este alcătuit dintr-o parte raţională şi
una iraţională şi are aptitudini nutritive, senzitive şi intelec-
tuale. Pentru el, cele patru diviziuni ale filosofiei sunt:
» dialectica
» fizica
» etica
» metafizica
Aristotel şi—1 imaginează pe Dumnezeu că fiind cea mai
bună dintre fiinţe, prima cauză a mişcării, O substanţă ubicuă,
imobilă, mereu egală cu Sine, separată de lucrurile percepti-
bile, fără nici o limitare, invizibilă şi atotcuprinzătoare.
Foarte multă lume a fost şi încă mai este impresiona-
tă de determinarea lui Alexandru cel Mare de a înfăptui o
lume unită, însă ceva mai puţini ştiu că a fost discipolul lui
Aristotel, de la care a deprins un concept ideal de conducere:
„Dacă nu ai făcut o faptă bună, nu ai domnit în acea zi".

Ciclurile temporale
din perspectivă astrologică
După o vagă panoramare asupra filosofiei greceşti,
atât de densă şi penetrantă, încât îi simţim efectele şi astăzi
şi aici ne putem gândi doar la Republica lui Platon şi la toate
avatarurile ei în epocile ulterioare; ne orientăm atenţia spre
comorile înţelepciunii hinduse. Un asemenea demers ne poate
ajuta să înţelegem mai profund filosofia socială, teologia cos-
mică si interconexiunile dintre fiinţele celeste si cele terestre.
Marele ezotersit român Vasile Lovinescu, discipo-
lul drag al lui René Guenon, scrie multe lucrări despre
Hermetismul Istoriei, în care încearcă să găsească semnificaţii
iniţiatice în spatele evenimentelor pe care le traversează uma-
nitatea, popoarele, indivizii. Autorul Daciei hiperboreene şi a
Jurnalului Alchimic găseşte în operele shakespeariene mesaje
încifrate, ascunse pe care, dacă le interpretezi corect, obţii
o viziune de ansamblu în care Dumnezeu, îngerii, Zeii şi
Oamenii sunt interconectaţi pe planuri diferite de înţelegere
sau, cum am spune astăzi, pe frecvenţe asemănătoare.
însă ceea ce l-a marcat pe Vasile Lovinescu a fost
Regele Lumii scrisă de maestrul său René Guenon. Inspirat
şi iniţiat, Lovinescu scrie Monarhul ascuns, în care explică
semnificaţiile oculte ale ciclurilor temporale. Prin Guenon,
Lovinescu ajunge în inima gândirii hinduse de unde îşi ex-
trage elementele pentru o viziune integralistă a omului şi a
trecerii lui prin timp.
Pentru vechii hinduşi, o eră cosmică, Mahayuga, este
împărţită în 4 vârste (yuga). Pentru hinduşi, un an divin este
echivalent cu un 360 de ani tereştri. O Mahayuga durează
12 000 de ani divini, deci 4 320 000 de ani umani, iar cele
patru yuga care formează o Mahayuga sunt:
» Satya yuga (1 728000 ani umani)
» Treta yuga (1 296 000 ani umani)
» Dvapara yuga (864 000 ani umani)
» Kali yuga (432 000 ani umani)
Despre aceste epoci hermetice ale istoriei, găsim sufi-
ciente informaţii în Mahabharata.
Satya sau Krita yuga reprezintă vârsta perfectă a uma-
nităţii, dimensiunea ideală în care se manifestă aspectul
divin în om. In ea nu există corupere, minciună, ură, invidie.
Spiritualitatea fiind radiantă şi atotcuprinzătoare, aici nu
există suferinţă. Sălăşluieşte un singur Dumnezeu care se
exprimă creaţiei sale printr-o singură Carte Sacră (Veda),
iar reglementările dintre individ şi societate se fac printr-o
singură lege. In anumite interpretări, mai ales cele gueno-
niste, Satya yuga este guvernată de dreptate şi echilibru, iar
oamenii sunt definiţi de frumuseţe, masivitate, uriaşa putere
fizică, psihică şi mentală.
Treta yuga sau vârsta de argint a umanităţii cunoaşte
prima involuţie. Comunicarea directă cu Planul Divin în-
cepe să se estompeze, spiritul de dreptate devine din ce în
ce mai vag. Intră în scenă sacrificiile ritualice, menite să
pună în contact spiritele celor în trup cu „poporul duhurilor
din văzduh". începe „negocierea" cu Dumnezeu, oamenii aş-
teptând o recompensă pentru riturile manifestate în cultele
lor. Păcatul şi greşeala sunt încă inconsistente, iar fericirea
omului este privită ca o constanţă.
în cursul celei de-a treia vârste, Dvapara yuga, se spu-
ne că spiritul dreptăţii se „micşorează la jumătate1. Unicitatea
Cărţii Sacre din Satya yuga este înlocuită acum de patru
Vede, dar care nu mai sunt înţelese în spiritul lor viu decât de
foarte puţini iniţiaţi. Sunt concepute ritualuri şi ceremonii
atât pentru omagierea planului divin, cât şi pentru satisfacerea
planului demonic. Adevărul nu mai reprezintă valoarea fun-
damentală. Apar dorinţele inferioare şi bolile. Longevitatea
scade în această Vârstă de Bronz a umanităţii, iar omul se
„umple de slăbiciuni".
în Kali Yuga (Vârsta de Fier) spiritul dreptăţii repre-
zintă un sfert faţă de cel iniţial. Aspiraţiile spirituale, cunoaş-
terea naturii divine din om devin din ce în ce mai rare. Toată
Ştiinţa Cerului şi a Pământului dispare, fiind păstrată dis-
parat în centre iniţiatice. Răul domină, bolile, suferinţa,
sărăcia, ura, intoleranţa, ignoranţa, foametea, sărăcia, frica,
disperarea atacă neîncetat fiinţele, iar oamenii şi-au pierdut
sensul şi au uitat calea de reintegrare în „Lumea Eternă a lui
Dumnezeu şi a poporului său". Se petrece declinul perfecţiunii,
bunătăţii, frumosului şi al înţelepciunii. Cuvântul sanscrit
Kali înseamnă de fapt conflict, ceartă, decadenţă. Este ulti-
ma epocă şi încheie o Mahayuga.
71 de Mahayuga formează o Manvantara, iar 14
Manvantara compun o Kalpa. Pentru hinduşi, o Kalpa
reprezintă o zi-lumină a lui Brahma şi are o durată de
4 320 000 000 de ani umani.
în cartea Tainele astrologiei ezoterice şi provocările
mileniului 3, dr Sorin Bratoveanu ne conduce pe un drum
ocult până la înţelegerea matematicii perfecte a universului.
Ne aflăm în prezent la închiderea Erei Peştilor, care a înce-
put cu aproape un secol înaintea naşterii lui Iisus Hristos şi
ne îndreptăm spre cea a Vărsătorului.
După cum am văzut, centrul galactic al Căii Lactee,
în jurul căreia se învârteşte sistemul nostru solar, parcurge
cercul zodiacal în 26 000 de ani (Anul Platonic). Dacă îm-
părţim acest An la 12, obţinem 12 ere astrologice ce se vor
afla o perioadă de timp sub influenţa unuia dintre semnele
zodiacale. „Având în vedere precesia echinocţiilor (corespun-
zătoare unei deplasări a punctului vernal, identic cu punctul
echinocţiului de primăvară) se produce în sens invers zodiacal,
după Era Peştilor va urma Era Vărsătorului (apoi, după alţi
2 000 de ani, Era Capricornului şamd)u, scrie dr Sorin
Bratoveanu care analizează Biblia din punct de vedere as-
trologie, obţinând nişte rezultate fascinante. Astfel, Vechiul
Testament cuprinde învăţături spirituale corespunzătoare
Erei Berbecului (aspectul Dumnezeului Răzbunător), iar
Noul Testament este încărcat de spiritualitatea Erei Peştilor
(aspectul de Dumnezeu Iertător). Biblia, compusă din cele
Două Testamente, ne invită să armonizăm contrariile, să
împăcăm contradicţiile. Simbolul Vechiului Testament este
Leul, al Noului Testament este Mielul. în Era Vărsătorului
Mielul va dormi în braţele Leului.
Am tot vorbit până cum de Marele An sau Anul
Platonician care durează 25 920 de ani şi ar fi bine să preci-
zăm şi alte corespondenţe interesante.
» luna cosmică durează 2 160 de ani tereştri;
» o zi cosmică se închide în 72 de ani tereştri; o oră
cosmică durează 3 ani tereştri;
» douăzeci de minute cosmice reprezintă un an terestru.
Referitor la ziua cosmică ar trebui să subliniem că zi-
ua-lumină (24 de ore) are o fază masculină (ziua) cu o durată
de 36 de ani şi o fază feminină (noaptea) cu o durată de 36
de ani. Pornind de la afirmaţia lui John Hogue din Cartea
profeţiei Mileniului, publicată în 1994: „în prezent, ne aflăm
seara târziu în timpul fazei masculine, în care acţiunile noastre
vor aduce reacţii karmice la începutulfazei nopţii în anul2008.
La acest moment omenirea poate trăi o renaştere spirituală sau se poate autodistruge"'y putem trage concluzia că ziua cosmică în care ne aflăm noi astăzi a început în 1940 şi se va sfârşi peste 72 de ani în 2012!
Dr Sorin Bratoveanu, în Ciclurile temporale din perspec-
tivă ezoterică şi astrologică, interpretează marile epoci punân-
du-le în corespondenţă cu mişcarea inteligentă a astrelor. Am
văzut că o eră astrologică cuprinde 2 160 de ani tereştri. Să ne
întoarcem în timp până în Era Berbecului (2200 î.Hr.-100 î.Hr.)
în care energia dominantă a fost coordonată de planeta Marte.
Aşadar, perioada Vechiului Testament este definită de războa-
ie, apariţia de noi popoare, sclavie, naşterea unor noi imperii
(macedonean, roman, persan, babilonian), declinul unor vechi
regate şi imperii şi apariţia profeţiilor apocaliptice sau cum scrie dr Bratoveanu: „alte profeţii legate de următoarea Eră Zodiacală (profeţiile sybilinice la romani, profeţiile despre Mesia la evrei) ". Din
punct de vedere astrologie, fiecare Era este influenţată de trei
decani. In semnul Berbecului primul decan era Berbec-Berbec
guvernat de Marte, al doilea a fost Berbec-Leu având Marte ca
guvernator principal şi Soarele, secundar. In sfârşit, al treilea
decan fusese Berbec-Săgetător cu Marte guvernator principal
şi Júpiter, guvernator secundar. Observăm că Marte ca sim-
bol al Războiului şi al transformărilor a marcat două milenii
şi ceva, câteva generaţii până la intrarea în noua Eră a Peştilor.
„O eră astrologică nu se află doar sub influenţa unei singure zodii şi a decanilor săi, ci a unei axe zodiacale. Era Berbecului s-a aflat sub influenţa Berbecului, în plan mental şi spiritual (evoluţia spirituală fiindprivită ca o luptă, căutătorul spiritual, ca un erou; să ne amintim de lupta luiIacob cu îngerul, descrisă în VechiulTestament,prin care a devenit Israel), dar şi sub influenţa Balanţei la nivel concret",
mai scrie dr Sorin Bratoveanu. Sub acest semn al Balanţei, ro-
manii ne-au lăsat totuşi Dreptul Roman.
Anticii considerau stelele fiinţe inteligente şi vii, lega-
te într-un mod misterios de destinele fiecărui individ, dar şi
societate, capabile să urmărească şi să influenţeze fiinţele in-
diferent de regn sau rasă. Patriarhii evrei respectau corpurile
celeste. In Cartea Judecătorilor, avem un exemplu elocvent:
„...se luptau şi în cer, chiar şi stelele se luptau împotriva lui Sisera",
iar în Evanghelii, vedem cum cei trei magi, călăuziţi de Steaua
Dimineţii, îl găsesc pe Mesia!"
Hinduşii, chinezii, perşii, egiptenii, fenicienii, cal-
deenii aveau horoscoape precise pe care le analizau şi le
interpretau înaintea luării deciziilor importante. Indienii
din Americile de Sud, Centrale şi de Nord aveau sisteme as-
trologice atât de complexe, încât nici astăzi nu au putut fi
decriptate în întregime. Cuvântul zodiac vine din grecesul
zodiacos, care înseamnă nici mai mult, nici mai puţin decât
un cerc de animale sau animale mici (conform altor tălmăciri).
„Acest cuvânt este compus direct de la radicalele egiptene primitive, zo care înseamnă viaţă şi on care înseamnăfiinţă" – Robert Hewit Brown.
Grecii, urmaţi ulterior şi de alte seminţii au împărţit
Zodiacul în 12 secţiuni, fiecare având 30 de grade în lun-
gime şi 16 grade în înălţime. Secţiunile au căpătat numele
de Case Zodiacale. Soarele, precum şi toate planetele majore
din galaxie călătoresc anual prin aceste Case influenţând şi
predispunând fiinţele. Animalele atribuite celor 12 case sim-
bolizează calitătile de bază ale nativilor.
Sunt cercetători care afirmă că iniţial zodiacul a fost
împărţit în 10 case. încă de la început au fost acceptate două
tipuri de zodiac: solar şi lunar. Anul solar era alcătuit din
zece luni care aveau fiecare câte 36 de zile, iar 5 zile erau des-
tinate omagierii zeilor. In viziunile vechi, anul lunar avea 13
luni a câte 28 de zile, rămânând o singură zi liberă.
în acele timpuri în care Zodiacul era interpretat astfel,
Casele Zodiacale solare aveau fiecare câte 36 de grade. încă
de la începutul Zodiacului cu 12 Case, primele 6 erau consi-
derate benefice datorită Soarelui care le parcurgea în timpul
traversării emisferei nordice. Perşii credeau, cu vreo 6 000 de
ani în urmă, că Ahura Mazda a instituit legile universului
şi că a condus cosmosul în pace şi armonie. Următoarele 6
Case erau considerate întunecate, malefice, deoarece atunci
când Soarele traversa emisfera sudică era iarnă şi întuneric
la egipteni, perşi şi greci. Aceiaşi perşi credeau că în această
perioadă domneşte Ahriman, geniul malefic, un fel de Satan
al evreilor şi că acesta produce omenirii numai mizerie şi
suferinţă în lupta lui pentru controlul universului cu Ahura
Mazda.
Să recapitulăm: până când grecii au revizuit Zodiacul,
acesta era împărţit în 10 Case, nu exista zodia Balanţei.
Cercetătorii, ca Issac Meyer şi Manly P. Hali, susţin că
această zodie a fost introdusă împărţind în două constelaţia
Fecioară-Scorpion stabilindu-se echilibrul dintre semnele
ascendente nordice şi semnele descendente sudice.
Aproape toate religiile lumii au fost influenţate de as-
trologie. Inspirate, dar şi umbrite de teologia egipteană, scri-
erile Vechiului Testament pot fi citite şi ca nişte alegorii as-
trologice. ^Aproape toată mitologia grecilor şi romanilor îşi are
originea în stelescrie Manly P. Hali, în admirabila lui sin-
teză învăţăturile Magice Complete ale Tuturor Timpurilor.
Exegeţii romantici ai doctrinelor iudaice, cu precădere
ai Cabalei, cred că cele 22 de litere iniţiale ale alfabetului ebra-
ic sunt derivate din grupuri de stele, iar mâna lui Dumnezeu
care a scris frazele vieţii pe peretele Raiului a folosit stelele fixe pentru consoane şi planetele sau aştrii pentru vocale.
Anticile sisteme de măsurare a timpului luau în cal-
cul solstiţiile şi echinocţiile. Prin tradiţie, noul an începea
pe 21 martie cu echinocţiul de primăvară. (Soarele traversa
Ecuatorul spre nord). Solstiţiul de vară se celebra pe 21 iu-
nie (Soarele ajungea în cea mai nordică poziţie). Echinocţiul
de toamnă aducea noi prilejuri de reflecţie şi sărbătoare pe
21 septembrie (Soarele începea să coboare spre Ecuator).
Anul se încheia la solstiţiul de iarnă pe 21 decembrie (Soarele
ajungea în cea mai sudică poziţie).
Sampson Arnold Mackey face câteva cosideraţii ex-
trem de interesante în MytologicalAstronomy of the Ancients
Demonstrated, printre care şi faptul că după un an platonic
(aprox 26 000 ani umani) polii tereştri se schimbă între ei.
Din totdeauna, patru dintre semnele zodiacale au fost con-
sacrate solstiţiilor şi echinocţiilor. Echinocţiul de primăvară
are loc în Constelaţia Berbecului, solstiţiul de vară are loc în
Rac (Cancer). Urmează echinocţiul de toamnă în Balanţă şi
solstiţiul de iarnă în Capricorn. Prin urmare, un an terestru
este marcat la început de Berbec despre care Godfrey Higgins
scria: „Această constelaţie era numită Mileul lui Dumnezeu. El
era numit şi Mântuitorul şi se spunea că salvează omenirea de
păcatele sale".
Ştim că, în ezoterismul creştin, simbolul astrologie al
lui Hristos este Soarele, care răsare deopotrivă şi pentru vir-
tuos, şi pentru păcătos, însă „după moarte îi încălzeşte doar
pe virtuoşi1. Apoi intră sub influenţa Racului pe care egip-
tenii îl numeau scarab. Soarele, după ce a trecut prin casa
sa, coboară arcul zodiacal. Casa Racului este cea a Lunii,
mama tuturor lucrurilor, „patroana forţelor de viaţă ale na-
turii. Diana, zeiţa lunii la greci, este numită Mama Lumii1,
concluzionează Manly P. Hali.
Balanţa simbolizează liberul nostru arbitru, capacita-
tea de a cântări răul şi binele. „Trupulprovine din elemente,
sufletul din stele şi spiritul din Dumnezeu" scrie şi Paracelsus.
Constelaţia Capricornului era numită şi casa morţii,
căci aici Soarele avea cea mai mică putere. In religiile precreş-
tine, zodiacul forma corpul marelui om al Universului, nu-
mit Macrocosmos. Păgânii credeau că acesta este divizat în
12 părţi şi că este influenţat de Divinitate, de fiecare dată
când Soarele traversează Casele Zodiacale.
întotdeauna s-a făcut analogia între Univers şi Om,
între Macrocosmos şi Microcosmos, crezându-se că celor 12
părţi importante ale corpului uman le corespund semnele zo-
diacului, iar perioada de 2 160 de ani, cât îi lua Soarelui să
parcurgă o constelaţie, era numită epocă. Prin acest sistem
analogic, epoca a primit numele de la zodia prin care trece
an de an Soarele în timp ce traversează Ecuatorul în timpul
echinocţiului de primăvară (21 martie). Astfel, avem Epoca
Taurului, Epoca Berbecului, Epoca Peştelui şi ne îndreptăm
spre Epoca Vărsătorului.
Aproape de fiecare dată, cultele religioase au folosit
ca simbol totemic animalul corespunzător zodiei. Să nu ui-
tăm de Viţelul de Aur şi mai ales faptul că pentru primii
creştini simbolul de apartenenţă a fost peştele şi nu crucea...
Iată ce scrie Manly P. Hali în învăţările Magice Complete
ale Tuturor Timpurilor: „în timpul acestor perioade sau epoci
venerarea religioasă ia forma unui semn celest corespunzător, pe care Soarele trebuie să-l întruchipeze ca personalitate în acelaşi fel în care un spirit intră într-un trup. Aceste 12 semne zodiacale
sunt bijuteriile platoşei sale şi lumina sa străluceşte pentru ele".
în timpul cât Soarele a traversat Constelaţia Taurului,
Spiritul Universal şi-a însuşit corpul lui Apis şi astfel Taurul
a devnit sacru pentru egipteni. în timpul Epocii Berbecului,
după ieşirea din robia egipteană, evreii au sacralizat mielul,
iar preoţii s-au numit păstori. Un ţap trebuia să ispăşească
păcatele israeliţilor... Să ne amintim că în Epoca Peştilor
Iisus a fost numit Pescarul de oameni.
Poate cel mai vechi zodiac a fost descoperit în Tentyra,
Egipt. El se află astăzi sub autoritatea guvernului francez.
Despre originile sale s-au pronunţat în contradictoriu foarte
mulţi ezoterişti şi exegeţi ai astrologiei ca Ştiinţă Superioară.
Până la urmă, cea mai plauzibilă abordare mi se pare
aceea că Zodiacul este atât de vechi încât depăşeşte cu mult
perioada de timp când simbolurile şi semnele sale coincideau
exact cu poziţiile diferitelor constelaţii. După unii autori,
Zodiacul este o moştenire pe care umanitatea, aşa cum o cu-
noaştem noi, a primit-o de la predecesorii terrieni, atlanţii.
Deci, astrologia este o ştiinţă pre-umană, ai cărei iniţiatori
sunt Zeii sau îngerii (acei Fii ai Cerului care colonizează
Pământul).
După unii exegeţi, Zodiacul are 5 milioane de ani.
Spre deosebire de ezoterism, care numără epocile în mi-
lioane de ani, ştiinţa modernă se încăpăţânează să plaseze
unităţile temporale pe distanţe de maximum zeci de mii de
ani. Un posibil răspuns ar fi acela că stăpânitorii acestei lumi
s-au străduit să şteargă orice urmă a vechilor civilizaţii, ca
să-şi poată impune un sistem în vârful piramidei unde să se
plaseze ei şi neamurile lor. „Timp de 10 000 de ani înainte
de era creştină a existat o perioadă când cunoaşterea de orice tip era oprimată, tabletele distruse, monumentele dărâmate, iar toate vestigiile referitoare la civilizaţiile anterioare erau distruse în întregime. Singurele dovezi existente cu privire la acele civilizaţii de dinaintea acestei perioade de distrugere sunt nişte cuţite din
cupru, nişte vârfuri de săgeată şi nişte sculpturi de pe pereţii unor peşteri" scrie Manly P. Hali.
Se pare că Mama Geea a îngropat multe civilizaţii îna-
inte s-o înghită şi pe a noastră, iar astrologia şi astronomia
vor ajuta civilizaţiile ulterioare să-şi înţeleagă Trecutul!
Anticii ştiau că „nimic nu dispare, totul se transformă" şi
credeau în evoluţia conştiinţei de la mineral la vegetal, prin
animal şi uman către Divin. Cu alte cuvinte, orice formă de
viaţă parcurge mai multe stări de devenire. Jung ar spune
că Fiinţa Unică se îmbrăcă în mai multe ipostaze, marcând
diverse personalităţi. „Ei credeau că firele de nisip se află în procesul de a deveni umane în conştiinţa lor, dar nu neapărat şi în formă; că oamenii sunt pe cale de a deveni planete, că planetele sunt pe cale de a deveni sisteme solare..." - Manly P. Hali.
Ca să ne reîntoarcem la Zodiac, există un moment în
care casele astrologice devin tronul celor 12 ierarhii cereşti.
In The Signs and Symbols of Primordial Manrong, Albert
Churchward scrie: „Divizarea stelelor în 12părţi, cele 12 semne
ale zodiacului, cele 12 triburi ale lui Israel, cele 12 porţi ale ra-
iului menţionate în revelaţie, cele 12 intrări ale Marii Piramide
şi mai ales cei 12 apostoli ai doctrinei creştine şi cele 12 puncte
perfecte şi originale din masonerie".
Anticii chiar înţeleseseră cum omul a fost creat după
„chipul şi asemănarea lui Dumnezeu". Pentru ei, universul era
un uriaş organism asemănător corpului uman. Principiul prin
care se puteau înţelege corespondenţele dintre mişcările as-
trelor şi cele ale celulelor noastre se numeşte de atunci Legea
Analogiei. Aşadar, în alte vremuri Astrologia a fost o ştiinţă
sacră deoarece mişcările corpurilor celeste ascund activitatea
mereu prezentă a Tatălui Ceresc.
Conceptul de metempsihoză sau transmigrare a sufle-
telor a fost doctrina preferată a lui Pitagora şi a sectei sale.
Misticii greci credeau că natura spirituală a omului cobora în
materie prin una dintre cele 12 porţi ale Zodiacului.

Teologia primelor zece numere
Dacă până în secolul trecut, ştiinţa şi religia păreau
ireconciliabile, iată că domeniul cuanticii aduce liantul.
Asemeni corpului calos care uneşte cele două emisfere cere-
brale, una comportându-se ca un om de ştiinţă, iar cealaltă,
ca un artist, noile ştiinţe complementare şi holistice pot sa-
tisface cu o mai mare acuratete setea noastră de cunoaştere.
Până astăzi, putem spune despre Dumnezeu că este
subiectul absolut al credinţelor umane, manifestându-se în
infinit ca Inteligenţă Supremă şi care aduce ordine în haos.
In lume, el se manifestă prin iubire, caritate şi compasiune,
în această cheie putem înţelege trinitatea: Tatăl este eternul
potenţial, Fiul este permanenţa dinamică, iar Sfântul Duh
este energia creatoare!
într-un sens profund, Dumnezeu este prima intenţie
care se precipită în consoane, vocale, numere şi cifre. Eliphas
Levi scria în Cheia Marilor Mistere: „Unitatea inteligenţei
umane demonstrează unitatea lui Dumnezeu. Cheia numerelor
este cea a simbolurilor, pentru că semnele suntfiguri analogice ale armoniei care vine din numere'1.
Aşadar, Biblia poate fi explicată şi prin numere, din
moment ce este de fapt, cartea imaginilor Creatorului. Vom
pătrunde în tainele Cabalei pentru a înţelege şi a ne extinde
conştiinţele de la mărginit la infinit, de la efemer la etern şi
de la viaţă la moarte. „Vom cere numerelor raţiunea dogmelor
religiei eterne şi numerele ne vor răspunde mereu reunindu-se în sinteza unităţii" (Eliphas Levi).
Să încercăm o panoramare a ipotezelor cabalistice
cărora să le adăugăm câteva ingrediente ale ezoterismului
creştin. Eliphas Levi scrie că „Unitatea este principiul şi sin-
teza numerelor, ideea de Dumnezeu şi de om, alianţa raţiunii cu credinţa".
Unu defineşte prima dinamică a lui Dumnezeu.
Coincide cu prima manifestare a inteligenţei universale.
Este expresia începerii construcţiei micro şi macrocosmi-
ce. Părintele Arsenie Boca spunea că cel mai smintit gând
al nostru este imaginea despre Dumnezeu, pe care avem
tendinţa de-al „face" după chipul şi asemănarea noastră, iar
iniţiatul Eliphas Levi scrie: „Dumnezeu este in mod necesar cea mai necunoscută fiinţă: pentru că el nu este definit decăt în sens invers experienţelor noastre, el este tot ceea ce noi nu suntem, este infinitul opus finitului. .."Hristos, care este Omul-Dumnezeu, ne învaţă cum să realizăm în viaţa umană idealul divin.
Prin: „Eu şi Tatăl unu suntem", Hristos ne exprimă Principiul
Unităţii, confirmând peste secole axioma lui Toth: „Ce este
sus este şi jos şi ce este jos este şi sus pentru înfăptuirea miracolului
unui singur lucru". Ce bine înţelesese şi Pavel acest princi-
piu prin care Dumnezeu coboară în Om, iar acesta urcă spre
Dumnezeu rostind: „Nu eu vorbesc acum, ci Hristos vorbeşte în mine". De aici rezultă, cred eu, destul de limpede că ne creăm pe noi înşine în funcţie de gândurile care ne animă. Devenim
una cu idealul nostru. Pentru catolici asta se numeşte Imitatio
Christi! Psalmistul întăreşte: „Cei care creează zei devin ase-
menea lor". însă omul este fiul lui Dumnezeu, pentru că
Dumnezeu s-a manifestat, realizat şi întrupat şi s-a numit
pe Sine, Fiul Omului. Şi dacă „La început a fost Cuvântul şi
Cuvântul era la Dumnezeu şi Cuvântul era Dumnezeu" putem
înţelege semnificaţia uriaşă a verbului: Fiat Lux! (Să se facă
Lumină!)
Cu Unu începe manifestarea Luminii Dumnezeieşti.
Fără să ne temem de vreo hulă, căci intenţia este curată, putem
afirma că într-un sens Omul este imaginea lui Dumnezeu în
Lume, iar Dumnezeu este imaginea Omului în Cer. Pentru
a-l putea înţelege pe Dumnezeu trebuie să fii cu adevărat li-
ber. „Regatul Cerului aparţine inteligenţei şi iubirii, amândoi
copii ai libertăţii" mai scrie Eliphas Levi în Cheia Marilor
Mistere. Cu toţii avem, în timpul vieţii, libertatea de-al cu-
noaşte sau de-al nega pe Dumnezeu, dar să nu uităm nici o
clipă că Dumnezeu nu are nevoie de noi, dar noi aveam atâ-
ta nevoie de El! Pacea veşnică, mântuirea şi eterna bucurie
se află în armonizarea contrariilor în Permanentul Regat
al Unităţii. După moarte, toate se reîntorc de unde au fost
generate. Trupul se reintegrează elementelor, sufletul se în-
toarce Acasă închinându-se unicităţii Spiritului Viu.
Dacă unu este prima manifestare energetică masculi-
nă, binarul reprezintă prima manifestare a lui yin, a energiei
feminine. într-un sens ceva mai orizontal, doi este şi numă-
rul mamei societăţii şi al soţiei omului. „Bărbatul este iubirea
in inteligenţă, iar femeia este inteligenţă în iubire", cum scrie
abatele Alphonse Louis Constant, cunoscut ezoteriştilor ca
Eliphas Levi. într-un mod aproape paradoxal, deşi femeia
este zămislită din coasta bărbatului, ea îl precede, căci este
mamă. Şi atunci înţelegem de ce în Taoism unu îl cheamă
pe doi...
în accepţiunea lui profundă, doi semnifica pasivul fără
de care activul nu ar fi putut realiza nimic. Este evident că
omul nu poate fi complet decât în cuplu. Eva s-a prăbuşit
împreună cu Adam, asta după ce Lilith l-a părăsit devenind
mama demonilor, însă aşa cum Hristos îl renovează pe Adam
Kadmon, tot astfel Pururea Fecioara Maria o reabilitează pe
Eva, iar Maria Magdalena pe Lilith. Suferinţa Măriei, sfânta
mamă care-şi îngroapă fiul, Logosul Divin întrupat vindecă
păcatele primordiale. Doi reprezintă şi aspectul feminin al
lui Dumnezeu, căci orice om atent realizează că, atunci când
îl conceptualizăm pe creator, ne gândim la un Tată-Mamă!
„Să-/ facem-pe om după chipul şi asemănarea noastră, parte bărbătească şi parte femeiască!"...
Căderea se vindecă prin înălţare! în toate sistemele, ter-
narul este numărul creaţiei. Iar Dumnezeu, fiind o trinitate,
înseamnă că se creează pe sine însuşi, veşnic, iar creaţia lui
este perpetuă şi infinită. Făcut după Chip şi Asemănare,
omul se afirmă şi el pe sine şi totodată se creează. Conform
legilor rezonanţei şi atracţiei, şi noi devenim ceea ce gân-
dim. Ne îmbrăcăm, fiecare în opera lui, cuceririle noastre ne
sunt bijuteriile, iar concepţiile, singura avere pe care o pu-
tem translata în Regatul Morţii (sau al Vieţii veşnice). Tatăl,
Fiul şi Sfântul Duh sau Principiul Activ, Principiul Pasiv şi
Principiul Neutru ne reprezintă pe fiecare atât în potenţial,
cât şi în dinamică. învăţăturile Maeştrilor se rezumă la
dobândirea celor trei calităţi care ne reamintesc că suntem
copiii Domnului:
» înţelepciunea (Tatăl)
» Iubirea (Fiul)
» Puterea (Sfântul Duh).
Trei se manifestă plenar atât în plan spiritual, cât şi
material, teorie demonstrată de triadă: Armonie, Frumuseţe,
Artă! Dobândirea perfecţiunii apare când creaţia şi Creatorul
se unesc din Diversitate în Unitate. Dumnezeu se află în toate.
Prima manifestare deplină a trinităţii se află în cuater-
nar. Ezoteristii ştiu că viaţa este meritată de cei care o iubesc
mai mult decât se tem de moarte. Prin simbolul crucii ce-
rul se uneşte cu pământul şi trecutul cu viitorul. Patru ne
stă mărturie că suntem fiinţe verticale în spirit şi orizonta-
le în materie. Este numărul forţei! Să ne imaginăm, într-o
convenţie temporală, călătorind mental până la Moise care-şi
eliberează poporul de sub tirania Faraonilor, că însuşi Tatăl
s-a manifestat atunci când Marea Roşie se despică lăsându-i
pe oameni să-şi caute libertatea. Apoi sub blândeţea lui de
porumbel şi înţelepciunea de şarpe, Hristosul, deopotrivă
Fiu al Omului şi al lui Dumnezeu, sfâşâie vălul templului
dând cunoaşterea eliberatoare tuturor neamurilor. Va veni
un timp al Sfântului Duh, care va mătura pământul de
criminali, hoţi şi mincinoşi. De fapt, de toţi cei care, prin
propria lor alegere, l-au parodiat pe Dumnezeu. Vremurile
pe care le trăim astăzi se află sub puterea Sfântului Duh care
se manifestă în îngerul Libertăţii. Acest număr ne întăreşte
convingerea că suntem creaţia propriilor noastre alegeri libe-
re. Din această perspectivă Cerul este dimensiunea iubirii,
iar infernul, cea a solitudinii absolute. în iad nu ajung cei care
urăsc, ci cei care nu oferă, care nu împart, care nu recunosc
în restul omenirii fraţii şi surorile sale. într-un sens, cu toţii
suntem condiţionaţi de drept şi datorie. Cain, ucigându-l pe
Abel din invidie, a devenit arhetipul omului care-şi foloseşte
dreptul, dar Abel devine omul datoriei, căci a murit pentru
Cain din iubire. Să nu uităm că nimic nu se dezvoltă în afara
libertăţii. Hristos este marele Abel al umanităţii şi, urcân-
du-se pe cruce, i-a obligat pe toţi călăii săi să-şi plece fruntea
la pământ şi să strige îngroziţi. Vremurile de apoi au început
cu înălţarea lui la Tatăl!
Cinci (Quinarul) este un număr mistic şi profund re-
ligios. Credinţa este conştiinţa iubirii necondiţionate, este
strigătul divinităţii când omul îşi pierde sfinţenia. Sufletul
are nevoie de Dumnezeu, cum are corpul nevoie de aer. în
absenţa Luminii divine, omul devine sălaşul manifestării
duhurilor întunecate. Spuneam despre quinar că are o rezo-
nanţă profund religioasă, însă ar fi fost mai precis să întăresc
ce scria Eliphas Levi: „Credinţa este mai mare decât religiile
pentru că ea precizează mai puţine articole ale credinţei", adică atunci când ne referim la Dumnezeu ar trebui să încetăm
în a-L mai defini. Să nu uităm, noi suntem zămisliţi după
chipul şi asemănarea lui. Şi, nu invers! O dogmă oarecare
este doar o convingere şi aparţine unei comunităţi. Credinţa
este sentimentul comun umanităţii. Dogma încearcă să uci-
dă gnoza. Hristos ne eliberează prin Iubire! Numărul cinci
este strâns legat de înălţare şi libertate, dar prin înţelegere!
Adevăratul creştin nu este un ignorant superstiţios şi ipo-
crit. El este un savant în artă şi un artist al matematicilor.
Un credincios autentic ştie că în el poate locui Dumnezeu
sau Satan, în funcţie de propriile-i alegeri. Adevăratul că-
utător al Cuvântului Pierdut se roagă pentru înţelepciunea
minţii, iubirea sufletului şi temperanţa trupului. „Rugăciunea
este deschiderea sufletului în înţelepciune şi iubire eternă" îi scrie
Eliphas Levi unui prieten! Ce ne învăţa Hristos: „Iubiţi-lpe
Tatăl vostru şi unii pe alţii!" Fariseii tuturor cultelor ne pro-
povăduiesc cuvinte moarte, Fiul Omului şi al lui Dumnezeu
ne reaminteşte, în fiecare generaţie, că El este Cuvântul Viu!
In închisorile comuniste, martirii au preferat să în-
dure umilinţele iadului decât să-l nege pe Hristos, această
unică şi admirabilă expresie a lui Dumnezeu în Om! Să în-
ţelegem că individul este dator familiei, familia patriei, iar
patria umanităţii! Egoismul unui om aduce după sine dis-
perarea şi izolarea. Egoismul unei familii produce invariabil
ruină şi conduce la exil. Egoismul patriei aduce invazie şi
război. Egoismul umanităţii aduce Sfârşitul Lumii! Să re-
flectăm puţin la întrebarea apostolului Ioan: „Dacă nu-ţi
iubeşti aproapele pe care-l vezi, cum ai să-l iubeşti pe Dumnezeu nevăzăndu-lT'
Simbolizat de un triunghi care coboară şi unul care
urcă, întâlnindu-se perfect, senarul este un număr tai-
nic. Cine îi înţelege semnificaţia ştie că omul nu se poate
înălţa dacă Dumnezeu nu coboară în el. Intr-o interpretare
iniţiatică, şase este hieroglifa ştiinţei binelui şi a răului. Nu
degeaba ne atrage Sf. Ioan atenţia în Apocalipsa că numărul
Bestiei este un nume de om... Fiecare dintre noi primeşte
rodul propriilor opere. „Ce ţie nu-ţi place altuia nu-i face!"
Răul nu poate fi altceva decât absenţa binelui sau cum scrie
Eliphas Levi: „Răul este pofta dezordonată de bine..."
Uneori, avem senzaţia că suferinţa este un blestem ne-
meritat, uitând că durerea este cel mai fidel prieten care-ţi
atrage atenţia că ceva în atitudinea ta mentală, verbală şi
faptică nu funcţionează în Legile Divine. „Pentru turma de
oameni, suferinţa este asemeni câinelui care muşcă lâna oilor pentru a le aduce pe calea cea bună." Cu alte cuvinte, răul ar putea
fi ocazia începutului binelui! Trebuie să fim conştienţi de un
lucru: marile prefaceri, transformări, revoluţii ale umanităţii
sunt opera lui Dumnezeu, căci El care ne-a înzestrat cu li-
bertate nu permite duhurilor rătăcite, stăpânitorilor să-şi
facă prea mult de cap. Cam 2 160 de ani, după care pune în
dinamică schimbările de decor. Poporul lui Dumnezeu va
ieşi întotdeauna din robie! Legea echilibrului funcţionează
infailibil în infinitatea universului. Omului corupt i s-a re-
partizat judecătorul, popoarelor crude şi feroce, stăpânitori
barbari, animalelor bestiale, vânători şi analogiile pot merge
mai departe. Acelaşi Eliphas Levi crede că „dacă timpul ar
putea schimbă oile în lei, ar mânca măcelarii şi păstorii!" Fiind şi numărul iniţierii, senarul are menirea să ne amintească de-a
pururi învăţătura Bunului Păstor: „Ce folos să cucereşti întrea-
ga lume, dacă îţi pierzi sufletul?!" Pe cruce, nu Dumnezeu l-a
părăsit pe Iisus, ci omul s-a eliberat din trup pentru a deveni
pe deplin Fiul!
Şapte (Septenarul) este marele număr biblic. Moise îşi
eliberează poporul din robia egipteană, declanşând ca arhe-
tip revoluţia împotriva oricărei oligarhii.
Un prim contact cu importanţa acestui număr îl
avem constatând că Moise a lăsat cinci cărţi, iar legea lui
este cuprinsă în două testamente. E timpul să înţelegem
semnificaţiile profunde şi extrem de subtile ale Bibliei, care
nu este un volum de istorie, o culegere de alegorii şi afo-
risme sau o ficţiune, colectivă. In sensul teologic, Cărţile
Sfinte sunt trupuri prin care se manifestă cuvintele vii ale
lui Dumnezeu, care este prezent în toate generaţiile şi în
toată creaţia! Adam şi Eva sunt tipurile incipiente, primiti-
ve ale umanităţii. Şarpele ispititor care incită la cunoaşterea
binelui şi a răului este timpul. Mărul muşcat este dreptul
creaţiei de a se cunoaşte, iar ispăşirea prin muncă şi efort
este datoria fiului rătăcitor de a se întoarce Acasă. Când am
ales cunoaşterea timpului, am ieşit din Dumnezeu care este
Etern şi Perpetuu. Cain reprezintă carnea, forţa şi violenţa,
iar Abel este spiritul, inteligenţa şi armonia. Materia ia în
captivitate duhul. Urmaşii lui Cain îşi vor impune lumea prin
forţă şi violenţă, însă neamul lui Abel le va opune de fiecare
dată inteligenţa argumentului şi armonia acţiunilor! Titanii,
acei copii ai Fiilor Cerului cu fiicele oamenilor, sunt primii
şi cei mai vechi uzurpatori şi stăpânitori ai Pământului. Sunt
îngerii căzuţi, zeii veniţi din spaţiu. Când rodul lor a umplut
lumea de nedreptate şi abuz, Pământul în colaborare cu Cerul
au redimensionat „decorul" şi au renovat „regia" spectacolului
numit viaţă! Potopul şi în general marile catastrofe reprezintă
o imensă revoltă a spiritului împotriva materiei, a adevărului
împotriva iluziei. Dacă ne considerăm creştini să nu uităm că
duhul lumii se opune Duhului lui Dumnezeu. Să reflectăm
la simbolistica Bibliei. Nemrod şi Turnul Babei ilustrează
portretul duşmanului lui Dumnezeu, figura Antihristului.
Sunt două alegorii ale tiranului şi ale imperiului absolut.
Sunt două modalităti de a realiza Unificarea Umanitătii sub
acelaşi cer pe acelaşi pământ. Modelul divin exprimat prin
Lege şi întrupat în Fiul Omului şi al lui Dumnezeu, Iisus
Hristos, şi modelul satanic în care omul devine despot cari-
caturizând puterea lui Dumnezeu. Despotului Nimrod i se
opune smeritul Abraham, iar atunci când oamenii au crezut
că-l pot confisca pe Creator, construcţia lor, Turnul Babei,
se năruie, iar limbile pământului se amestecă, poporul unic
spărgându-se în neamuri. Omul, ispitit de Satan, s-a înrolat
într-o armată împotriva Luminii. Spiritul a devenit prizo-
nierul materiei, iar zeii şi-au făcut chip cioplit. Faraonul, ca
simbol al autorităţii absolute, s-a insinuat de atunci în toa-
te sistemele de putere. Moise a dat lumii Poruncile. Hristos
este preot şi rege. II cunoaşte pe Dumnezeu prin înţelegere
şi conduce lumea prin Iubire. Când sacerdoţiul se corupe,
îmbătrâneşte şi îşi usucă rădăcinile, când păstrătorii verbului
devin sutaniştii cu burtă şi pretenţii infernale, Hristos adu-
ce permanenta revoluţie a spiritului împotriva înşelătoriilor
şi a minciunii ca lege politică! Fariseii din toate timpuri-
le şi epocile ucid cuvântul, îl golesc de sevă şi sensuri, dar
de fiecare dată apare Hristos reabilitându-i pe toţi cei care
cred în comuniune spirituală. Prin pâinea şi vinul împărţite
mulţimilor Hristos a intrat în duhul lumii surpându-1, în-
vingându-l supunându-l cu iubire: „Cine nu lasă pe tatăl şi
pe mamă şi nu-mi urmează mie nu va cunoaşte împărăţia lui
Dumnezeu!" Hristos ne-a lăsat să-i frângem trupul, deve-
nit pâinea lumii, şi să-i bem sângele transformat în vinul
binecuvântat în care se ascunde adevărul: „in vino veritas!"
Când Hristos s-a înălţat din materie, când a lăsat crucea goa-
lă, ca veşnic semn al recunoaşterii noului legământ dintre
credincios şi Dumnezeu, lumea lui Satan a început să se nă-
ruie şi de atunci în fiecare dintre noi şi apoi în toţii odată se
desfăşoară Armageddonul, lupta dintre cel Rău şi Mielul lui
Dumnezeu. „M-am lepădat de Satana, m-am unit cu Hristos.
Mă lepăd de Satana, mă unesc cu Hristos şi Acum şi pururea şi în vecii vecilor. Amin!"
Opt (8), aşa cum este desenat ca cifră arabă simbo-
lizează întrepătrunderea planului orizontal cu cel vertical,
într-o decriptare ocultă, este numărul care uneşte cele două
lumi: a viilor si a morţilor. Octonarul este numărul echili-
brului dintre spirit şi materie, dintre acţiune şi reacţiune. El
este cheia înţelegerii ecuaţiei dintre potenţial şi dinamică,
dintre cauză şi efect. Unii ezoterişti cred că 8 poartă semnă-
tura Fiului. Hristos Mântuitorul este Regele Lumii Eterne.
Antihristul, adică cel chemat să-l caricaturizeze pe Omul
Reîntregit, este contrastul, este orgoliul dominaţiei şi tira-
nul gândirii. Iisus ştia şi şi-a învăţat apostolii şi, prin ei, pe
noi că mulţi profeţi falşi vor veni în numele său să „rătăceas-
că mulţimile", tot El ne revelează prin Apocalipsa Sf. Ioatt că
Antihristul este un om. Antihristul îl urmează ca o umbră pe
Hristos. In biserici, el aduce ignoranţa sectarului, egocentris-
mul clericului, împietrirea inimii inchizitorului, fanatismul
sutanistului. în Masonerie, el se substituie Luminii Fiului şi
corupe în loc să vindece. Dar asta nu înseamnă că bisericile
sunt întunecate sau Masoneria este satanistă. Doctrinele şi
dogmele sunt sacre, însă oamenii, în libertatea pe care o au,
pot alege să se corupă. Să nu uităm că Antihristul este un
iluzionist! Hristos este marele unificator al umanităţii. „Eu şi
Tatăl unu suntem!", pe când Antihristul este un diavol, adică
un diabolon, unul care desparte. El se recunoaşte în spiritul
disputei, al încăpăţânării arogante, al lipsei de blândeţe şi
umor, în ignoranţă şi meschinărie.
Hristos se ascunde în iertare şi iubire, Antihristul, în
fundamentalism şi ură. Când preotul binecuvântează, îl slu-
jeşte pe Hristos, când blesteamă i se întunecă ochii şi îi
îngheaţă inima. Toţi cei care trăiesc în cultul tristeţii, al
suferinţei şi al morţii nefericite, cei care descurajează genero-
zitatea şi blândeţea, fanaticii şi lacomii poartă deja pe frunte
pecetea Antihristului. Slujitorul lui Hristos trăieşte, iubeşte,
suferă, se bucură, iartă, dăruieşte şi se luptă pentru dreptate.
Nu se ceartă, nu respinge, nu judecă. îşi lasă întreaga viaţă în
mâinile Tatălui şi îşi duce crucea până când va putea şi el să
zică: ,yAcum nu mai vorbesc eu, ci Hristos vorbeşte in mine!" în 8 se află frumuseţea dreptăţii şi bunătatea iertării!
în mai toate tradiţiile, fie ele occidentale sau orientale,
numărul 9 îi reprezintă pe iniţiaţi şi pe profeţi. în solitudine
şi smerenie, neascultaţi de multă lume, batjocoriţi de unii,
huliţi şi lapidaţi de alţii, dar iubiţi de toi cei cu inimă curată,
iniţiatul şi profetul zâmbesc liniştiţi, acceptându-şi destinul!
Ei ştiu că trecutul, prezentul şi viitorul sunt aromele unui
singur timp pe care individul şi umanitatea l-au primit că să-1
poată cunoaşte şi înţelege pe Dumnezeu.
Văzând şi înţelegând altfel decât ceilalţi, ei vor spu-
ne adevăruri care dor, vor fi huliţi şi chinuiţi, dar la capătul
drumului vor fi, întotdeauna, şi în fiecare generaţie iubiţi
de Mângâietorul Hristos: „Mulţi dintre voi veţi fi omorâţi în
Numele Meu..." le spune Iisus, dar ei vor şti că această moarte
înseamnă de fapt intrarea în Viaţa Eternă. Pedeapsa păca-
tului este moartea urmată de o reîncarnare, tot în „Roată".
Premierea virtuţii este învierea! Cine înţelege că păcatul în
sine este un blestem ştie că păcătosul se afundă încet-încet în
cea mai cruntă şi abisală tristeţe! Iniţiatul autentic şi profetul
ştiu că omul liber îl are în sine şi deasupra sa pe Dumnezeu.
Smintitul şi păcălitul de întuneric vor crede că ei sunt
Dumnezeu. înţelegeţi diferenţa? Nici o practică religioasă
nu trebuie dispreţuită, căci ele sunt acte de devoţiune faţă
de Creator şi Creaţie. Desacralizarea vieţii este dezideratul
diavolului. Sf. Augustin ne învăţa: „Nu judecaţi, nu vorbiţi,
iubiţi şi acţionaţi". în 9 se află toate puterile manifestate în
mental, în afect si în acţiune.
Numărul suprem al Cabalei. Cel care i s-a înfăţişat
lui Moise spunând: „Eu sunt cel ce sunt" ne-a lăsat un legă-
mânt tainic: respectarea Decalogului în schimbul dobândirii
Fiinţării. Prin unirea cu natura sa superioară, omul schimbă
verbul a exista cu verbul a fi şi a muri cu a continua. Poate cea
mai mare capcană în care omul se poate rătăci este facerea
chipului cioplit. Pe Dumnezeu nu-l percepem cu simţurile,
ci îl găzduim în intuiţie şi imaginaţie. Marii Maeştri, ai
tuturor timpurilor au ştiut, ştiu şi îşi vor aminti cu siguranţă
că Forma este închisoarea Fondului si că, dacă efectele vieţii
sunt evidente, cauzele ei provin din universul invizibil.
Forma înseamnă condiţionare, de aceea este o mare hulă să
ni-l înfăţişăm pe Dumnezeu. Prin 10 înţelegem de ce Iisus a
putut spune: „Eu şi Tatăl unu suntem!", căci 1=10, unde 10 se
compune din 1+0=1.
De la 1 pleacă dinamica universală, ceea ce înseamnă
că Dumnezeu este prezent în fiecare generaţie, om, lucru,
obiect... Malkhut, al zecelea sephirot al Arborelui Vieţii,
reprezintă Regatul, Creaţia, Oglinda în care se contemplă
Tatăl-Mama întregii Creaţii. Dacă Decalogului care repre-
zintă Vechiul Testament îi adugăm cele două comandamente
ale Noului Testament: „Iubeşte pe Domnul Dumnezeul tău cu
toată nădejdea şi pe aproapele tău că pe ţine însuţi", obţinem
10+2=12; 1+2=3 şi aici se află Marea Arcană Revelată:
Dumnezeu este autorul Bibliei! Căci Sublimul Arhitect
al Tuturor Lumilor se exprimă trinitar. prin Tatăl. Fiul si
Sfântul Duh şi atunci zâmbim înţelegând că 1=3. Nimic nu
este ce părelnici măcar în Matematică!

începuturile civilizaţiei umane
după Potop între verticala spirituală
si orizontala socială
Bunul-simţ coroborat cu înţelegerea fenomenelor
planetare, accidentele nucleare, catastrofele naturale - cutre-
mure, taifunuri, uragane -, la care se adaugă şi războaiele din
ce în ce mai neconvenţionale ne fac să privim cu mai multă
atenţie predicatele apocaliptice. Unii cred că fără verticaliza-
rea societăţii civilizaţia umană aşa cum o cunoaştem astăzi se
îndreaptă cu paşi repezi spre extincţie. Planeta noastră a mai
cunoscut câteva, Potopul fiind foarte prezent în conştiinţa
multor popoare. Dar până să ajungem la capitolele finale ale
trecerii noastre într-o altă paradigmă, să ne cristalizăm puţin
informaţiile despre începuturile acestui tip de civilizaţie.
Cynthia Stokes Brown face nişte calcule interesante în
Istoria Lumii de la Big Bang până în prezent, legate de apa-
riţia civilizaţiei, cu 30 000 de ani în urmă. După autoare, noi
ne aflăm la o distanţă de 1 200 de generaţii faţă de începutu-
rile dezvoltării umane, după Potop. Calculul este simplu: La
fiecare 25 de ani apare o nouă generaţie. Intr-o epocă (100 de
ani) avem aşadar patru generaţii. In 30 000 de ani se dezvol-
tă, creează, gândesc şi acţionează 1 200 de generaţii.
Istoria apariţiei omului are şi alte puncte de pornire.
Unii antropologi cred că am început să evoluăm în Africa
acum 200 000 de ani. Alţi cercetători moderni încearcă să
ne plaseze originea acum 700 000 de ani în Israel. După
Densuşianu, leagănul civilizaţiei umane apare în aria
Carpato-Danubiano-Pontică. Rafinamentul, complexitatea
şi eficienţa tehnologică a strămoşilor noştri de acum 12 000
de ani ne fac să putem afirma că mintea şi comportamentul
uman de azi sunt la fel structurate cu cele ale anticilor!
Istoricii afirmă, aproape la unison, că primele înde-
letniciri care definesc începutul organizării sociale au fost
vânătoarea şi strângerea de hrană. După câteva sute de de-
cenii, aceşti vânători-culegători au început să se dezvolte
pe orizontală, începând să-şi lărgească familiile. Devenind
din ce în ce mai numeroşi, apare prima idee despre diviza-
rea muncii. In The Human Web: A Birds-Eye Vieio of World
History, J. R. McNeill şi William H. McNeill scriu că până
în urmă cu aproximativ 20 000 de ani un asemenea grup nu
putea depăşi 500 de persoane din cauza lipsei de hrană.
Istoria, nefiind încă abordată holistic, este fragmentată
şi extrem de mecanicistă, fiind analizată şi interpretată sec-
venţial. Teoriile evoluţiei civilizaţiei de la individ la societate
postulează că, după ce oamenii au început să beneficieze de
surplusuri de hrană, s-a produs o explozie demografică de la
6 milioane în anul 8000 î.Hr. la 50 de milioane în 3000 î.Hr.
Provenit din latinescul civitas, care înseamnă oraş, cuvântul
civilizaţie defineşte aşadar ansamblul valorilor urbane. De la
familie la neam, trib, gintă, popor iată o înmulţire pe ori-
zontală şi de la superstiţie până la credinţă şi ştiinţă putem
cartografia evoluţia umanităţii pe verticală.
Trăsăturile comune ale civilizaţiilor sunt stocarea hra-
nei, dezvoltarea castelor, centralizarea puterii, stratificarea
socială, apariţia serviciilor publice şi taxarea populaţiei, în-
fiinţarea armatei, apariţia meşteşugurilor, a breslelor, reali-
zarea de lucrări publice monumentale etc...
Multă vreme s-a crezut că civilizaţia este izbânda
omului în încercarea lui de a părăsi regnul animal. Astăzi, ar
trebui să fim ceva mai nuanţaţi când definim civilizaţia ac-
tuală, căci, observând atâtea inegalităţi şi abuzuri între se-
meni, nu ne mai vine să replicăm aroganţi: omul este creaţia
supremă din lanţul trofic. Cine este mai civilizat: cel care
umblă în picioarele goale iubind natura şi respectând biosul
sau cel care coboară din limuzină, calcă încălţat pe asfalt şi
împuşcă anual câte 300 de mistreţi?
Mă rog... probabil într-o accepţiune mai larg acceptată
se consideră că societatea începe să devină complexă, odată
cu apariţia oraşului.
Desigur părerile despre regiunea unde apar primele
aşezări structurate sunt diferite. Exegeza cea mai răspândi-
tă consideră că primele societăţi complexe apar în Eurasia.
Primele oraşe ale umanităţii care au supravieţuit Poptopului
au apărut aproape simultan în văile din patru zone ale Eurasiei
şi Africii, în jurul anului 3500 î.Hr. Cele mai semnificative
au apărut şi s-au dezvoltat în văile Eufratului şi ale Tigrului,
în valea Indului şi a Nilului şi apoi în valea Fluviului Galben.
Mai târziu, au apărut centrele urbane ale olmecilor, în
Mexicul de astăzi, în 1300 î.Hr. In anul 900 î.Hr., se dezvol-
tă civilizaţia incaşilor din Anzi.
Istoria, nefiind încă abordată holistic, este fragmen-
tată şi extrem de mecanicistă, fiind analizată şi interpretată
secvenţial.
Civilizaţia sau urbanismul începe odată cu depozita-
rea hranei. Astfel s-a marcat trecerea de la vânător-culegător
la agricultor. Omul se domesticeşte... După unii istorici, cul-
tivarea grâului, a orzului şi creşterea animalelor ar fi început
în podişurile din Irak, Siria şi Turcia. Prin anii 5000 î.Hr.
între văile fluviilor Tigru şi Eufrat, oamenii au conceput un
sistem de irigaţii foarte eficient. De atunci, în acele regiuni
a început dezvoltarea pe orizontală, dar şi pe verticală, cris-
talizându-se forme religioase din ce în ce mai elaborate. Se
pare că sumerienii (un amestec turco-semitic) au fost primii
inventatori ai unui sistem de scriere. Aria ocupată de sumeri-
eni se întindea din zona Bagdadului de astăzi până în Golful
Persic.
In anul 2004 î.Hr., ascendentul sumerian în zonă este
schimbat violent de victoria elamiţilor (iranienilor) asupra
oraşului Ur.
Regiunea descrisă poartă şi numele de Mesopotania,
care în greacă înseamnă ţinutul dintre fluvii. Se pare că aceas-
tă civilizaţie sumeriană a creat 8 mari aşezări urbane. Primul
oraş, Uruk, se află la 250 de km de Bagdad şi la 20 de km
de malul Eufratului. In 3400 î.Hr., Urukul devine cel mai
mare şi impozant oraş al lumii dominat de două temple la fel
de impozante. Unul dedicat Zeului Cerului An, iar celălalt
Inannei, zeiţa fecundităţii şi a iubirii. Teologia sumeriană
este mai degrabă o cosmogonie. Oamenii credeau că uni-
versul este guvernat de fiinţe invizibile. In mitologia lor,
sumerienii detaşează 7 divinităţi principale: Anu (zeul ce-
rului), Enil (zeul aerului), Enki (zeul apei şi al înţelepciunii),
Utu (zeul soarelui), Ki (zeiţa pământului), Nannar (zeiţa
lunii). A şaptea, Inanna le include cumva pe celelalte, fiind
zeiţa iubirii şi a fertilităţii, numită şi Regina Cerului. Aceste
divinităţi autonome formau un consiliu în care decideau
soarta oamenilor. Divinităţile au creat un set de legi şi reguli,
pe care oamenii respectându-le puteau a-şi depăşi condiţia
muritoare. Acest ansamblu se numea Me.
După ce dezvoltarea urbană a început să cristalizeze
civilizaţia sumeriană, religia lor a devenit din ce în ce mai
elaborată şi mai greu de înţeles. Harriet Crawford în Sumer
and the Sumerians scrie: „în general, idei/e noastre cu privire la modul în care funcţionează universul reflectă de cele mai multe ori felul în care funcţionează propria noastră societate..."
Fiecare dintre oraşe a fost închinat unei zeităţi tute-
lare. Sumerienii construiau statui uriaşe, fiind convinşi că
spiritele invizibile ale divinităţilor pot locui în ele. Templul
principal era ridicat pe o terasă foarte înaltă care în timp că-
păta forma unei piramide cu trepte denumită şi „zigurat" şi
aceasta este contribuţia sumerienilor la arhitectura religioasa1
(Cynthia Stokes Brown: Istoria Lumii de la Big Bang până
în prezent.)
Birocraţia este tot o moştenire sumeriană. In timp,
oraşele s-au înmulţit, iar sistemul a devenit centralizat. Buna
funcţionare a lumii era asigurată pe „verticală" de sacerdoţiu,
iar pe „orizontală" de scribi şi preoţi. Când această castă do-
minantă a început să se corupă, iar preoţii au pierdut sensul
comunicării dintre planul vizibil şi cel invizibil sau dintre
spirit şi materie, cum ar spune ceva mai târziu în istorie —
filosofii perşi -, puterea a fost transferată în mâinile castei
militare.
Naram-Sin, care a domnit între 2292-2255 î.Hr., a fost
primul rege care s-a proclamat zeu. Statul planetar sau statul
dominant apare ca prim concept, tot în Sumer.
Saragon din Akkad a reuşit prin campaniile sale mi-
litare să destructureze alte state şi să-i numească guverna-
tori ai provinciilor cucerite pe fiii săi. Aşadar, oligarhia ne
urmăreşte încă din negura istoriei! Primele şi cele mai vechi
mărturii scrise, descoperite până acum, provin din templul
Inannei din Uruk. Mesajele sunt codificate într-un alfabet
extrem de coerent pe plăcuţe de argilă. Semnele au forma
unor cuie, de unde şi denumirea de scriere cunieformă. Unele
teorii spun că scrierea a început de la micii negustori care
îşi însemnau prin incizarea argilei mărfurile vândute, ca să
poată ţine o evidenţă. Ulterior, funcţionarii au început să de-
seneze pe argilă mărfurile vândute. Această scriere din care
derivă şi alfabetele ulterioare era formată din 3 000 de sem-
ne, fiecare reprezentând o silabă. O carte foarte interesantă
în domeniu este: Writing: The Story of Alphabets and Scrpits
de Jean Georges. Acest tip de civilizaţie care va influenţa
foarte profund iudaismul făcea comerţ cu organizări sociale
tle pe teritoriile Turciei, Iranului şi Siriei de astăzi, precum şi
cu cei aflaţi în valea Indului şi în Egipt. Relaţiile comerciale
au condus la alcătuirea unei reţele de drumuri care uneau
Europa Centrală, Asia şi nordul Africii. Viaţa organizată
i-a făcut pe sumerieni să adapteze statul şi administraţia în
funcţie de nevoile castei conducătoare, dar şi pentru depresu-
rizarea tensiunilor sociale. Aşa a apărut un cod legal şi unul
de conduită publică. Conducătorul care avea viziunea cea
mai complexă, dar şi armata cea mai puternică îşi impunea
modelul si cucerea celelalte orase-state.
Proprietatea era bine conceptualizată, iar familiile
bogate au început schimburi de mărfuri cu alte comunităţi.
Procentul cel mai mare al populaţiei îl reprezentau agricul-
torii şi aceştia erau obligaţi să plătească taxe conducătorilor
care le asigurau protecţia. Se pare că tot în Sumer apare cris-
talizarea claselor sociale, dar şi conceptul de muncitor-gratis:
sclavul. De obicei, prizonierii de război, cei care nu-şi mai
puteau permite plata taxelor şi condamnaţii deveneau servi-
torii familiilor bogate.
Dezvoltându-se din punct de vedere economic, a cres-
cut şi gradul de cultură. Le datorăm sumerienilor scrierea
pictografică, literatura (peste 20 de mituri, 9 poeme epice, sute
de imnuri, bocete, cântece funerare printre care se detaşează
Epopeea lui Ghilgameş, sigiliile cilindrice, cumpăna pentru
scos apa din fântâni, canalele de irigaţii, digurile, contabilita-
tea, birocraţia şi metalul preţios ca monedă de schimb.
In Sumer apar prima oară arginţii. In mod sigur, toate
acestea apar separat şi în alte zone, dar probabil sumerienii
le-au îmbinat pe toate definind „duhullumii". Sumerienii ştiau
că viaţa este asigurată de „împreunarea cerului cu pământul",
adică din îngemănarea energiilor cosmice cu cele telurice.
Unul dintre ritualurile şi fetişurile lor religioase se pe-
trecea la echinocţiul de toamnă, când mergeau la Templul
Innanei pentru a invoca fertilitatea anului următor. Ca
urmare a acestei procesiuni, regele juca rolul Cerului, iar
Marea Preoteasă pe cel al Geei. In faţa asistenţei şi într-un
cadru ceremonial, cei doi se acuplau. In sumeriană există un
singur simbolul pentru apă şi spermă. Apogeul civilizaţiei
sumeriene îşi atinge limita de competenţă şi în 2004 Î.Hr.
Centrul politico-administrativ, oraşul Ur, a fost distrus în
urma invaziei elamiţilor din Iran. Regele a fost trimis în exil,
limba sumeriană a fost înlocuită, în ciuda păstrării scrierii
cuneiforme până în secolul I d.Hr. Unii istorici argumen-
tează decăderea bruscă a Sumerului sprijinindu-se pe faptul
că economia era bazată pe agricultură. Reţele de irigaţii fo-
loseau apa de mare. Din cauza salinităţii, în timp recoltele
au devenit din ce în ce mai sărăcăcioase; prin 2200 î.Hr., la
nord a avut loc o erupţie vulcanică foarte puternică. Pe unele
tăbliţe de argilă apar referiri la „fumul negru care a acoperit
soarele'. Acestui eveniment catastrofal îi urmează o perioadă
de secetă care a durat 278 de ani.
Viaţa urbană este extrem de influenţată de schimbările
de mediu. Observăm asta în Japonia de astăzi, afectată de
accidentele nucleare, taifunuri şi cutremure. Sumerienii au
lăsat moştenire posterităţii sistemul de numărare sexagesi-
mal: ora de 60 de minute, minutul de 60 de secunde, ziua de
24 de ore, anul de 12 luni, dar şi circumferinţa cercului de
360 de grade. Tot din negura civilizaţiei sumeriene ne vine şi
silperstiţia că 13 este un număr ghinionist, dar şi credinţa că
universul este guvernat de fiinţe invizibile.
O altă civilizaţie care marchează evoluţia umanităţii
prin tiparul ei complex este cea hindusă. începând cu anul
7000 î.Hr., Valea Indului începe să fie populată. Agricultorii
încep să cultive bumbacul, fapt ce va crea o dinamică eco-
nomico-socială. în 2600 î.Hr., apar două aşezări urbane,
Mohenjo Daro şi Harappa, ai căror locuitori au pus în prac-
tică un sistem de distribuţie a apei, dar mai ales o reţea de
canalizare, poate chiar prima din lume, capabilă să separe
apa potabilă de cea menajeră.
Negăsindu-se încă un algoritm capabil să descifreze
scrierea acestor locuitori, nu ştim nimic până astăzi despre
cultura, religia şi forma lor de guvernare. După aproape două
milenii de înflorire, civilizaţia Văii Indului începe să deca-
dă din cauze comune tuturor seminţiilor umane: lăcomia si
acumularea iraţională. Printre cauzele dispariţiei vieţii urba-
ne se număra şi despăduririle masive, salinizarea terenurilor
agricole, modificarea albiei fluviului, dar mai ales invaziile
din Nord.
în 1824, Jean Franţoise-Champollion a reuşit să de-
cripteze hieroglifele egiptene, fapt ce va aduce o lumină cu
totul aparte faţă de cultura şi civilizaţia Egiptului antic.
între 3300-3200 î.Hr., hieroglifele apar ca un sistem
de scriere complex, ceea ce arată nivelul de dezvoltare urban.
Prin 3100 Î.Hr., oraşele de pe Valea Nilului s-au unit dând
naştere unei formaţiuni statale, cu capitala la Memphis. încă
de la începuturile civilizaţiei egiptene, faraonii s-au consi-
derat de origine divină ceea ce presupune o filiaţie provenită
din Sumer.
Despre primele forme religioase nu s-au strâns încă su-
ficiente documente, dar se poate observa credinţa lor aproape
comună că sunt superiori altor rase. Odată cu evoluţia soci-
ală, apare şi ideea unui creator, Aton format dintr-o parte
masculină şi una feminină, idee pe care o regăsim şi la iudei:
„Să-/facem pe om după chipul şi asemănarea noastră, parte masculină şi parte feminină". în timp, Aton va fi asociat cu Ra,
zeul Soarelui.
Egiptenii plasau centrul raţiunii superioare în inimă
şi credeau în viaţa după moarte, care se poate dobândi prin-
tr-un comportament moral şi cumpătat. Osiris, cel care în-
vinge moartea, devine judecătorul faptelor din timpul vieţii.
In funcţie de faptele lor, oamenii aveau inima grea sau uşoară.
Verdictul dat de Osiris trimitea sufletele defuncţilor fie în re-
gatul umbrelor, fie dobândeau o nouă viaţă, superioară celei
trecute.
Egiptenii au rezistat ca putere economico-spirituală
timp de aproape 5 000 de ani.
Civilizaţia egipteană s-a propagat în zonă, influenţând
considerabil insula Creta din sudul Greciei. Aici apare pri-
ma organizare complexă din Europa: civilizaţia minoica
(3000-1450 î.Hr.). Mediterana i-a inspirat pe cretani să
construiască nave cu ajutorul cărora au început să instaleze
colonii, devenind curând un mare imperiu comercial. Prin
intermediul culturii cretane, moştenirea egipteană ajunge la
greci. Civilizaţia minoica dispare brusc şi în condiţii miste-
rioase, probabil din cauza unor puternice erupţii vulcanice
produse în insula Thera, cunoscută astăzi că Santorini. în

scrie că aceste erupţii au împrăştiat atâta cenuşă în atmosferă,
încât au acoperit lumina soarelui câţiva ani. Aşadar, întreaga
climă a fost modificată pe termen lung.
Grecii devin civilizaţi abia în jurul anului 800 î.Hr.
când începe construirea primei aşezări urbane, numită polis.
Situat de obicei pe vârful unei coline, polisul cuprindea şi
zonele rurale din jurul său, adică era ca un fel de reşedinţă
de judeţ. Interesant este faptul că numai bărbaţii puteau fi
cetăţeni, pentru că aceasta presupunea capacitatea de luptă
pentru apărarea cetăţii, a polisului.
Când societatea a început să se polarizeze între bogaţi
şi săraci, prin 594 Î.Hr., apare unul dintre cei mai înţelepţi
magistraţi, Solon, care a reîmpărţit pământurile, a şters da-
toriile şi a reformat sistemul de vot determinând o dezvoltare
considerabilă.
Grecii au întemeiat după aceea sute de oraşe pe
coastele Italiei, Turciei şi apoi în bazinul Mării Negre im-
punând limba greacă ca limbă de circulaţie universală. Aşa
apare cuvântul barbaroi - barbaros, care înseamnă nevorbitor
de limbă greacă. După ce au adoptat moneda de la locui-
torii Lydiei din vestul Turciei, grecii s-au impus ca regi ai
comerţului.
Am văzut că civilizaţia se naşte din conceptul de ci-
vitas, care înseamnă oraş. In estul Eurasiei a apărut o nouă
cultură distinctă, după trecerea vânătorilor-culegători la agri-
cultură. Primele oraşe chineze se dezvoltă pe malul Fluviului
Galben. Aici se dezvoltă foarte rapid Cultul Morţilor.
Chinezii credeau că pot intra în legătură cu Lumea
de Dincolo prin intermediul strămoşilor, care deveneau in-
termediarii dintre zei şi oameni. Cu ajutorul ofrandelor, cei
vii intrau în legătură cu defuncţii, care purtau mai departe
mesajul către Lumea Superioară. Este interesant că ideogra-
ma pentru strămoş este aceeaşi ca pentru falus şi pământ, de
unde deducem că spiritul strămoşilor se transfera copilului
prin acuplare, iar pământul reprezenta primul nostru înveliş.
Ce frumoasă corespondenţa cu iudeo-creştinismul: „Dinpă-
mânt ai fostfăcut şi-n pământ te vei întoarce".
Spre deosebire de Mesopotamia, unde preoţii şi mi-
litarii erau caste diferite, pentru chinezi, cei care mijloceau
dialogul dintre lumi trebuiau să apere şi oraşele. în anul 1523
î.Hr., dinastia Shang cucerise supremaţia în zonă şi timp de
500 de ani a impus un model de spiritualitate care va marca
întreaga evoluţie socială a Chinei. Apar primele diferenţieri
între cetăţeni. Familiile înstărite căpătau responsabilităţile
sacerdotale şi calităţile militare. în scurt timp, apar abuzu-
rile şi corupţia. Chinezii acelor vremuri practicau sacrificiul
uman, aveau sclavi şi practicau divinaţia.
O mare civilizaţie avea să se nască în peninsula Italică,
unde pământul era fertil, iar relieful foarte generos. între
secolele VII şi VI î.Hr., etruscii ocupau teritoriile cuprinse
între fluviile Arno şi Tibru. Prin anul 600 î.Hr., şapte oraşe
situate pe colinele peninsulei s-au unit dând naştere Romei.
Senatorii romani reuşesc în anul 507 după eliminarea unui
monarh tiranic să instaureze Republica. Aceasta va dăinui
până în 31 î.Hr. şi va asigura cetăţenilor ei o expansiune
uriaşă colonizând Sicilia, Sardinia şi Spania.
Julius Caesar reuşeşte prin cucerirea galilor să mă-
rească influenţa Romei anexând teritoriile Franţei de astăzi.
Buna administraţie, coerenţa sistemului legislativ şi prag-
matismul roman au împins cuceririle romane până la Rin,
Viena, Budapesta, Belgrad, de-a lungul Dunării, până la
Marea Neagră, apoi în Orientul Mijlociu şi nordul Africii. în
anul 47 d.Hr., cuceresc Anglia, însă celţii din Irlanda, Scoţia
şi Ţara Galilor se opun vitejeşte. Pentru buna funcţionare a
sistemului, romanii foloseau sclavi, de regulă dintre prizoni-
eri. De exemplu, istoricii sunt de acord că împăraţii romani
beneficiau de aproximativ 20 000 de sclavi, iar familiile în-
stărite, până la 4 000.
în 31 Î.Hr., Octavian aboleşte Republica şi instau
rează Imperiul, numindu-se Augustus. Dominaţia romană
a atins apogeul în secolul al II-lea d.Hr. Obsesia Romei a
fost cucerirea orizontală a lumii, cetăţenii ei nefiind foarte
preocupaţi de viaţa după moarte. Romanii moşteniseră de la
greci materialismul şi chiar pragmatismul spiritual. Zeii se-
mănau uluitor cu oamenii, având aceleaşi toane şi pofte greu
explicabile.
Există o părere cvasiunanimă că religiile lumii au apă-
rut între anii 800 î.Hr. şi 200 d.Hr. Particularităţile generale
ale domeniului religios accentuează universul invizibil, „lumea
de dincolo"' şi arată adepţilor câte o calc de evoluţie spirituală.
Spunând „Să-i dăm Cezarului ce-i al Cezarului şi lui
Dumnezeu ce-i al lui Dumnezeu", Hristos întăreşte ideea
coexistenţei celor două dimensiuni: orizontală sau viaţa so-
cială, organizarea şi comuniunea în respectarea legilor şi
satisfacerea datoriilor şi verticală sau înălţarea, eliberarea,
ieşirea din „duhul lumii11 şi intrarea în lumea „duhului lui
Dumnezeu".
Răspândirea ideilor pe această orizontală a fost accele-
rată de apariţia alfabetelor şi conceperea cărţilor sacre. Astfel
marile tradiţii iudaice, creştine şi islamice îşi bazează arealul
de credinţe pe Cărţi Sacre.
Scrierea cu litere care reprezentau fiecare câte un sunet
a fost creată de fenicieni, populaţie semitică de pe teritoriul
actual al Libanului. Specializaţi în comerţ pe mare, fenicienii
făceau legătura între Egipt şi Mesopotamia. In sistemul alfa-
betic, fiecare semn reprezintă o literă şi nu o silabă. Majoritatea
limbilor utilizează între 25 şi 30 de semne. Fenicienii au
inventat un alfabet cu 22 de litere adaptate din simbolurile
şi scrierile hieroglifice. Acest alfabet nu redă, iniţial, decât
consoanele, întrucât limbile semitice au un număr restrâns
de vocale. Spre deosebire de scrierea ebraică sau aramaică,
scrierea fenicienilor se citea de la stânga spre dreapta.
Grecii adaptează alfabetul fenician, în jurul anului
800 î.Hr. adăugându-i vocale. Prin extinderea influenţei lor
şi mai ales prin dezvoltarea expediţiilor comerciale şi mi-
litare, grecii influenţează alfabetul latin, care este folosit şi
astăzi. In prima fază de dezvoltare, şi scrierea arabă s-a aflat
sub moştenirea feniciană, însă la mijlocul secolului al VI-lea
d.Hr., a apărut un concept nou care se păstrează nealterat
până în zilele noastre.
Coranul, scris în arabă în 650 d.Hr., este răspândit în
toată lumea impunând civilizaţia islamică.
Scrierea ideogramică a fost inventată de chinezi în
perioada 2000-1500 î.Hr., a fost simplificată între anii 200
î.Hr. şi 200 d.Hr., de atunci rămânând aproape neschimbată.
Chinezii folosesc 214 semne, din a căror combinare rezultă
caracterele silabice care reprezintă cuvinte întregi.
Prin scriere şi mai ales prin răspândirea alfabete-
lor scrierile sacre au ajuns până la oamenii simplii, iar prin
expansiuni şi călătorii, zeii locali au devenit universali prin
adaptarea textelor. Poate cel mai pertinent exemplu de uni-
versalizare a conceptelor religioase îl oferă evreii. Părintele
acestui popor, Avraam, a plecat din oraşul mesopotanian Ur,
ajungând în Iudeea prin secolul XX î.Hr. Câteva secole mai
târziu, regele babilonian Nabucodonosor a cucerit Ierusalimul,
a distrus primul templu, ucigând preoţii. Prizonierii duşi în
Babilon şi-au folosit textele sacre pentru a crea o nouă religie.
Caracterul itinerant al evreilor a condus la ideea universalităţii
lui Dumnezeu, care îşi veghea credincioşii oriunde mergeau
aceştia, nemaiavând un sălaş fix, asemeni divinităţilor locale.
Aşa apare conceptul Dumnezeului interior care îşi are templul
în trupurile fiecăruia dintre credincioşi.
Sunt cel puţin două teorii asupra culturii scrise. Prima,
numită şi teoria difuzionistă, postulează că există o tradiţie
unică, adaptându-se în fiecare generaţie şi că baza s-ar fi
aflat undeva în Sumer. A doua teorie susţine că civilizaţia
apare simultan în mai multe locuri, în fiecare regiune, luânu
naştere câte o cultură, şi că ele se aseamănă fiind inspirate oamenilor de către zei. Enrich von Daniken, Robert Charroux,
gen Emil Streinu şi Pavel Coruţ i-ar numi pe aceşti zei:
extraterestrii colonizatori.
In cartea Black Athena: The Afroasiatic Roots of
Classical Civilization, Martin Bernal scrie: „influenţele egip-
tene şi feniciene au avut un rol însemnat în formarea culturii
greceşti, iar reflexele gândirii sumeriene au influenţat hotărâtor
doctrinele iudaice".
Olmecii au constituit prima organizare urbană pe
coastele Golfului Mexic, care a început să se dezvolte înainte
de anul 1000 î.Hr., ajungând până la 350 000 de indivizi care
locuiau în oraşele mici şi îşi celebrau zeităţile în trei tem-
ple, unde să adunau la intervale regulate. Neavând un sistem
propriu de scriere, olmecii foloseau glifele şi pictogramele.
In lipsa mărturiilor scrise, istoricilor le este foarte greu să
găsească izvorul credinţelor şi obiceiurilor lor. însă vestigiile
acestei civilizaţii ne pot ajuta să ne facem o imagine cuprin-
zătoare despre dimensiunea interioară a acestor oameni, dar
mai ales despre regulile de funcţionare ale universului lor ex-
terior. O particularitate a culturii lor constă în făurirea unor
sculpturi foarte mari, unele având peste 3,5 metri înălţime
şi cântărind în jur de 20 de tone. Tema principală a acestor
statui erau capete-gigant, zei hermafrodiţi şi nişte făpturi ju-
mătate oameni, jumătate jaguari.
Olmecilor le datorăm sporturile cu mingea, ei fiind
inventatorii Tlachli. Acest joc se desfăşura într-o curte pie-
truită în formă de L, cu ziduri înclinate pe margini şi cu
nişte inele suspendate la capetele terenului. Jucătorii purtau
apărătoare pentru şolduri, mănuşi şi centuri din piele de că-
prioară, aveau voie să lovească mingea de cauciuc doar cu
genunchii sau coapsele şi trebuiau s-o introducă printre ine-
lele din perete. Basoreliefurile înfăţişează decapitarea unuia
dintre căpitanii celor două echipe.
Aici părerile sunt contradictorii. Unii cercetători sunt
de părere că perdantul era sacrificat, alţii cred exact contra-
riul. Asemeni dacilor, olmecii celebrau eroismul, iar sacrificiul
celui mai virtuos dintre ei era o onoare trimisă zeilor.
Calendarul olmec se bazează pe calcule extrem de
complexe şi era compus din cicluri de câte 52 de ani. Aceşti
locuitori care populau teritoriul de astăzi al statelor mexicane
Veracruz şi Tabasco aveau o viziune ciclică asupra istoriei şi
profeţeau că marile evenimente istorice - întemeierea dinas-
tiilor, dispariţia altor civilizaţii, catastrofele naturale sau cele
provocate de om - se repetă la anumite intervale.
Civilizaţia olmecă s-a confruntat cu propriul declin în-
cepând cu anul 400 î.Hr. Cu aproximaţie, în anul 600 î.Hr.,
în sudul Yutacanului, a apărut o nouă civilizaţie americană,
agrară şi cu realizări asemănătoare olmecilor. Este vorba des-
pre mayaşi.
Cynthia Stokes Brown, în Istoria Lumii de la Big
Bang până în prezent, descrie condiţiile mult mai dificile de
dezvoltare socială a acestei populaţii, din cauza zonelor cal-
caroase care absorbeau substanţele nutritive din sol, din cauza
căldurii sufocante şi mai ales a lipsei animalelor de povară şi
a carelor de tracţiune. Mayaşii nu cunoşteau roata! Probabil
din aceste motive mayaşii nu au construit un imperiu centra-
lizat. In perioada de glorie a existenţei sale, între anii 600 şi
800 d.Hr., poporul mayaş era structurat în mici oraşe-state
(după unii istorici, aproximativ 60) care aveau o mitologie, o
traditie si o cultură comună, însă cu administraţii autonome.
Populaţia maya era formată din cel puţin trei până la cinci,
milioane de oameni. Credinţa lor este comună cu a dacilor,
ei intrând în comuniune cu strămoşii şi cu zeii prin autosa-
crificiu. Un obicei religios era străpungerea pieilor cu spini de
peyota. Substanţele psihoactive din cactus ajutau la procesul
de extindere a conştiintei.
Cel puţin două regate maya au fost conduse de femei.
Această civilizaţie a cunoscut scrisul ideogramic şi a dezvol-
tat înalte concepte astrologice, astronomice, matematice şi
teologice. Au fost descoperite cărţi obţinute din fâşii lungi de
hârtie care conţineau date extrem de precise despre virtuţile
unor plante, despre univers şi despre zeii civilizatori veniţi
din cer.
In întunecarea minţilor lor meschine si virusate, conchistadorii spanioli au distrus cu un zel demn de o cauză
nobilă aproape toate vestigiile uluitoarei culturi maya. Dintre
toate mărturiile acestui popor deosebit s-au mai păstrat patru
asemenea cărţi, scrise însă după anul 900 d.Hr.
Scrierea mayaşă a putut fi descifrată abia în 1980.
Declinul mayaşilor începe în jurul anului 900 d.Hr. şi se pare
că s-a datorat pe de-o parte foametei care a decimat o ju-
mătate din populaţie şi pe de altă parte revoltelor oamenilor
simpli care i-au alungat pe preoţi şi familiile conducătoare.
Centrele religioase au fost abandonate pe fugă, iar unele pic-
turi şi sculpturi au rămas neterminate.
Se pare că prin anul 750 d.Hr., mayaşii s-au confruntat
cu o secetă fără precedent. „Consecinţa acestei secete afost abandonarea, după anul 900 d.Hr., a aşezărilor urbane din câmpiile
locuite de populaţia maya. După aceea, jungla tropicală a învă-
luit în mister templele bogat ornamentate ale civilizaţiei maya",
scrie Brian M.Fagan în The Long Summer: How Climate
Changed Civilization.
Aproape concomitent cu civilizaţia maya, în oraşul
Teotihuacan apare civilizaţia toltecă, impunându-se în regiu-
ne vreme de opt secole. Activitatea principală era exploatarea
şi prelucrarea obsidianului, o rocă vulcanică. Toltecii au pre-
luat de la olmeci calendarele şi sistemul de scriere alcătuit
din glife. Foarte interesanţi sunt zeii din Teotihuacan: Xipe
Totec (Zeul jupuit) este guvernatorul Soarelui şi al Lunii,
Tlaloc este zeul Ploii, şi Quetzalcoatl (Şarpele cu pene) este
zeul Timpului.
Toltecilor le este atribuită descoperirea metalurgiei,
regimul militar şi opresiv. Sistemul credinţelor lor impunea
sacrificii umane pentru îmbunarea zeilor. In perioada 200
î.Hr.-750 d.Hr., sacerdoţiul i-a guvernat pe tolteci şi asemeni
catolicilor care cred că papa este „Vicarul lui Dumnezeu pe
pământ", Topiltzin Quetzalcoatl, marele preot, pretindea
că este întruparea „Şarpelui cu Pene", care printre altele i-a
învăţat pe oameni agricultura şi le-a adus civilizaţia.
Quetzalcoatl este pentru tolteci ca Toth pentru egip-
teni sau Hermes pentru greci: Marele Iniţiator!
Civilizaţia toltecă intră în declin spre sfârşitul seco-
lului al Xl-lea d.Hr., când invaziile unui trib obscur care-şi
spunea „mexica" şi care era considerat o populaţie „de mâna a
doua", slujitori şi sclavi împinşi de secetă, au luat în stăpâni-
re teritoriile şi au impus un alt sistem de raportare la lumea
spirituală.
Prin 1325, după declinul toltecilor, acest trib obscur
care-şi spunea „mexica" s-a stabilit pe una dintre insulele
lacului Texoco, la o altitudine de peste 2 100 de metri.
Preluând cultura, dar şi rigoarea toltecă, aztecii au creat un
adevărat imperiu. Oraşul Tenochtitlan era un megalopolis
precolumbian ajungând la 3 milioane de locuitori. Salba de
lacuri şi mai ales terenul mlăştinos au permis populaţiei să-şi
dezvolte agricultura, dobândind astfel un nivel de trai foarte
satisfăcător.
Aztecii au construit terase suspendate, arhitecturi ela-
borate, sisteme complexe de irigaţii. Au început domesticirea
curcanilor, a câinilor şi cultivarea porumbului.
Shamanii au cultivat şi prezervat două specii de
cactuşi din care obţineau prin fermentare, băuturile ochii şi
pulque folosite pentru extinderea conştiinţei, pentru călătorii
mentale...
O altă particularitate a tradiţiei aztece este dansul
iniţiatic în cerc. In centrul Tenochtitlanului se află o piaţă
înconjurată de ziduri unde puteau dansa ritualic 8 600 de
oameni. în oraşul învecinat, Tlatelolco, există o altă piaţă
care putea rivaliza fără nici un complex cu Constantinopolul
şi Roma.
Nici aztecii nu cunoşteau animalele de povară şi roata.
Imperiul aztec se cristalizează prin 1428 d.Hr., după cucerirea
oraşului Azcapotzalco. Boabele de cacao deveniseră un fel de
monedă universală. Bunăstarea nu avea să dureze însă foarte
mult. în a doua jumătate a secolului al XV-lea, inundaţiile
şi mai ales invaziile lăcustelor au declanşat o foamete cum-
plită. Cynthia Stokes Brown în Istoria Lumii de la Big Bang
până în prezent scrie: „Părinţii îşi vindeau copiii pe porumb,
iar oamenii acceptau să fie făcuţi sclavi ca să poată supravieţui.
Conducătorul aztec Montezuma I, care a domnit în perioada
1440-1468, a proclamat războiul drept ocupaţia principală în

până în prezent scrie: „Părinţii îşi vindeau copiii pe porumb,
iar oamenii acceptau să fie făcuţi sclavi ca să poată supravieţui.
Conducătorul aztec Montezuma I, care a domnit în perioada
1440-1468, a proclamat războiul drept ocupaţia principală în
stat, în încercarea de a obţine rezerve de hrană suficiente pentru întreg imperiul".
Aztecii credeau că ei trăiau în timpul „celui de-al cin-
cilea soare" si că lumea fusese distrusă până la ei de patru ori
de către zeii nemulţumiţi de „ignoranţa şi răutatea oamenilor".
Speculate abil de către un sacerdoţiu corupt, temerile
aztecilor au cristalizat un sistem de superstiţii periculoase.
Conform acestora, doar sacrificiile umane puteau amâna
sfârşitul vieţii pe Pământ, pentru că zeitatea lor supremă
se hrănea zilnic cu inimi umane. Aztecii au moştenit sân-
gerările ritualice practicate de olmeci, însă au dus acest
ceremonial la un nivel macabru, de exterminare în masă.
Aceste modificări conceptuale au condus la înlocuirea zeităţii
supreme Quetzalcoatl (Şarpele cu pene), zeul agriculturii şi
meşteşugurilor, cu Huitzilopochtli (Colibriul din sud), zeul
războiului.
Aztecii au început să se considere poporul ales de către
acest zeu crud, care aminteşte întrucâtva de Iahve al evre-
ilor. Scopul fiecărui războinic era să prindă cât mai mulţi
duşmani, pe care să-i sacrifice, sperând să capteze bunăvoinţa
lui Huitzilopochtli. Sacrificiile umane se săvârşeau atât la ră-
săritul, cât şi la apusul soarelui, după ce preoţii le desenau
victimelor dungi albe şi roşii pe corp, le colorau buzele cu
roşu şi desenau în jurul gurii câte un cerc negru, iar pe cap li
se turna vopsea albă. Doi preoţi întindeau trupul celui dam-
nat pe terasa piramidei, după care preotul oficiant îi despica
cu un cuţit de obsidian pieptul, îi scotea inima pe care o ofe-
rea zeului suprem, în timp ce trupul celui ucis se rostogolea
pe treptele piramidei sub razele opace ale unui soare din ce
în ce mai sângeriu.
Conform conchistadorului Hernan Cortes, la fiecare
templu, se sacrificau anual câte 50 de oameni, ceea ce înseam-
nă că pe întreg teritoriul ocupat de azteci mureau sacrificaţi
ritualic aproximativ 20 000 de oameni. După alţi istorici,
numărul este mult exagerat de spaniolii care astfel îşi justifi-
cau propriile crime oribile împotriva aztecilor.
O altă civilizaţie care crede în nemurire si în necesi-
tatea sacrificiului pentru a îmbuna divinităţile este cea dacă.
Istoricul grec Herodot scrie despre triburile de geţi pe care le
întâlneşte în teritoriile noastre: „credinţa lor este că ei nu mor,
ci cel care piere se duce la Zamolxes, divinitatea lor, pe care unii îl cred acelaşi cu Gebelezis. în al cincilea an, aruncă sorţii şi întotdeauna pe acela dintre ei pe care cade sorţul îl trimite cu solie la Zamolxes, încredinţându-l defiecare dată după toate nevoile lor11.
Ritualul sacrificiului uman se deosebeşte de cel aztec
prin câteva particularităţi. Dacă aztecii aveau nevoie de pri-
zonieri pe care să-i ofere lui Huitzilopochtli, mâncătorul de
inimi, dacii consimţeau că cel mai bun şi mai virtuos dintre
ei să „pornească drept mesager înspre Cerul lui Zamolxe". In cartea a IV-a a Istoriilor, Herodot, la capitolul XCIV, continuă:
„Trimiterea solului se face astfel: câţiva dintre ei, aşezându-se la rând, ţin cu vârful în sus trei suliţe, iar alţii apucăndu-lde mâini şi de picioare pe cel trimis la Zamolxes îl leagănă de câteva ori şi apoi,făcându-i vânt, îl aruncă în sus peste vârful suliţelor. Dacă în cădere omul moare străpuns, rămân încredinţaţi că zeul le este binevoitor; dacă nu moare, îl învinuiesc pe sol, hulindu-l că este
un om rău; după ce aruncă vina pe el, trimit pe un altul..."
Ritualul presupune că înaintea sacrificării solului i se
trasmit toate doleanţele celor rămaşi pe pământ. Herodot
mai descoperă un lucru interesant. Tracii erau monoteişti
sfidând zeii altor culte. Spre exemplu, când tuna şi fulge-
ra, aceştia trăgeau cu săgeţile spre nori ameninţându-i pe cei
responsabili.
Divinitatea dacilor, Zalmoxe, prin asemănarea con-
ceptuală cu Iisus, stârneşte interesul atât al teologilor, cât şi
al istoricilor. Originea învăţăturilor celor două figuri mar-
cante, deopotrivă umane şi îndumnezeite, este deseori contro-
versată şi stârneşte aprige polemici printre cercetători. Astfel,
conform Evangheliei lui Pseudo-Toma şi Evangheliei arabe,
două apocrife descoperite în 1947, la Qumram, în perioada de
la 2 la 12 ani, după fuga lui Iosif şi a Măriei din Palestina,
Iisus ar fi fost iniţiat în ştiinţa secretă egipteană, învăţând
astrologie, alchimie şi înaltă magie.
Despre Calea lui Zalmoxe, părerile sunt împărţite şi
contondente între ele. Există patru abordări:
•	Perspectiva istoricilor greci, care îl plasează pe
Zalmoxe ca fiind discipolul lui Pitagora (iniţiat şi el în Egipt).
•	Punctul de vedere a lui Herodot, precum că Pitagora
şi Zalmoxe nu aveau cum să fie contemporani, întrucât zeul
dac îi este mult anterior filosofului grec.
•	Părerea istoricului Hermippus Callimachius, con-
form căreia Pitagora a fost discipolul lui Zalmoxe.
•	Analiza lui Hyppolytus, din secolul III d.Hr., care
încearcă să demonstreze că Zalmoxe a fost cel dintâi care a
răspândit doctrina pitagoreică printre druizii celţi.
O altă asemănare profundă între religia creştină şi cul-
tul lui Zalmoxe, pe lângă ideea vieţii veşnice şi a tripartiţiei
experienţei umane: ne naştem din pământ şi apă, trăim cu
aer şi ne întoarcem în focul luminii eterne, este şi simbolis-
mul numărului 3. Iisus a stat 3 zile în mormânt, timp în care
s-a pogorât până în centrul Iadului unde „pe diavol l-a sur-
pat.!", iar Zalmoxe se retrage într-o locuinţă subterană unde
stă 3 ani, după care „revine la suprafaţă transfigurat."
In minunata sa carte Religia Dacilor, Dan Oltean îl
plasează pe Zalmoxe în panteonul daimonilor (entitate su-
pranaturală, un fel de erou-zeu, mediator între lumea văzută
şi cea nevăzută).
După Empedocle, daimon este un alt termen pentru
suflet. La Platon, termenul are şi conotaţia de înger păzitor.
In Legile, el scrie despre daimoni că sunt un popor superior
omului şi din rândul căruia Zeul Suprem alege un reprezen-
tant care să-i conducă pe oameni: „...exact aşa cum facem noi
astăzi cu turmele şi cu toate animalele domesticite care trăiesc în cirezi, căci boilor nu le punem în frunte un bou şi caprelor o capră... La fel zeul iubitor fiind de oameni ne-a pus în frunte un
neam mai bun decât al nostru, pe cel al daimonilor".
Zalmoxe este printre altele şi un eliberator, mântuitor,
reformator. După ce se retrage dintre oameni în miracolul
devenirii „In pântecele pământului, ca într-o moarte iniţiatică,
rămânând trei ani în solitudine şi meditaţie, Zamolxe iese tran-
figurat, unindu-se cu scânteia divină din el, asemeni lui lisus care trăieşte cu Tatăl" scrie Dan Oltean.
Zalmoxe separă viaţa de moarte prin iniţiere, adică
prin confruntarea cu realităţile lumii nevăzută înainte de
moartea trupului. Este identic cu ce aveau să spună sfinţii
creştini ai pustiei: „Nu poţi cunoaşte Raiul după moarte, dacă
nu l-ai înţeles din timpul vieţii!"
O altă asemănare foarte interesantă între crestinism si
zalmoxianism este ideea omului îndumnezeit capabil să re-
formeze şi să salveze umanitatea! Aşa cum lisus reformează
Legea lui Moise: „Eu nu am venit să stric Legea, ci am ve-
nit s-o împlinesc!", tot astfel, Zalmoxe redescoperă sensurile
învăţăturii primului Zeu, Gebelezis. Iată ce scrie Dan Oltean
în Religia dacilor: „Zamolxe nu a demolat vechile divinităţi
getice, ci le-a dat un nou aspect, o nouă înfăţişare. Din această
cauză era foarte firesc ca numele lui Gebelezis să dispară, fiind
înlocuit cu numele reformatorului sau.11. Nu putem să negăm
uluitoarea asemănare cu religia creştină care trece cu vederea
peste Demiurgul Vechiului Testament, Yahve...
Conform traducerilor, Gebelezis înseamnă Zeul ve-
nit din cer sau Zeul Cerului. Putem observa cel puţin trei
caracteristici ale acestui personaj fabulos, Zalmoxe, de unde
derivă şi tot atâtea păreri despre natură sa: om-daimon-zeu.
Pentru cultura dacică, Zalmoxe este primul rege-pre-
ot din această regiune a imperiului trac, asemeni faraonilor
egipteni care erau consideraţi de natură divină. Foarte intere-
sant este arcul peste timp, în Orientul Mijlociu, unde marele
reformator al iudaismului, Hristosul neamurilor, Iisus, este
recunoscut ca regele-preot al lumii.
Socrate, care a cunoscut un discipol al lui Zalmoxe,
îl convinge pe Platon să scrie despre dac: „acesta, cu privirea
limpede şi glasul hotărât i-a spus (lui Socrate): regele nostru este zeu (theos)".
Divinizarea conducătorilor, legiuitorilor şi iniţiatori-
lor era un demers firesc în Antichitate. Astfel, Alexandru cel
Mare, după ce a cucerit lumea, a fost investit, încă din timpul
vieţii, cu atribute divine, Augustus, Nero, Caligula sunt doar
câteva nume de regi sau împăraţi, care îşi revendicau origini-
le din dimensiunile superioare. Şi astăzi, împăratul Japoniei
este considerat ca fiind un zeu în viaţă.
Herodot nu-i aribuie lui Zalmoxe caracterul de zeu, ci
de daimon, adică un erou, mai degrabă un semizeu.
Grecii îşi cartografiaseră foarte bine planul ceresc,
unde ierarhiile erau foarte bine delimitate. Astfel, în teologia
lor, daimonii erau superiori oamenilor, dar sub zei, pe când la
romani, câteva secole mai târziu, cele două niveluri tind să se
suprapună. Când asociau unui rege calităţi superioare, grecii
îl defineau ca pe un daimones, iar romanii ca pe un deus.
In viziunea originară a mitologiei elenistice, zeii se ma-
nifestau doar în planul superior, în lumile invizibile, în timp
ce daimonii aveau deopotrivă şi caracter uman.
O civilizaţie uluitoare, pe nedrept uitată sau nestudi-
ată suficient de către istorici, este cea a celţilor. Ulterioarele
cuceriri ale Imperiului Roman au estompat valorile şi mitu-
rile acestei populaţii care deja în anul 300 î.Hr. se răspândise
din Irlanda până la Marea Neagră, din Franţa în Italia şi
Spania, iar de aici până în Germania.
întrucât exploatarea sării şi a fierului erau atributele
lor economice, celţii au fost numiţi de către latini gali. Acest
termen provine din grecesul hal care înseamnă sare. In Salt:
A ivorld History, Mark Kurlansky demonstrează că numele
râurilor Rin, Isar, Main, Neckar sunt date de celţii, care le
navigau, comercializând arme din fier. Ei îşi cultivau în co-
mun pământurile, femeile aveau drepturi egale cu bărbaţii,
organizau alegeri libere, construiau drumuri foarte eficien-
te. Specialiştii sunt de acord atunci când vine vorba despre
precizia calendarului lor, că este mult mai complex decât cel
roman (Iulian). Religia lor era politeistă şi era guvernată de
druizi.
Studiul exegeţilor marilor culturi plasează începutu-
rile religiilor între anii 800 î.Hr. şi 200 d.Hr. Această etapă
planetară este numită Epoca Axială de către existenţialistul
german Karl Jaspers. întrebarea colectivă este cum se expli-
că apariţia aproape simultană a religiilor? Oricine studiază
comparat marile religii poate constata numitorul comun al
acestora, care este lumea de dincolo.
Apariţia alfabetelor cristalizează concepte şi dogme,
astfel încât credinţele iudaice, creştine şi islamice se bazează
pe Cărţi Sacre. In această mie de ani au apărut profeţii şi
înţelepţii regiunii Eurasia: Zarathustra (Zoroastru) şi Mani
la persani, Lao Tze şi Confucius în China, Budhha şi învă-
ţătorii vedici în India, apoi în bazinul Mediteranei, profeţii
Vechiului Testament, Iisus şi, mai apoi, Mahomed.
Este interesant de remarcat că religiile apărute în
această perioadă glorificau lumea de dincolo în defavoarea
celei de aici, astfel încât Moise le reaminteşte evreilor de le-
gătura lor sacră cu Dumnezeul Ceresc; Iisus spune răspicat că
regatul Său nu este din lumea aceasta, iar Mahomed afirmă
că noi cât trăim dormim, şi ne trezim abia după ce murim.
Religiile anterioare anului 800 î.Hr. venerau spirite-
le invizibile care guvernau lumea întrupată. Pe măsură ce
conştiinţele au început să se dezvolte în plan orizontal, după
apariţia conglomeratelor urbane, oamenii au început să per-
sonifice aceste duhuri nevăzute şi aşa au apărut idolii.
Abuzul „zeilor" asupra oamenilor, macabrele sacrificii
umane şi înlocuirea superstiţiei cu ştiinţa încep să dispară
odată cu ofensiva iudaismului, desăvârşirea creştinismului şi
reforma islamică.



Obsesia sfârşitului şi falsele apocalipse...
Este aproape imposibil să meditezi la începutul ori-
cărui lucru, fără să fii preocupat de sfârşit. Este evident
pentru oricine că naşterea este o certitudine a morţii. Marile
religii, învăţăturile marilor maeştri şi sistemele filosofilor
vorbesc despre devenirea fiinţei între cele două coperte: naş-
tere-moarte!
Anumite culte vorbesc despre lumi diferite. în uni-
versul vizibil sunt fiinţele întrupate, care se manifestă atâta
vreme cât sunt animate, iar în dimensiunea invizibilă se află
sufletele descărnate. Aşadar, avem o dimensiune materială şi
una spirituală. Fiecare dintre noi, la un moment dat, ne vom
trăi propria apocalipsă, dar cum umanitatea ne cuprinde pe
absolut toţi, bărbaţi şi femei, obsesia sfârşitului şi a începutu-
lui a devenit colectivă.
Reducând întreaga umanitate la cuplul primordial:
Adam-Eva, yang-yin; (+)-(-), putem înţelege şi accepta de ce
ideea vieţii, a morţii si a renaşterii este fundamentală în toate
culturile şi miturile lumii.
Ideea unui sfârşit comun al umanităţii este întărită în
cromozomii memoriei care păstrează remanentă extincţiilor
care au mai avut loc: potopul, erupţiile vulcanice, schimbarea
polilor, cutremurele, căderea asteroizilor etc... Această obsesie
compulsivă a născut isterii şi mari nelinişti aproape în fieca-
re generaţie. Romanii, specialişti în numerologie credeau că
sfârşitul Romei va coincide cu sfârşitul lumii, căci în acele
vremuri era celebră butada: „toate drumurile duc la Roma".
Latinii marcaseră începutul Romei în anul 753 î.Hr.
şi calculaseră prăbuşirea ei în anul 195 d.Hr. Metoda de cal-
cul era destul de simplă, ei atribuind câte un număr specific
fiecărei litere. Astfel că Roma devine un cod, cu suma totală
de 948 de ani. Cam de aici vine conceptul celor aproximativ
1 000 de ani de glorie a unui tipar...
Un alt an temut în toată lumea creştină a fost 1666, din
cauza asocierii cu numărul Bestiei. Toţi aşteptau sfârşitul lu-
mii, dar n-a venit decât prăbuşirea Londrei sub flăcările unui
incendiu uriaş!
In 1524, un predicator german pasionat de astrono-
mie a calculat că Saturn, Marte şi Jupiter se vor afla în acel
an sub semnul Peştilor şi ca atare se anunţă un potop imi-
nent. Enoriaşii lui s-au chinuit să construiască plute uriaşe şi
bărci gigant, pentru a se salva asemeni „străbunicului" Noe.
Numai că în acel an a fost o secetă cumplită, ambarcaţiunile
au rămas înţepenite în noroi, oamenii îşi cheltuiseră toate
resursele şi acum riscau să moară... de foame
Aproape în fiecare generaţie a existat frământarea
unui sfârşit catastrofal, cauzat de necredinţa şi răutatea oa-
menilor. Poate cel mai consistent prag a fost luat când anul
999 a devenit 1000!
După un mileniu de la venirea lui Iisus, Europa creş-
tină, cuprinsă de remuşcările propriilor fapte, aştepta cu în-
frigurare revenirea Mântuitorului şi cumplita confruntare a
Armageddonului. In funcţie de locul unde trăiau, oamenii
aveau percepţii deferite despre derularea Apocalipsei. In vre-
mea aceea se „ştia" că Dumnezeu calculase „timpuldevenirii şi
al mântuirii" în milenii! Spre exemplu, în Germania şi ţările
nordice se credea că pământul va exploda ca o uriaşă min-
ge de foc, fără nici o avertizare prealabilă. Mediteraneenii
se aşteptau să audă cornul Arhanghelului Gabriel şi apoi va
curge ploaie de foc şi pucioasă din cer. Cronicile sfârşitului
de an 999 sunt foarte interesante din perspectiva profundelor
schimbări de comportament. Creditorii îşi iertau datornicii,
soţii îşi mărturiseau infidelităţile, bogaţii deveneau brusc ge-
neroşi, comerţul între oraşe a stagnat, soldaţii au renunţat la
arme. Ce rost mai are viaţa când moartea îşi ascute coasa?
Toată suflarea creştină aştepta ca Judecata de Apoi să înceapă
la Ierusalim. Mulţi dintre nobilii bogaţi şi-au donat averile
şi au pornit într-un lung pelerinaj spre Ţara Sfântă. Printre
psalmi şi rugăciuni pline de patos şi vervă duhovnicească
şi-au făcut loc însă şi predicatori fanatici care întreţineau te-
roarea psihică. Orice fenomen natural era perceput ca semn
apocaliptic. O furtună echivala cu deschiderea unuia dintre
sigilii...
La Roma, în noaptea de 31 decembrie, în Bazilica Sf.
Petru, pontiful Silvestru al II-lea se pregătea pentru ulti-
ma slujbă oficiată pe pământ. Orologiul a bătut lugubru de
12 ori, dar cerurile nu s-au deschis, iar credincioşii plângând
de bucurie, îmbrăţişându-se şi râzând descătuşaţi de spaime-
le morţii au intrat vii şi recunoscători în noul mileniu.
Cruciadele şi oceanele de sânge care au întunecat
întreg Evul Mediu se pregăteau să demonstreze istoriei că
evlavia colectivă este posibilă doar în faţa unui pericol imi-
nent! Şi uite aşa se poate găsi o explicaţie utilă războiului.
Un alt an interesant din punctul de vedere al interpre-
tării predicatelor apocaliptice a fost desigur 1999. Intrarea în
noul mileniu s-a făcut printr-o eclipsă totală de soare, iar la
trecerea dintre ani toate computerele s-au blocat din cauza
unor erori de soft, însă profeţia cea mai îngrijorătoare pentru
noi, căci suntem contemporani cu deznodământul ei, este cea
de la Fatima, Portugalia. In 1917, Sfânta şi Pururea Fecioară
Maria s-a arătat în duh unor copii împărtăşindu-le mai multe
mesaje secrete, dintre care unul referitor la Apocalipsă. Acesta
a fost scris şi sigilat într-un plic, care a ajuns la Vatican, fiind
deschis şi citit, în 1960, pentru prima oară de către papa Ioan
al XXIII-lea. Această ultimă avertizare pe care Fecioara o
adresează umanităţii prin intermediul maicii Lucia, unul
dintre cei trei copii, se referă la distrugerea lumii aşa cum o
cunoaştem, când cel de-al cincilea papă, după primul care
a deschis scrisoarea, va ieşi din Pontificat. Cei patru papi
care au citit mesajul, până la Benedict al XVI-lea, (n. Joseph
Alois Ratzinger), care este actualul „stâlp de susţinere al
Vaticanului", au fost: Ioan al XXIII-lea, Paul al Vl-lea, Ioan
Paul I şi Ioan Paul al II-lea.
Legendele spun că nici unul dintre pontifi nu a dez-
văluit conţinutul mesajului, întrucât Biserica se teme de pro-
feţirea Zilelor de Apoi, la o dată atât de „concretă"... (trebuie
să ştim că Benedict al XlV-lea are astăzi 84 de ani), ar putea
tulbura întreaga lume cauzând anarhie şi haos!
Anul 2011 evident a scos la iveală alţi predicatori ai
Apocalipsei. Pastorul neoprotestant Harol Camping a isteri-
zat SUA profeţind sfârşitul lumii în mai. Neieşindu- i soco-
teala, a amânat-o pentru octombrie...

Demonii omului rupt de întreg:
boală, suferinţă si moarte
Toate speciile deţin nemurirea, dar în gene şi nu în
corpuri, aşa cum îşi doresc toţi cei prea ataşaţi de dimen-
siunea materială. Totul în univers este informaţie, iar
aceasta nu moare, adică nu se uită, ea transmiţându-se din
generaţie în generaţie prin eternul ciclu: naştere-devenire-
moarte-renaştere.
Toate sistemele de informaţii ale masculului şi ale
femelei, prin acuplare, sunt transferate copilului ce se va
naşte. Cu alte cuvinte, noi după ce murim ne „mutăm" în
copiii noştri. Nu degeaba ne-a îndemnat Hristos: „Creşteţi şi
înmulţiţi-vă!"
Declararea momentului morţii a tulburat, preocupat
şi chiar îngrijorat pe toată lumea, încă de la începuturile
umanitătii.
In Antichitate, se credea că moartea survine când înce-
tează respiraţia, iar defunctului i se punea sub nări o oglindă.
Dacă aceasta se aburea, însemna că individul trăieşte. Mai
târziu, s-a ascultat inima şi s-a căutat pulsul considerându-se
că decesul survine în momentul în care inima şi plămânii nu
mai funcţionează.
In epoca modernă, s-a spus că moartea coincide cu
încetarea oricărei activităţi cerebrale. Iniţiaţii consideră că
nici nu există un moment al morţii, ci, la fel ca pubertatea,
adolescenţa, bătrâneţea, şi moartea este o trecere din domeniul
simţurilor în cel al intuiţiei şi al imaginaţiei. în folclorul celtic
există acest cântec: „Aşa cum marele stejar se poate ascunde într-o sămânţă, aşa şi omul după ce moare se ascunde într-un gând al unui bărbat şi într-o trăire a unei femei!'1
O altă obsesie a secolelor trecute a fost moartea clinică,
însă acest fenomen ne poate demonstra că spiritul părăseşte
trupul, deplasându-se către altceva, iar în momentul resusci-
tării se simte atras ca într-un vârtej înapoi în structurile sale
biotice.
Aşadar, există multe concepţii şi teorii legate de moar-
te, dintre care se detaşează câteva cu adevărat foarte intere-
sante. Occidentalii cu precădere cred că există un moment
al morţii, creştinii fiind convinşi că sufletul părăseşte trupul
prin ultima suflare, şi atunci rostesc: „şi-a dat duhul".
în alte culturi, omul este declarat mort, când tempe-
ratura corpului său a scăzut atât de mult încât omul pare o
statuie.
într-un trib malaysian, se crede că tranziţia de la viaţa
fizică la cea spirituală nu este instantanee, ci dimpotrivă du-
rează foarte mult. Trecerea de la lumea vizibilă a viilor la cea
invizibilă a morţilor necesită asistenţă şi foarte mult ajutor
din partea celor rămaşi. în perioada scursă până la înhuma-
re, defunctul este tratat ca o persoană vie, are la dispoziţie
mâncare şi băutură, rudele stau de vorbă cu el, iar vraciul îi
povesteşte despre traseul care-l aşteaptă până la întâlnirea cu
strămoşii.
în Indonezia, există un obicei şi mai ciudat. După con-
statarea morţii, defunctul este lăsat să se descompună, ca ci-
neva să poată strânge toate lichidele fiziologice pe care să le
toarne ulterior peste orezul pe care îl va mânca familia celui
dispărut. Obiceiul este vechi şi se regăseşte şi în culturile bal-
canice. Coliva făcută din arpacaş reprezintă trupul decedatului
pe care rudele şi prietenii îl mănâncă, împărtăşind moartea cu
el, dar oferindu-i rămânerea printre cei vii.
Alte culturi consideră că sufletul părăseşte trupul după
fix 42 de zile şi că până atunci cadavrul se află într-un amplu
proces de separare. Sufletul se înalţă într-o altă dimensiune,
iar trupul se descompune în elementele constitutive ale ma-
teriei: pământ, apă, aer, foc, metal! Unii îşi îngroapă morţii
după trei zile, alţii îi incinerează.
Românii au obiceiul de a face pomană mortului, de a-i
lăsa la îndemână mâncare şi băutură timp de 40 de zile etc...
Moartea este o realitate concretă la care se raportează
toţi indivizii, indiferent de gradul de percepţie sau cultură.
Viaţa, aşa cum o putem noi conceptualiza în materie,
este condiţionată de timp. Tot ceea ce se află, la un moment
dat, în dinamică are o durată determinată. Astfel un bec re-
zistă 750 de ore, o tobă de eşapament, 2,5 ani, despre Soare
se crede că „trăieşte" aproximativ 5 miliarde de ani, un peşte
auriu trăieşte 14 ani, un câine de talie înaltă, vreo 10 ani, iar
media de vârstă a omului este cuprinsă între 65 şi 75 de ani.
Obsesia pentru sfârşit, reînceput, moartea ca eternita-
te sau viaţa veşnică este moştenirea transmisă de umanitate
din generaţie în generaţie. Atât omul, cât şi obiectele au o
misiune de utilitate, dar şi o uzură morală. Nimic din ceea
ce nu produce utilitate nu rezistă. Aceasta este pilda pe care
Hristos ne-o dă uscând un smochin care nu mai rodea de
multă vreme nimic. Revenind la preocuparea zilelor pe care
le avem de trăit şi întâmpinarea momentului trecerii, trebuie
spus că nu întotdeauna timpul vieţii în dimensiunea mate-
rială s-a măsurat la fel. în Vechiul Testament găsim vârste
considerabile: Mathusalem a trăit 969 de ani, Noe, vreo 950.
Acum câţiva ani, o rusoaiacă şi un rus au stabilit recordul de
longevitate: 195 şi respectiv 165 de ani. Ei bine, potrivit le-
gendelor sumeriene, regele Karke ar fi trăit 28 800 de ani.
Geneticienii au studiat ani de zile raporturile optime
şi condiţiile de viaţă care ne-ar asigura o stare de sănătate
perfectă şi au ajuns la concluzia că într-o stare naturală, feriţi
de boli şi accidente, oamenii ar putea muri de bătrâneţe la
vârsta de 115 ani. La această etate, organele noastre ar ieşi
din uz, asemeni unui computer după ce i s-a stricat placa de
bază. S-a ajuns la concluzia că starea de fericire prelungeşte
viaţa sănătoasă, în timp ce stările de stres, nemulţumire sau
depresie accelerează îmbolnăvirea şi moartea! Motivele prin-
cipale care conduc la pierderea prematură a stării de sănăta-
te şi ulterior a vieţii în dimensiunea materială sunt: moartea
partenerului de viaţă, divorţul şi negăsirea sensului existen-
ţial. Există câteva statistici sumbre. Femeile divorţate sunt de
două ori mai predispuse la cancerul de col uterin decât cele
căsătorite, iar bărbaţii separaţi în cuplu riscă boli coronariene
grave. Explicaţia este foarte simplă. Omul este constituit din
două jumătăţi energetice: bărbat-femeie; yang-yin; (+)-(-)! Ar
fi exact ca la un avion cu două motoare, care funcţionează nu-
mai cu unul. Consumă mult mai multă energie şi se uzează
mult mai repede. Omul social trăieşte mai mult decât pust-
nicul şi de aici deducem importanţa colectivităţii şi a comu-
niunii acesteia.
O statistică îngrijorătoare spune că peste 99% dintre
speciile care au existat vreodată pe pământ au dispărut. De
la celebrii dinozauri până la felurite animale extraordinare
care populau apele, aerul, solul şi pământul îşi micşorează
diversitatea bilogică, odată cu trecerea timpului.
Extincţiile în masă au din nefericire pentru cei care nu
înţeleg sensul evoluţiei permanente un caracter ciclic. Se pare
că o dată la 30 de milioane de ani se produc nişte modificări
planetare atât de intense încât dispar în aceea perioadă, între
50% şi 95% dintre specii. încălzirile, răcirile globale, cutremu-
rele, ploile de meteoriţi, erupţiile vulcanice, radiaţiile cosmice,
subţierea din ce în ce mai pregnantă a stratului de ozon, efectul de seră, dispariţia pădurilor tropicale, poluarea apelor şi a solului sunt doar câteva dintre predicatele unei catastrofe planetare de proporţie.
Dacă au dispărut definitiv de pe faţa pământului nişte
specii şi chiar rase, înţelegem preocuparea din ce în ce mai
intensă a omului faţă de propria sa securitate şi continuitate.
Cu ajutorul paleontologiei putem călători în timp,
până în momentul în care primele organisme cu sistem osos
bine definit dominau solul. Fosilele ne aduc în prezent ima-
ginea biodiversităţii de acum 600 de milioane de ani. Fosila
este dovada existenţei într-un timp foarte îndepărtat a unui
animal.
In DeRerumNatura, poetul Lucreţiu scrie: „Nimic nu
rămâne mereu cum a fost. Totul se mişcă. Totul este transformat de natură şi forţat să adopte noi direcţii. Un lucru, uscat de timp, îmbătrâneşte şi se descompune. Un altul răsare din dezonoare şi devine puternic'.
Tot în vârsta de aur a umanităţii, în Antichitate, un
principiu hermetic postula: „Nimic nu se pierde, totul se trans-
formă!" O sămânţă conţine în sine dinamica unui copac care
poatre trăi 1 000 de ani.
In periplu nostru de la început spre sfârşit şi invers,
pentru a ne înţelege şi mai bine obsesia pentru continuitate
şi teama de un final implacabil şi definitiv, ne vom concen-
tra atenţia asupra unor extincţii cauzate de viruşi şi infecţii
ucigaşe. De exemplu, ciuma se face vinovată de pierderea
mai multor vieţi decât toate războaiele din istorie. Numită
şi Moartea Negară, acest flagel a exterminat în patru ani o
treime din populaţia Europei Medievale.
Un alt virus, adus în Americi de către conchistadorii
spanioli, variola a distrus mai multe vieţi printre nativi chiar
decât praful de puşcă.
Cu nici un secol în urmă, spre sfârşitul anului 1918, a
izbucnit o epidemie de gripă, probabil dintr-o bază militară
americană, care s-a extins în toată lumea, ucigând în patru
ani, peste 20 de milioane de oameni. Viruşii, bacteriile, baci-
lii, paraziţii, ciupercile au o vechime de peste 3,5 miliarde de
ani, aşadar sunt cele mai adaptate forme de viaţă inteligentă.
Dacă strămoşii lor au fost primele forme de viaţă ale Terrei,
de ce n-ar fi aceste microorganisme ultimele?
Virusul, ca ori ce altă formă de viaţă, are inserată în
structuri dorinţa de a se înmulţi şi de a supravieţui. Bacteria
care a produs ciuma bubonică a găsit cea mai eficientă cale
de multiplicare şi propagare: puricii şi şobolanii. Şi cum în
Evul Mediu aceştia făceau parte din decorul firesc al fiecă-
rei familii, boala s-a transmis la om aproape imediat. Dar
oricât de înspăimântătoare ar fi perspectiva confruntării cu
un duşman invizibil, ar trebui să conştientizăm că aceste
microorganisme ţin biosul în echilibru şi că dispariţia lor ar
însemna dispariţia conceptului de viaţă.
Paleopatologia studiază cum au influenţat diferitele
epidemii viaţa terestră, iar bioistoria cercetează dezastrele
produse de boli şi influenţa lor asupra prăbuşirii unor im-
perii, civilizaţii sau culturi. Sensul termenului epidemie se
traduce din grecescul epi demos care înseamnă deasupra oa-
menilor. Când sunt atacate de către viruşi, categorii extinse
de oameni, termenul se transformă în pandemie.
Atâta vreme cât oamenii erau organizaţi la nivel de
familii tribale, iar distanţele dintre ei erau foarte mari, bolile
se manifestau local, însă, pe măsură ce Comuna Primitivă
începe să se dezvolte, iar oamenii să caute spaţii vitale din ce
în ce mai vaste, viruşii au găsit metode variate de propagare.
Odată cu inventarea roţii şi a construirii drumurilor, aceste
microorganisme încep să se deplaseze odată cu gazda şi să se înmulţească prin trasmitere.
Până când organismul şi-a găsit metodologia de apă-
rare, viruşii au distrus, în istoria evoluţiei noastre, populaţii
întregi. îngrijorător este faptul că laboratoarele mari din
Rusia, SUA şi China păstrează în condiţii speciale tulpini
ale unor microrgansime vinovate de decimarea a sute de
milioane de oameni. „Vedeta" printre pandemii este ciuma
bubonică, cauzată de bacteria Pasteurella pestis, cu transmi-
tere prin muşcătura şobolanilor şi înţepăturile puricilor, care
produce inflamarea nodulilor limfatici (buboane), febră şi
delir. Timp de aproximativ 1 200 de ani, de la căderea Romei
până la Marele Incendiu londonez, umanitaea s-a întâlnit de
trei ori cu Moartea Neagră. Cele trei pandemii au produs 137
de milioane de victime. Fiind extrem de contagioasă, ciuma
bubonică a avut o rată a mortalităţii de 90%. Laboratoarele
moderne au identificat cauza apariţiei acestui tip de infecţie.
Vinovată se face o bacterie din structurile şobolanului negru
(Rattus rattus). Acest animal se deosebeşte fundamental de
şobolanul de canalizare.
Cunoscut în Europa Medievală drept Vechiul Şobolan
Englezesc, acest Rattus rattus avea o blană mătăsoasă, era
extrem de curat, sfidând mizeria şi nămolul din canale şi ca-
tacombe, preferând casele călduroase şi corăbiile uscate. Un
şobolan negru infestat cu Pasteurella pestis devine focarul
de infecţie cauzator al pandemiei de ciumă bubonică. Boala
este transmisă de la un şobolan la altul cu ajutorul purici-
lor care se transferă apoi la om. Bacilul, odată pătruns, se
înmulţeşte cu iuţeală în fluxul sanguin, afectând iremediabil
şi plămânii. Respiraţia şi saliva celui infestat devin mijloace
de propagare de la om la om. De trei ori, până acum, umani-
tatea s-a confruntat cu ciuma:
» Ciuma lui Iustinian în secolul al Vl-lea d.Hr.
» Moartea Neagră în secolul al XVI-lea.
» Ciuma londoneză izbucnită între anii 1665 şi 1666.
Al doilea flagel, după ciumă, care a decimat populaţia
Terrei este malaria. Agentul transmiţător este un protozoar
şi se „încarcă" în organism prin înţepătura femelei ţânţarului
anofel. Până în 1948, această boală se face vinovată de uci-
derea a peste 300 de milioane de oameni. In ţările cele mai
afectate, cum este India, s-au înregistrat şi 4 000 000 de
decese într-un singur an, iar în Indochina, aproape toţi local-
nicii s-au confruntat cu malaria, până la vârsta de 25 de ani.
Bioistoria studiază cum acest flagel a contribuit la că-
derea Imperiului Român. înainte ca latinii să fie atacaţi de
ciuma bubonică a lui Iustinian, s-au confruntat cu această
boală a „aerului rău , majoritatea soldaţilor fiind slăbiţi de
pandemie. însuşi Cezar a căzut pradă acestei cumplite boli
care se manifestă prin frisoane, febră, anemie şi mărirea
splinei. Existând chiar din preistorie, malaria, se pare că i-a
obligat pe oamenii primitivi să părăsească zonele din Africa
şi Asia unde au apărut primele organizări umane. în aceas-
tă privinţă, Charles Panati scrie în Cartea Sfârşiturilor: „De
vreme ce migraţiile umane sunt considerate responsabile pentru producerea, prin adaptare, a diferitelor caracteristici de rasă - culoarea pielii, forma ochilor, structura părului - malaria ar putea fi, dacă se dovedeşte teoria bolii ca motivaţie a migraţiei, un factor indirect semnificativ că a dus la apariţia raselor". Deşi astăzi
virusul este sigiliat şi bine păstrat în două laboratoare din
Moscova şi Atlanta, variola şi-a „făcut de cap" câteva sute
de ani ucigând milioane de oameni. Boala se spune că a fost
eradicată în 1977, ultimul caz de transmisie fiind înregistrat
la Merca, în Somalia. însă, mult mai teribilă decât moartea
era spaima de suferinţă şi mutilare. Extrem de infecţioasă,
variola debuta cu febră, în câteva zile se ajungea la erupţii
cutanate purulente, iar cicatricile începeau să brăzdeze tru-
purile puţinilor supravieţuitori. Transmiterea bolii se făcea
doar între oamenii infectaţi. Recordul macabru a fost atins
în secolul al XVIII-lea, când variola a ucis 60 de milioane de
europeni. Originile bolii sunt însă foarte vechi. Capul mu-
mificat al lui Ramses al V-lea demonstrează moartea acestuia
din 1160 î.Hr., cauzată de variolă. Ţara de origine pare a fi
India. în China, molima era cunoscută sub numele de „venin
din sânul matern', deoarece copiii erau cei mai predispuşi.
Charles Panati descrie în Cartea Sfârşiturilor cum vi-
rusul ajunge în Spania în urma unui viol. în anul 710, regele
Don Rodrigo a molestat-o pe Cava, doamna de companie a
reginei. Tatăl acesteia, contele Julian, drept răzbunare şi-a
vândut ţara maurilor veniţi din nordul Africii. Invadatorii
islamici, după cucerirea Spaniei, aduc pe continent şi virusul
variolei, declanşând prima epidemie. Virusul călătoreşte apoi
pe vapoarele conchistadorilor spanioli ajunşi în Americi.
în secolul al XVI-lea, aztecii primesc de la oamenii lui
Hernado Cortez o boală pe care o vor numi: „marea lepră".
Rezultatul a fost catastrofal, peste jumătate dintre locuitorii
oraşelor mexicane decedând în chinuri groaznice. în 1531,
o nouă corabie spaniolă aduce a doua epidemie, iar în 1545
încă o reeditare. Pe lângă crimele produse de invadatori, doar
variola a ucis 18,5 milioane de azteci.
Cunoscut ca „Marea boală", sifilisul a lăsat urme adân-
ci în trupurile şi sufletele oamenilor. Considerat un virus al
imoralităţii şi promiscuităţii, bolanvul de sifilis era ostracizat
social. Produs de spirochetul Treponema palladium, flagelul
se manifestă iniţial prin leziuni cutanate, ajungându-se la in-
vadarea creierului, a inimii, a ochilor prejudiciind în cele din
urmă întreg sistemul nervos central.
Din perspectiva istorică, sifilisul se aseamănă cu SIDA
şi este privit că o pedeapsă divină acordată celor care se află
în afară legilor bunului-simţ. Boala ajunge în Europa în se-
colul al XVI-lea şi se pare că este de origine africană, având o
vechime de 11 500 de ani. După unii cercetători virusul vine
din Lumea Nouă, odată cu raporturile sexuale dintre mari-
narii lui Columb şi băştinaşe. însă lucrurile devin complicate
dacă studiem istoricul referirilor la sifilis: francezii de acum
câteva secole erau siguri că originea bolii se află în Germania.
Englezii o numeau „boală franţuzească1', nemţii arătau acu-
zator către spanioli. Mai târziu, în legendele indienilor hopi
boala apare ca un blestem adus de „omul alb", iar şcoala ame-
ricană este convinsă că sifilisul, ca şi SIDA, se manifestă
spontan în mediile promiscue şi neigenice şi că marinarii
spanioli au adus boala pe continentul american, ceea ce pare
credibil, întrucât se ştie că europenii Evului Mediu erau cam
nespălaţi şi cam abuzivi din punct de vedere sexual.
Unele dovezi istorice plasează începuturile bolii în
Africa colonizată de romani. Ajunşi pe continent, latinii
s-au confruntat în Antichitate cu un flagel numit „lepră
sexuală" ale cărei simptome sunt identice cu cele ale sifili-
sului. Consecinţa acesteia este apariţia prezervativului, spre
sfârşitul secolului al XVI-lea. Atunci era numit „palton1'' şi era
confecţionat din pânză de in cerată şi se fixa cu ajutorul unor
panglici filetate. Efectele bolii erau atât de catastrofale şi sca-
broase, încât Biserica a decretat că este „pedeapsa Domnului
pentru păcatele trupeşti".
In câteva decenii, debandada sexuală din Europa a fost
înlocuită de puritanism şi castitate (evident, până când boala
a dispărut...) Tratamentul iniţial a fost pe bază de mercur.
Bolnavul era ţinut într-un butoi cu cinabru şi sulfură de mer-
cur, care era încălzit la temperaturi mari, până când fluidele
se lichefiau, iar „aburul argintidui-viu pătrundea prin oase
şi muşchi. Mercurul ucidea agentul sifilisului, dar îl intoxica
letal pe pacient... Virusul este izolat astăzi, însă a făcut victi-
me celebre: Cristofor Columb, James Cook, Gaugain, Goya,
Toulouse-Lautrec, Goethe, Sade, Baudelaire, Eminescu,
Nietzsche, Petru cel Mare, Napoleon, papa Iuliu al Il-lea,
papa Alexandru Borgia şi lista ar putea continua...


Două morţi nemuritoare..
Indiferent de natura noastră spirituală, cu toţii sun-
tem datori Marii Treceri sau, mai degrabă spus, Marii
Transformări, căci fiind omizi în viaţa trupului, cu toţii pu-
tem spera la renaşterea fluturelui.
Marile personalităţi ale lumii au avut şi ele parte de
„o plecare dincolo de Porţi'', la fel de simplă, spectaculoasă sau
banală ca oricare dintre noi. Călăuziţi de gândul profetului
Mahomed care spune: „Cât trăim dormim. Ne trezim după ce
murim", să începem cu cel care va modifica fundamental şi ire-
versibil spiritualitatea Orientului şi a lumii: Gautama Buddha.
Născut în 563 î.Hr., ca prinţ, Siddharta are revelaţia
iluziei percepţiilor şi, părăsindu-şi familia şi averea, porneşte
într-un lung drum către căutarea sinelui. Parcursul său îi
întăreşte convingerea că „lumea este construităpe durere, iar temeliile ei sunt turnate în agonie" şi a început diferite experienţe
în urma cărora spera să atingă starea de graţie a iluminării.
Intr-o primă etapă, Buddha a intrat într-o asceză cumpli-
tă, hrănindu-se doar cu coji de copac, plante şi seminţe. In
scurt timp, s-a îmbolnăvit. Iată ce scrie el într-o sutra: „Din
cauza hranei atât de sărace, toate membrele mele au ajuns ca ale unor târâtoare uscate, cu încheieturile noduroase". Până să realizeze că nu prin înfometare se ajunge în Nirvana, Gautama
îşi distruge sănătatea. Revenind apoi la alimentaţia indiană
tradiţională, el s-a îngrăşat, dobândind o burtă care va deve-
ni semn distinctiv în mai toate statuile budiste. Trecerea de la
un regim la altul i-a provocat celui mai mare filosof al lumii
o serie de ulcere şi alte afecţiuni gastro-intestinale care-i vor
aduce sfârsitul în anul 483 î.Hr. Aşadar, Buddha a murit la
80 de ani, în urma unei hemoragii intestinale, fiind incinerat
de către discipolii săi. Ultimile sale cuvinte au fost: „Nu uitaţi
niciodată: declinul este inerent tuturor lucrurilor'.
Alături de Platon şi Aristotel, Socrate reprezintă gân-
direa liberă, etică şi morală. Un filosof smerit care, deşi căsă-
torit, având o familie numeroasă, îşi petrecea întregul timp
în amfiteatrele, gimnaziile şi pe străzile Atenei ţinând cur-
suri de filosofie, poezie şi autocunoaştere. întrebat de un dis-
cipol care este cea mai mare taină a universului, Socrate i-a
răspuns: „Cunoaşte-tepe ţine însuţi!"
Toate informaţiile cu privire la doctrina şi modul său
de a percepe lumea ne parvin prin dialogurile sale cu Platon,
Socrate fiind prea modest ca să considere că gândurile sale
merită lăsate posterităţii. Platon scrie despre maestrul său:
„Afost cel mai înţelept, mai drept şi mai bun. învăţăturile sale,
care puneau accentul pe lumea interioară şi pe faptul că fiecare
dintre noi avem însămânţat în suflet „cunoaşterea zeilor şi a
cosmosului", l-au pus în conflict cu stăpânitorii sistemului,
speriaţi de emanciparea celor pe care doreau să-i manipuleze.
în anul 399 î.Hr., autorităţile statului îl acuză public
pe Socrate de „coruperea tinerilor" şi impietate adusă zeilor
slăviţi de cetate şi „practicarea unor inovaţii religioase". Dacă
Socrate ar fi fost evreu aceasta s-ar fi numit hulă, iar dacă ar
fi fost creştin... erezie. Vedem aşadar că dintotdeauna „cine
n-a fost cu noi a fost împotriva noastră"... Hotărâţi să scape
de filosoful rebel care-i sfătuia pe tineri să nu asculte de
părinţi şi de profesori, ci să-şi asculte intuiţia dezvoltându-şi
imaginaţia creatoare, câţiva funcţionari sprijiniţi de câte-
va familii stupide au clamat un proces. Au fost strânşi 501
juraţi care l-au găsit vinovat şi l-au pus să aleagă între exil şi
moarte. întrucât exiliul ar fi fost o umilire pentru cel care a
sfidat ipocrizia şi superficialitatea socială, care a trăit natural,
armonios şi virtuos a preferat moartea. Ba, mai mult, fiind
un aprig susţinător al legii, Socrate a spus că dacă legea îl
găseşte vinovat, iar legea este nedreaptă, ea trebuie respectată
oricum, căci în afara ei ar fi anarhie. A ales să fie otrăvit cu
cucută. înainte de venirea călăului, filosoful s-a îmbăiat, le-a
răspuns tuturor discipolilor la întrebările despre viaţă, şi-a
mângâiat soţia şi copiii, spunându-le că moartea este inevi-
tabilă şi că este important cum trăieşti şi nu cum te duci...
Platon povesteşte în Phedon că Socrate a băut cucută,
s-a plimbat prin încăpere, i-a îmbărbătat pe discipolii care
plângeau şi când a simţit că îl copleşeşte ameţeala, s-a întins
pe pat şi şi-a tras singur cearşaful pe faţă. înainte să moară,
le-a spus autorităţilor care veniseră să se asigure că verdictul
va fi dus până la capăt: „ ...nupe mine mă veţi îngropa, ci doar
trupul meu. Eu voi fi plecat!"
Dacă tot am scris până acum despre sfârşituri şi alte
începuturi, încercând să demonstrez că nu există limită, ci
un continuum spaţio-temporal, în care singura măsură reală
a timpului este „aici şi acum", daţi-mi voie să enumăr câte-
va obiceiuri şi teorii dispărute. Până în secolul al XVIII-lea
s-a păstrat convingerea că vitalitatea şi sănătatea omului erau
guvernate de cele patru umori. Medicii din vechime conside-
rau că organismul conţine patru fluide vitale, numite umori
de la latinescul care defineşte umezeala. Această teorie va
influenţa hotărâtor întreaga ştiinţă medicală, iar mai apoi,
când umorile au fost asociate tipului de personalitate, a apă-
rut o nouă ştiinţă numită psihologie.
Aşa împărţeau medicii antici cele patru fluide vitale:
1.	umoarea roşie a sângelui, care provoacă îmbujorare,
febră şi transpiraţie;
2.	umoarea galbenă a bilei, care pigmentează carnea în
culoarea portocalie;
3.	umoarea albă a mucozităţilor formate în nas şi plă-
mâni şi care era expectorată prin tuse.
4.	umoarea neagră care se forma în adâncul corpului
atrăgând atenţia că organele încep să putrezească şi că se in-
staurează moartea.
Iniţial, se credea că bolile sunt cauzate de dezechilibre-
le acestor fluide vitale, şi cum întreaga Antichitate considera
că materia din univers este formată din cele patru elemente:
apă, pământ, aer şi foc, medicii au pus în analogie umorile cu
expresiile „macrocosmosului în microcosmos".
Tales din Milet, primul mare filosof al Occidentului,
a spus: ^ipa este elementul ce există înaintea apariţiei tuturor
lucrurilor; din care toate s-au format şi în care toate lucrurile se
întorc1'.
Pentru Anaximandru, părintele metafizicii, elemen-
tul primordial era focul, iar Anaximene opta pentru aer. In
fine, Heraclit a combinat cele trei elemente adăugându-1
pe al patrulea: pământul. In lumina acestei filosofii, patru
a devenit numărul de aur! Teoria celor patru elemente este
corespondenţa legii conservării energiei care postulează că
nimic nu se pierde, ci că totul se transformă. Ceva mai târziu,
Empedocle asociază patru culori corespondente elementelor,
urmat îndeaproape de medicul Galenus care susţinea că sta-
rea de sănătate este dată de echilibrul celor patru umori.
Unul dintre cele mai vechi ritualuri umane a fost ca-
nibalismul, ale cărui expresii le regăsim, simbolic, desigur
şi în taina euharistiei. Timp de secole, Biserica Catolică a
pretins că împărtăşania cu pâine şi vin înseamnă hrănirea
enoriaşului cu trupul şi sângele lui Hristos. încă din cele mai
neguroase vremuri, oamenii primitivi îşi „consumau" seme-
nii fiind convinşi că prin acest ritual vor dobândi puterea,
înţelepciunea şi curajul victimei. Canibalismul real şi cel
simbolic au urmărit evoluţia omului, în aventura vieţii numi-
te cunoaştere, în toate culturile, fiind activă până în secolul
al XX-lea, regăsindu-le în triburile Maori, la eschimoşi, în
Africa Centrală.
Ţinându-se cont de credinţa că virtuţile se transferă
prin îngurgitare şi digestie, victimile preferate ale caniba-
lilor erau: războinicii, vracii şi... fecioarele. Specialiştii în
antropologie găsesc două mari categorii: exo-canibalismul
(când victima este aleasă din afara familiei sau a tribului) şi
endo-canibalismului (în care victima este un membru al fa-
miliei, al comunităţii).
Timp de secole, popoarele slave îşi mâncau părinţii,
iar colonizatorii Irlandei îşi „devorau" doar rudele de sânge.
Prin acest act se credea că victima îsi transfera toate reursele
energetice şi că va trăi din nou în trupul canibalului. In en-
do-canibalism, era forma maximă de iubire şi respect faţă de
rudele decedate, de a fi mâncate pentru a putea trăi din nou...
Pe malul fluviului Orinoco existau triburile Acuma si
Mayouruna, în care membrii îşi lăsau un soi de testament
precizând încă din timpul vieţii de cine şi-ar fi dorit să fie
mâncaţi.
In Australia, a existat până acum câteva decenii un
trib care îşi afuma rudele decedate şi purtau la ei o bucăţică,
pe care începeau s-o înfulece, de fiecare dată când le era dor
de răposat, ţeastă năstruşnicie poartă numele de „afecţiune
morbidă".
După ce spaniolii au pătruns în Indiile de Vest, s-au
ciocnit de membrii tribului Caniba, şi nu mică le-a fost stu-
poarea, constatând că aceştia mâncau carne de om. Termenul
de canibalism provinde din derivarea cuvântului spaniol cani-
bal, care are sensul de sălbatic. Trebuie precizat că europenii
nu mai auziseră de asemenea grozăvii încă din Antichitate,
când fuseseră documentate de către greci.
In Lumea Nouă, conchistadorii s-au văzut puşi în faţa
unui alt tipar spiritual. Aztecii sacrificau şi mâncau ritualic
câte 15 000 de victime anual.
Dar să revenim puţin la izvoarele istorice care des-
criu practici canibale în antichitatea europeană. Iată ce scrie
Panati în Cartea Sfârşiturilor-. „Participanţii la vechile culturi
misterioase din Grecia antică puteau să guste din sângele unui
mare preot sau să mănânce o cantitate simbolică din carnea unui războinic ucis în luptă. Un dumicat. Canibalismul avea caracter simbolic şi, pentru a o spune pe şleau, mai puţin ajungea mai mult..."
în insula Creta, se obişnuia consumul unui preot, căci
el reprezenta un zeu în lume şi astfel, prin îngurgitare, ca-
nibalul devenea una cu zeul! Herodot găseşte şi mai multe
motive pentru canibalismul ritualic. Bătrânii erau mâncaţi
după moarte de către rude, ca sufletul lor să continue viaţa
în noi trupuri, războinicii propriilor trupe erau haliţi, după
moarte, pentru a nu fi pângăriţi de duşmani şi mai ales pentru
ca virtuţile: curaj, dârzenie, pricepere în luptă să „rămână" în
interiorul propriei armate.
Canibalismul ritualic nu a rezistat mult în Europa, el
fiind înlocuit încă din Antichitate cu valori simbolice ca pâi-
nea şi vinul.

...Şi totul este cuprins între prolog şi epilog
Ca o concluzie a celor scrise până acum, tot pendulând
între sfârşit şi început, asemeni Ouroborusului care-şi devora
propria coadă într-o mişcare perpetuă, ne oprim smeriţi şi te-
mători în faţa conceptului de extincţie, privit ca un sfârşit fără
întoarcere. Intr-o asemenea ipostază întâlnim cea mai dură
realitate din istoria vieţii. Amintirea potopului, regăsită în
majoritatea culturilor lumii ne întăreşte această perspectivă.
O statistică îngrijorătoare arată că dintre toate speciile
care au existat pe Terra, 99% au dispărut. Deşi au existat epoci
când pământul, aerul şi apele le aparţineau în întregime, fiinţe
excepţionale, animale extraordinare, plante deosebite au deve-
nit nişte fosile, amintind posterităţii de minunăţia diversităţii
creaţiei Divine.
Extincţiile în masă sunt ciclice ele petrecându-se cam
o dată la 30 000 000 de ani, ştergând de pe faţa pământu-
lui între 50% şi 90% dintre speciile existente atunci. Aceste
dispariţii definitive din Marea Carte de Biologie au fost, sunt
şi vor fi o realitate obişnuită a vieţii pe această planetă, în per-
manentă dinamică. Motivele sunt diverse, noi fiind într-un
permanent raport cauză-efect cu mişcările cosmice şi teluri-
ce, astfel încât oricât de sigur pe sine s-ar simţi omul în faţa
Naturii şi a Universului el nu poate controla nimic. Se poate
doar ruga la Planul Superior să înţeleagă sensul tuturor aces-
tor transformări sau distrugeri.
Oricât de mari şi dominanţi au fost dinozaurii, ei au
dispărut într-o clipă istorică. Dacă adăugăm încălzirile şi
răcirile globale, ploile de meteoriţi, radiaţiile cosmice şi ca-
taclismele naturale: erupţii vulcanice, cutremure, furtuni,
subţierea stratului de ozon, efectul de seră, distrugerea pădu-
rilor, poluarea solului, a apei, a aerului şi războaiele, realizăm
că viaţa noastră nu este deloc în siguranţă!
Poate va exista o vreme când fiinţele dominante de pe
Pământ ne vor găsi fosilizaţi şi vom fi studiaţi ca nişte fiinţe
aparţinând Erei Sapiens. Poate că trupurile noastre conser-
vate şi mumificate vor deveni exponatele unui muzeu biologic
al viitorului, dar asta nu are nici o importanţă, căci acolo vor
fi doar carcasele care au găzduit vremelnic nişte suflete înse-
tate de cunoaştere şi mânate irezstibil de dorinţa sfâşietoare
de revenire Acasă, în braţele Tatălui Ceresc, mângâiaţi de
Mama Geea, sub privirile blânde ale Aceluia care va fi de-a
pururi Fiul Omului şi al lui Dumnezeu!

